
Istoriile multicentenare ale Piteștilor 


În ultimul secol, urme şi mărturii ale locuirii umane 
pe teritoriul Piteştilor au fost descoperite şi datate, 
începând din epoca paleolitică. Zona geografică a 
fost populată şi în epocile următoare (neolitic, epoca 
bronzului, epoca fierului; un castru roman, probabil 
ridicat cu prilejul războaielor de la începutul sec. II d. 
Hr.). Civilizaţia bizantină a influenţat şi ea zona 
Piteştilor în prima parte a perioadei medievale. 
Atestarea documentară a Piteştilor se datorează 
domnitorului Ţării Româneşti, Mircea cel Bătrân 
(1386-1418), care la 20 mai 1388 dăruia, printr-un 
hrisov, mânăstirii Cozia o „moară în hotarul 
Piteştilor”. Piteştii au fost, încă din acea perioadă, 
datorită aşezării sale geografice, o localitate 
importantă din punct de vedere comercial. În 1461, 
documente oficiale atestă „Calea Giurgiului”, parte a 
drumului care făcea legătura cu oraşele Giurgiu, 
Piteşti, Câmpulug-Muscel, Braşov. Negustorii 
piteşteni făceau comerţ cu oraşele Braşov şi Sibiu 
şi mai multe acte păstrează numele acestora şi 
activităţile lor comerciale. În 1507, sunt atestate viile 
domneşti ale Piteştilor, iar în 1510/1511, Piteştii 
sunt numiţi oraş într-un document domnesc. Pe 
durata domniei lui Neagoe Basarab (1512-1521), 
Piteştii sunt capitală vremelnică a Ţării Româneşti. 
Acte domneşti sunt scrise în această perioadă „în 
noile curţi din oraşul Piteşti”, „în minunatul foişor al 
Piteştilor”, „în minunatul scaun în Piteşti”. Referiri 
similare sunt făcute şi în anii următori, în secolul al 
XVI-lea, timp în care oraşul se dezvoltă ca târg şi 
este martor al luptelor pentru domnie, fiind inclusiv 
ocupat de trupe turceşti. Piteştii încep să apară şi în 
hărţile epocii: în 1546, în harta lui Giacomo Castaldi 
numită „Carta dei Paesi Danubiani”, editată la 
Veneţia, apare cu numele de Pitiesd; iar în 1550, în 
harta lui Georg Reicherstorifer, este trecut ca Pitesi 
Coenobium. În a doua parte a secolului al XVI-lea, 
logofătul piteştean Norocea se implică activ în viaţa 
politică a ţărilor române pentru a sprijini apoi pe 
domnitorul Mihai Viteazul. 

La jumătatea secolului al XVIl-lea, în 1656, 
domnitorul muntean, Constantin Şerban, 
porunceşte ridicarea bisericii domneşti cu hramul 
„Sfântul Gheorghe”. În 1657, oraşul este vizitat de 
Patriarhul Antiohiei, Macarie al Ill-lea şi de fiul 
acestuia, arhidiaconul Paul de Alep. Spre finalul 
secolului, oraşul este din nou martor al luptelor 
pentru putere dintre statele vecine ţărilor române. 

Piteştii devin parte a obiceiurilor diplomatice ale 
țării, începând cu domnia lui Constantin 
Brâncoveanu (1688-1714). Prin urmare, marii 
demnitari care vizitau ţara, urmau să fie întâmpinați 
la Piteşti, în drumul lor spre Bucureşti. Domnitorul 
român locuieşte în unele perioade ale anului în 
Piteşti. În 1714, oraşul primeşte vizita neoficială a 
regelui sudez Carol al XII-lea (1697-1718), care 
este găzduit cel mai probabil la cula boierilor 
Budişteanu. În 1716, oraşul este jefuit de armatele 
austriece, iar între 1737-1738, la Piteşti, au loc două 
lupte armate între turci şi austrieci. În 1772, turcii 
devastează oraşul, în timp ce două decenii mai 
târziu, în 1791, în urma luptelor de aici dintre turci şi 
austrieci, moare Franz losef Sulzer, cel care ne-a 
lăsat importante mărturii scrise despre istoria şi 
economia ţărilor române. Începând cu sfârşitul 
secolului al XVIll-lea, documentele menţionează 
primii dascăli ai Piteştilor. În timpul războiului ruso- 
turc din anii 1806-1812, Piteştii sunt rând pe rând 
ocupați de cele două armate. Dezastrele sociale ale 
oraşului, în afara distrugerilor provocate de 
războaie, sunt completate de perioadele de 
foamete, de cutremure şi incendii, precum şi de 
epidemiile de ciumă. Primele însemnări de ciumă 
sunt legate de perioada 1771-1774, şi mai apoi de 
anii 1795 şi 1796. Din 1796, ni se păstrează şi 
câteva măsuri luate pentru diminuarea focarelor: 
ispravnicii din Argeş primesc poruncă domnească 
să înfiinţeze patrule formate din pârcălab, preot şi 
doi locuitori care să verifice starea de sănătate din 
fiecare locuinţă şi pe cei care prezintă semne ale 
bolii să îi izoleze trei zile la marginea aşezării. 

O serie de călători străini au trecut şi prin oraşul 
Piteşti. În prima jumătate a secolului al XIX-lea, 
aceste vizite sunt datorate faptului că Piteştii erau 
staţie de postă şi sediu al isprăvniciei. La începutul 
secolului al XIX-lea, englezul Edward Daniel Clarke 
poposeşte pentru câteva zile în judeţul Argeş, 
vizitând şi capitala acestuia, Piteşti. Scrierile sale ne 
arată, asemeni altora, şi protocolul diplomatic 
românesc care privea modul în care autorităţile 
locale trebuiau să se comporte cu trimişii străini care 
treceau pe teritoriul lor: La o depărtare de patru ore 
de Topoloveni, am sosit la Piteşti, după ce am 
călătorit o zi întreagă pe şes. Chiar înainte de 
Piteşti, am trecut râul Dâmboviţa cu ajutorul unei 
luntre. Domnul ne dăduse un ordin pentru patruzeci 

şi trei de cai şi mai poruncise încă fără ştirea 
noastră ca toţi juzii satelor să se îngrijească de buna 
noastră găzduire şi ospătare. Aşadar, datorită 
acestui fapt, am fost vizitaţi la sosirea noastră în 
Piteşti de cinci sau şase din locuitorii săi cei mai de 
seamă. Am fost suprinşi de acest fapt şi încă şi mai 
mult când ne-au rugat să le arătăm dorinţele 
noastre, zicând că au primit ordine de la domn să ne 
aprovizioneze cu tot ce ne-ar trebui. Piteşti are o 
sută de case. Judecând după cum arată, locuitorii 
sunt bogaţi. Pământul din jur este bine lucrat şi vinul 
din acest loc este minunat. 

Pentru Auguste de Lagarde, localitatea era în 
1813 un orăşel frumos, aşezat la poalele unui 
munte. Aflat în trecere prin Ţara Românească, în 
anul 1816, Ludwig von Sturmer s-a oprit pentru 
câteva ceasuri şi în oraşul Piteşti. Informaţiile 
primite din partea lui von Sturmer atestă obiceiul 
existent începând cu secolul al XIX-lea de a avea 
mici cafenele în staţiile de poştă. Călătorul străin 
este uimit şi fascinat, în aceeaşi măsură, de 
cromatica pieţei din Piteşti: După Măniceşti, staţia 
următoare a fost Piteşti, pe care l-am văzut pe la 
prânz. Este ceea ce românii numesc aici un oraş şi 

nemţii un târg, pe un şes frumos, e mare şi arătos, 
cu o mânăstire, opt biserici şi mai multe case 
impunătoare. Ispravnicul, adică cel mai de seamă 
funcţionar, care este mai mare peste un district sau 
cerc judecătoresc, îşi are aici sediul. În timp ce se 
făceau pregătirile necesare la staţia de poştă, am 
fost la cafeneaua rânduită după moda turcească să 
beau o cafea neagră. La maeştrii de poştă cu puţine 
excepţii nu se găseşte de mâncare. Cel mult se 
poate găsi ceva în dughenele murdare ale aşa- 
zişilor bacali sau în crâşme, pentru câteva parale, 
vreun pilaf gătit după felul oriental. Uliţele din Piteşti 
sunt podite, dar destul de prost, cu dulapi grosolani. 
Când am plecat de la staţia de poştă şi am trecut 
prin piaţă, am văzut un tablou foarte neobişnuit. Se 
înşirau dugheană lângă dugheană. Veşminte din 
cele mai ciudate şi de culorile cele mai discordante 
băteau la ochi în fața prăvăliilor. Dispoziţia 
caracteristică, amestecul pestriţ, portul atât de 
deosebit, strigătele numeroşilor misiţi circulând pe 
acolo, glasurile străine, tot ce mă înconjura îmi 
dădea impresia că mă aflam acum afară din Europa, 
pe pământ turcesc. 

Englezul Robert Walsh petrece şi el câteva zile în 
oraș, în anul 1824. Cafeaua caldă pe care o bea 
Walsh înainte de scurta sa odihnă certifică faptul că 
în Piteşti se generalizase consumul de cafea: Pe la 
orele șase dimineaţa am ajuns lângă oraşul Piteşti 
şi când se lumina de ziuă am fost opriţi de o strajă 
şi de o barieră. Am aflat aici că se stabilise o 
carantină întrucât ciuma nu pătrunsese încă în 
oraşul acesta. Nimănui nu i se îngăduia să treacă 
<dacă venea> din locurile arătate ca fiind 
contaminate: astfel că ne temeam să nu fim opriţi 
aici sau siliţi să ne întoarcem înapoi; dar Mustata a 
stăruit invocând drepturile noastre de curieri, 
arătând ceea ce numea el depeşele sale şi astfel 
am mers mai departe. Durerea mea de cap era 
acum atât de nesuferită încât ar fi trebuit să-mi caut 
oarecare odihnă aici, chiar şi într-o casă molipsită 
de ciumă. Am găsit o odaie curată şi confortabilă în 
dosul dughenei unui băcan grec; aici am căpătat 
puțină cafea caldă, m-am întins pe o pernă după 
sobă şi după ce am dormit un ceas, m-am trezit liber 
de orice durere. Oraşul Piteşti este alcătuit dintr-o 
mie de case, dintre care unele aparţin boierilor. Sunt 
aşezate în curți împrejmuite cu garduri de lemn, 
având o înfăţişare de măreție şi eleganță. 

În călătoria din 1827 prin Banat şi Ţara 
Românească, căpitanul de marină englez Charles 
Colville Frankland a trecut pentru o foarte scurtă 
perioadă de timp şi prin oraşul Piteşti, despre care 
şi-a notat şi câteva impresii. Căpitanul englez 
apreciază cochetăria Piteştilor şi este impresionat 

de gospodăria ispravnicului Steriopol: Pe la ora 
două fară douăzeci de minute am ajuns la Piteşti, un 
sat mare izolat sau orăşel; am găsit aici urme de 
comerţ, ca de pildă bazare, prin care ne-am plimbat 
parcurgând ulițe podite sau stradale; toți negustorii 
şi prăvăliaşii erau îmbrăcaţi în costume greceşti sau 
turceşti. În Piteşti sunt mai multe case arătoase 
aparținând boierilor români. şi prietenul nostru 
Steriopol pare a apartine acestei clase, judecând 
după splendida infătişare a casei sale. Aici începi să 
simţi că ai părăsit Europa şi ai sosit în mijlocul unui 
popor deosebit, atât de mult obiceiurile şi costumele 
Orientului au început să se asemene lor înşiși. Am 
vizitat un conac ce aparţinea prietenului nostru 
Steriopol şi am văzut câteva orătănii şi fazani 
frumoşi în curtea sa, înconjurată cu o frumoasă 
palisadă. 

La sfârşitul anului 1834, Adrien Louis Cochelet, 
numit consul general al Franţei în principatele 
dunărene, aflat în drum spre București, petrece o 
noapte și în orașul Piteşti despre care îşi notează şi 
câteva păreri. Consulul francez este găzduit de 
Dincă Brătianu, ispravnic în acele timpuri, a cărui 
ţinută şi curtoazie îl impresionează: Abia la 7 seara 
am ajuns la Mănicești, unde ne-am băut ceaiul într- 
o cabană sărăcăcioasă, iar la Piteşti am ajuns 
numai spre dimineață la orele două. Când am 
coborât din trăsură am fost întâmpinat de un domn 
distins, ce purta pălărie, uniformă și spadă 
asemenea subprefecţilor noștri, cu deosebirea că 
broderia de la haină era în argint și în loc să fie în 
formă de ghirlandă de stejar era în formă de foi de 
măslin ca cea a consulilor francezi. Acest personaj 
era ispravnicul sau prefectul de Pitești (este vorba 
de Constantin "Dincă” Brătianu n.n.). M-a primit în 
salonul său unde mi se pregătise o gustare 
minunată numai pentru mine; în ciuda insistențelor 
mele, prefectul nu a vrut să îmi ţină companie. Fata 
sa (Ana Furduescu n.n.), care vorbea destul de bine 
franceza, mi-a servit drept tălmaci pentru a-i 
mulțumi tatălui său pentru buna primire. A doua zi 
am plecat la ora nouă. Ispravnicul era tot în 
uniformă. M-a acompaniat cu o escortă de cinci 
oameni până la marginea judeţului său. 

În călătoria sa prin Ţara Românească, la 
jumătatea anului 1837, englezul Nathaniel Burton 
se opreşte şi în Piteşti despre care ne lasă o 
imagine destul de bogată în amănunte: În sfârşit, 
am ajuns la Piteşti care, deşi nu e atât de mare, este 
o localitate tot atât de pestriță ca Bucureşti, pe 
jumătate turcească, pe jumătate europeană. Fasole 
verde amestecată cu grăsime de porc sau cu un fel 
de sos, sau din întâmplare cu apă şi astfel pregătite 
ca un fel de supă a fost singura mâncare pe care mi- 

am putut-o procura. Este un fel de bucate foarte 
obişnuit în Ţara Românească. Aceste bucate nu 
sunt deloc neplăcute la gust şi sunt numite fasole. 
Locuitorii mănâncă mult porc, excelează în a-l 
pregăti, făcând un fel de costiţă care fiind numai 
sărată, se mănâncă cu pâine. N-am văzut niciodată 
carne slabă, afară doar la Bucureşti, ci numai bucăţi 
pătrate de slănină albă, tare. Era lipsă de orice altă 
hrană animală; vinul lor este uşor, de culoare 
deschisă gălbui şi cu gust acru. Casele mai bune 
erau acoperite cu şindrilă de forma ardeziei şi de 
culoarea ardeziei sau roşii. 

Piteştii sunt centru şi martor al revoluţiei lui Tudor 
Vladimirescu, precum şi al revoluţiei române de la 
1848. Boierii Brătieni şi Goleşti sunt implicaţi activ în 
politica românească a secolului al XIX-lea. 
Începând cu 1833, la Şcoala Naţională din Piteşti, 
predă Nicolae Simonide, cel care acceptă ca în 
1841 o trupă de francezi să susţină o serie de 
spectacole în localul şcolii. În 1842, cunoscutul 
revoluţionar şi om politic român, C.A. Rosetti este 
numit şeful poliţiei oraşului. Domnitorul Gheorghe 
Bibescu vizitează oraşul în mai multe rânduri, pe 
durata domniei sale. Anul 1848, dincolo de 
evenimetele politice, atestă pentru Piteşti şi trupa de 
teatru a lui Constantin Halepliu, iar în 1852 pe cea a 
lui Ştefan Vlădescu. Tot în 1852 avem menţionată 
librăria lui Costache Tonculescu. Locuitorii Piteştilor 
participa cu interes la evenimentele politice şi 
diplomatice ale perioadei 1856-1859, primindu-l cu 
entuziasm şi căldură pe domnitorul Alexandru loan 
Cuza care vizitează oraşul după unirea din 24 
ianuarie 1859, în data de 17 aprilie. În a doua parte 
a secolului al XIX-lea, Piteştii se dezvoltă în acelaşi 
ritm alert şi constant cu România, în toate aspectele 
societăţii (administraţie, cultură şi artă, învăţământ, 
arhitectură şi urbanism, transporturi şi turism, presă, 
industrie, siguranţa şi protecţia populaţiei etc.). În 
1860, spre exemplu, se înfiinţează o fabrică de 
săpun şi lumânări, aparţinând lui Adolf Keller; sunt 
atestaţi 585 de patentari şi meseriaşi; îşi începe 
cursurile Şcoala de Fete; în timp ce în capătul străzii 
Pescarilor (azi, Sf. Vineri) se ţinea oborul 
săptămânal (începând de aici erau livezi de fânețe, 
păşuni naturale şi terenuri cu legume cultivate de 
sărbi şi bulgari cu scopul aprovizionării popoluţiei 
oraşului). Tot în 1860, cunoaştem că în Piteşti 
locuiau, alături de românii majoritari, bulgari, sârbi, 
germani, unguri, ţigani, evrei şi armeni. La 4 
februarie 1863, Piteştii primesc vizita Elenei Cuza, 
soţia domnitorului român, pe care o primesc cu 
arcuri de triumf făcute din frunze de stejar şi cu un 
concert din muzică românească. În 1865, numărul 
locuitorilor oraşului păstra ritmul lent de creştere al 

ultimelor decenii, fiind de 7259 de locuitori (spre 
finalul secolului, numărul se va dubla, în 1894 fiind 
de 13730 de locuitori). La 9 mai 1866, viiitorul 
principe şi rege al României, Carol |, ajunge în 
Piteşti unde este întâmpinat de administraţia 
oraşului în frunte cu generalul Nicolae Golescu, 
membru al locotenenţei domneşti şi lon Ghica, 
preşedintele Consiliului de miniştri. Tot în 1866 este 
înfiinţată prima fabrică de bere din oraş, pe strada 
Trivale. Statisticile ne arată că în noiembrie 1867, în 
Piteşti existau 18 hanuri şi 6 cafenele. În 1872, îşi 
începe producţia prima tipografie a oraşului: 
„Gheorghe Popescu”. Războiul de independenţă al 
României din perioada 1877-1878 a beneficiat de 
implicarea activă a piteştenilor: mulţi dintre ei au 
luptat pe front, alţii au contribuit la efortul logistic al 
armatei române. Populaţia donează pâine, cai şi îşi 
oferă bijuteriile pentru a fi vândute şi banii folosiţi 
pentru aprovizionarea armatei. Pe durata războiului, 
în afară de cuptoarele de pâine ridicate special, 
Piteştii au fost oraşul care a primit şi un număr mare 
dintre răniţi. În noiembrie 1877, primarul oraşului 
anunţă populaţia că au fost cucerite redutele 
inamicului de la Rahova şi Plevna. Câţiva mii de 
prizonieri turci sunt aduşi în decembrie în Piteşti. La 
începutul anului 1878, principele Carol | conferă 
ordinului „Steaua României” medicilor piteşteni 
Radu lonescu şi lon Meculescu. În ianuarie 1878, 

Gara Pitești după bombardament. 





Crucea Roşie engleză oferă donaţii spitalelor 
temporare din Piteşti. Pe 9 şi 10 mai 1878, 
principele Carol | vine la Piteşti unde este aclamat 
de populaţie şi unde primeşte vizita reprezentantului 
Principelui Milan al Serbiei care îi conferă ordinul 
„Taskova”. În 1880 este înfiinţată Biblioteca 
judeţeană din iniţiativa piteştencei Paraschiva Ştefu. 
Anul 1898 prilejuieşte o mare sărbătoare locală în 
cinstea împlinirii a 50 de ani de la revoluţia română 
de la 1848. Populaţia a fost prezentă la slujba 
religioasă de la biserica „Sf. Gheorghe” şi a 
mărşăluit apoi în sunetele muzicii militare, purtând 
drapelele oraşului pe mai multe dintre străzile 
principale ale acestuia. Între anii 1898-1899, este 
construit pe locul fostului schit Buliga, palatul 
administrativ, iar în 1900 parcul Trivale. În 1905, 
datele statistice arată că în Piteşti existau 427 
bazaruri, ateliere şi prăvălii, 56 de cârciumi, 5 
berării, 20 de hanuri, 2 mori de aburi, 2 fabrici de 
săpun, 8 tăbăcării, 6 fabrici de lumânări, 1 fabrică de 
bere, 1 de apă gazoasă, 2 de frânghii, 1 de dimii, 10 
de pâine, 2 de bragă, 2 de mezeluri, 2 de franzele, 
1 de rachiu şi 7 simigerii. În martie 1907, oraşul 
este şi el cuprins de agitaţie ca urmare a revoltelor 
ţărăneşti. Un an mai târziu, la iniţiativa piteşteanului 
Dimitrie Dima, este înfiinţată Societatea română 
„Beton şi fier”. În 1910 începe să funcţioneze 
cinematograful din localul „Cafe Concert” de sub 
Hotelul „Dacia”. 

În 1915 este ridicat noul pod peste Argeş, sub 
coordonarea arhitectului Dimitrie Dima. Începând cu 
1916, odată cu intrarea României în primul război 
mondial, Piteştii nu pot evita efectele luptelor 
armate. Oraşul este bombardat de aeroplanele 
nemţeşti, iar în noiembrie este predat trupelor 
germane pentru a nu fi distrus; atunci, armata, 
administraţia şi o parte a populaţiei evacuează 
Piteştii. În dimineaţa zilei de 16 noiembrie, armata 
Germaniei ocupă oraşul şi arde arhiva primăriei. O 
lună mai târziu, piteşteanul Nicolae Mărcoiu este 
arestat pentru că a refuzat să primească numirea în 
funcţia de primar al unui oraş ocupat. În martie 
1918, sub ocupaţie germană, la biserica „Sf. 
Gheorghe”, la iniţiativa profesorului Nicolae 
Apostolescu se oficiază un tedeum în cinstea alipirii 
Basarabiei. Anii 1919 şi 1920 sunt ani de refacere în 
urmare războiului şi a ocupaţiei străine. Rând pe 
rând, sub efectele entuziasmului prilejuit de marea 
unire, toate sectoarele sociale ale oraşului îşi reiau 
activitatea şi ritmul de dezvoltare este în creştere. 
La sfârşitul anului 1925, Piteştii numărau 19819 
locuitori. În 24 iulie 1927, trenul mortuar, în drum 
spre Curtea de Argeş, având trupul neînsufleţit al 
regelului Ferdinand, este aşteptat la gară de 

populaţia oraşului. Câteva luni mai târziu, la 27 
noiembrie al aceluiaşi an, la Florica, este 
înmormântat marele om politic piteştean lon I.C. 
Brătianu. În 1929, în data de 18 martie, rulează la 
cinematograful „Aquila” filmul românesc „lancu 
Jianu”. În data de 18 august 1933, autorităţile 
oraşului, împreună cu un grup de cetăţeni, salută 
trecerea prin Piteşti, în drum spre Curtea de Argeş 
a 70 dintre delegaţii Congresului Micii Antante. La 
24 iulie 1938, trenul mortuar cu rămăşiţele Reginei 
Maria, ajunge la gara din Piteşti, în drum spre 
Curtea de Argeş. Autorităţile locale şi cetăţeni ai 
oraşului au pus doliu în clădirea gării şi au aprins 
becurile pe durata staţionării trenului. A predominat 
culoarea violet. Izbucnirea războiul mondial şi 
prezenţa armatei germane în Romania produc noi 
probleme sociale la care se adaugă teribilul 
cutremur din noiembrie 1940. La conducerea 
statului român este numit generalul lon Antonescu, 
născut la Piteşti. În plin război mondial, slujba 
religioasă de bobotează din 6 ianuarie 1944 uneşte 
din nou populaţia Piteştilor în faţa vremurilor dificile. 
În 6 mai 1944, Piteştii sunt bombardaţi de aviația 
americană. Cele peste 280 de bombe, aruncate în 
zonele cu populaţie, au avut un efect devastator. Au 
fost distruse zeci de clădiri, publice şi private şi, mai 

ales, ucise 191 de persoane şi rănite alte 119. În 
septembrie 1944, în concordanţă cu noile realităţi 
politice (la 23 august 1944, România părăsise 
alianţa cu Germania), rulează la Piteşti primul film 
rusesc. În perioada 1945-1949, în Piteşti, la fel ca în 
toată ţară, au loc schimbările sociale care vor 
impune României un regim politic comunist, supus 
în întregime autorităţii Rusiei şi lui Stalin (statul 
nostru se afla sub ocupaţie militară). În 9 august 
1946, mai mulţi activişti P.N.Ţ. sunt atacați şi ucişi la 
cinematograful „Aquila” şi la restaurantul „Calul 
Bălan”. 

În perioada 1949-1952 se desfăşura înfiorătoare 
„reeducare” de la Închisoarea Piteşti, o pagină 
neagră a istoriei noastre. În 1951, se înființează 
Arhivele Statului, filiala Argeş şi spitalul TBC. Pe 2 
august este dat în folosinţă stadionul de fotbal din 
„Ştrand” pe care echipa de fotbal Dinamo Piteşti 
(înfiinţată pe 6 august 1953, din 1968 se va numi 
F.C. Argeş) îl va folosi până la 1 mai 1964, când se 
va muta pe stadionul „1 Mai”. În ianuarie 1961 sunt 
aduşi la închisoarea din Piteşti, două sute de ţărani 
din comuna dâmboviţeană Vişina care au refuzat să 
se alăture cooperativei agricole. În martie 1965, 
Piteştii numărau 60.113 locuitori. În 1966, oraşul 
primeşte vizita premierului chinez Zhou Enlai, în 

















Biserica Sf. Nicolae, parţial distrusă la bombarda 

1967 pe cea a preşedintelui bulgar Jivkov şi în 1968 
pe cea a preşedintelui Franţei, generalul de Gaulle. 
În 1967 este construită Autogara Sud şi Grădina 
Zoologică unde sunt aduşi zimbrii din rezervaţia 
Haţeg. La 17 februarie 1968, oraşul Piteşti devine 
municipiu. În 1971, Piteştii se înfrăţesc cu oraşul 
sărbesc Kragujevac, iar în 1972 cu oraşul italina 
Caserta. Tot în 1972 este deschis magazinul 
„Trivale”, este dată în folosinţă autostrada 
Bucureşti-Piteşti, iar echipa de fotbal F.C.Argeş 
câştigă campionatul naţional. În 4 martie 1977, 
Piteştii sunt afectaţi de un cutremur cu o intensitate 
de 7,3 pe scara Richter. La recensământul din 
acelaşi an, oraşul avea o populaţie de 123735 de 
locuitori. În mai 1978, are loc prima ediţie a 
„Simfoniei Lalelelor”. În 1979, F.C. Argeş câştigă din 
nou titlul naţional la fotbal, iar Piteştii sunt gazda 
celei de a treia ediţia a Jocurilor Balcanice 
aeronautice, împreună cu oraşele Ploieşti şi Bacău. 
Finalul regimului comunist din 1989 găsesc Piteştii 
în dezvoltare, cu o populaţie de 162.395. Revenirea 
la regimul democratic s-a făcut şi în oraşul 
argeşean, lent şi cu greutate, la fel ca în întreaga 
ţară. Sunt organizate alegeri democratice, apar 


ziare şi televiziuni private, companiile de stat încep 
să fie privatizate. Noile realităţi politice şi sociale 
devin din ce în ce mai vizibile în februarie 2005 
când, în prezenţa oficialităților locale şi a 
parlamentarului european Emma Nicholson este 
inaugurat un nou pavilion în cadrul Centrului de 
Copii „Sf. Andrei”, un proiect care a beneficiat de 
finaţare din partea Uniunii Europene. Între 17 şi 19 
noiembrie 2006 a avut loc prima ediţie a Festivalului 
Naţional de Muzică Lăutărească Veche „Zavaidoc”. 
În 20 iunie 2007, este înfiinţată Filarmonica Piteşti 
prin iniţiativa Consiliului Local Piteşti. După 1989, 
Piteşti sunt oraş înfrățit cu Springfield, S.U.A. 
(2001); Borlange, Suedia (2001); Muntinlupa, 
Filipine (2006); Bydgoszez, Polonia (2007) şi 
Tynaarlo, Olanda (2008). În 2011, Piteştii semnează 
acorduri de cooperare cu Ouream (Portugalia), cu 
trei oraşe greceşti (Nafplio, Salamina, Epidavros) şi 
cu municipiul Chişinău. Federație Europeană a 
Capitalelor şi Oraşelor Sportului a acordat pentru 
anul 2013 municipiului Piteşti titlul de oraş al 
sportului. Cu ocazia zilelor municipiului Piteşti, în 
mai 2013, a fost inaugurat Parcul „Lunca Argeşului”. 























Monumentul ridicat în memoria celor care au suferit în închisoarea din Piteşti. 

Constituţionalismul Marii Uniri. 
Aspecte politice și juridice 


I. lon I.C. Brătianu, 


personalitatea şi opera 

Identificarea unui spaţiu geografic, cum este o 
localitate, se poate realiza în mai multe feluri: prin 
coordonate spaţiale, caracteristici demografice, 
economice, culturale, etc. Spre deosebire, 
individualitatea în timpul şi spaţiul istoric al unui 
popor, pe care o poartă cu sine, un sat, un oraş sau 
o regiune este determinată de personalităţi care s- 
au născut, au trăit sau au creat în strânsă legătură 
cu acel loc, care astfel devine din simplă locaţie 
geografică un spaţiu de permanenţă al culturii şi 
civilizaţiei. Incontestabil, municipiul Piteşti este un 
astfel de spaţiu cultural, generator de civilizaţie, ce 
poate fi individualizat prin marile personalităţi care 
în decursul timpului şi-au pus amprenta asupra 
acestor locuri. Vila Florica situată la câţiva km de 
Piteşti este un reper în spaţiul geografic al 


lon' I.C. Brătianu 

municipiului Piteşti încărcat de emblema 
personalităţii covârşitoare în planul vieţii politice, 
sociale şi culturale a familiei Brătienilor. 

lon I.C. Brătianu este fără îndoială personalitatea 
cea mai pregnantă din această prestigioasă familie 
piteşteană, considerat a fi „conducătorul din umbră” 
al României interbelice şi care prin activitatea sa 
prestigioasă a contribuit din plin la crearea şi 
dezvoltarea statului român modern a cărei existenţă 
să fie marcată definitiv de constituţionalismul 
democratic. Orice evocare a personalităţii marelui 
om politic nu este îndeajuns de pertinentă pentru a 
sublinia imensa sa contribuţie în planul vieţii politice, 
sociale şi culturale. Contele de Saint-Aulaire, 
ministrul Franţei la Bucureşti îşi exprima aprecierea 
faţă de liderul liberal: „Excela în a câştiga fără să-şi 
facă duşmani. Viitorul apropiat mi-a descoperit în el 
cele mai înalte calităţi care îl fac unul din marii 
oameni de stat ai generaţiei sale, mult mai mare 
decât cei „trei mari”: Wilson, Lloyd George, 
Clemenceau. Nimic mai natural: la ţări mici, oameni 
mari”. 

lonel Brătianu, aşa cum obişnuiau să-l numească 
apropiații, era fiul cel mare al fostului prim-ministru 
şi fondator al Partidului Naţional Liberal, lon C. 
Brătianu şi al oltencei Pia Pleşoianu. S-a născut la 
20 august 1864 la vila Florica, judeţul Argeş. Ca 
formare profesională era inginer, însă pasionat de 
istorie şi cultură. Spirit al omului de stat cu simţul 
datoriei faţă de ţară, politica era în opinia sa o artă 
şi un fenomen complex. Afirmația sa este valabilă şi 
astăzi: „Cei mai mulţi îşi închipuie că politica e un fel 
de distracţie, cu foloase şi onoruri. Politica e ceva 
grav, grav de tot. Ai în mâna ta viaţa şi viitorul ţării 
tale.” 

Fiind conştient de faptul că avea datoria de a 
continua opera politică a familiei sale, în anul 1895 
debutează în viaţa politică a ţării, fiind ales 
parlamentar de Gorj. Preia pe rând, funcţiile de 
ministru al Lucrărilor Publice, interimar la Ministerul 
de Externe şi Ministru de Interne. Concepţia sa 
modernă asupra viitorului României îl propulsează 
ca lider al grupurilor tinerilor liberali, pentru ca la 11 
ianuarie 1909, Congresul partidului să-l desemneze 
Preşedinte al Partidului Naţional Liberal. 

Pe fondul unei instabilităţi a vieţii politice 
româneşti din perioada interbelică, guvernările 
liberale, în fruntea cărora s-a aflat lon I.C. Brătianu 
s-au evidenţiat în mod deosebit prin durata lor. În 
total, Partidul Naţional Liberal a guvernat ţara timp 
de 6 decenii. Perioada de guvernare a fost marcată 
de reformele îndrăzneţe iniţiate şi susţinute de lon 
I.C.Brătianu: reforma agrară, legea electorală, 
modernizarea economiei şi iniţierea doctrinei 
liberale „prin noi înşine”, dezvoltarea politicii externe 
prin alinierea ţării la noile realităţi impuse prin 
deznodământul primului Război Mondial şi nu în 
ultimul rând, elaborarea proiectului unei noi 
Constituţii, care de altfel a şi devenit Legea 
fundamentală a ţării. 

llustrul om politic s-a confruntat însă şi cu 
puternice crize politice, cu deosebire criza dinastică 
generată de o nouă renunțare a principelui Carol al 
ll-lea la prerogativele sale de moştenitor al 
coroanei. Cu toate vicisitudinile epocii, lon I.C. 
Brătianu a reuşit să depăşească momentele de 
criză şi să menţină stabilitatea politică a ţării, fapt 
bine evidenţiat de Nicolae lorga, care referindu-se 
la acele momente istorice afirma: „Acum nu mai 
erau doi stăpâni ai României, ci unul singur: lon 
Brătianu. Dinastia de Argeş biruise cu totul pe cea 
de Sigmaringen. lon I.C. Brătianu rămânea 
stăpânul, singurul şi absolutul stăpân al unei ţări 
care avea nesfârşită răbdare.” 


II. lonl. C. Brătianu, 


promotor al Marii Uniri 

lonel Brătianu, după moartea tatălui său survenită 
la 4 mai 1891, se simte îndatorat să continue opera 
politică a părintelui său, astfel că în 1895 
candidează pentru Parlament şi este ales deputat 
de Gorj. Pe 31 martie 1897, Brătianu este numit 
ministru al Lucrărilor Publice. În această calitate a 
acordat o atenţie specială construcţiei de căi ferate 
încurajând proiectele ilustrului inginer Anghel 
Saligny. Amintim faptul că în noiembrie 1897, 
ministrul participă la inaugurarea căii ferate Piteşti — 
Curtea de Argeş. Tot în calitatea pe care o are se 
cupă de buna desfăşurare a lucrărilor de amenajare 
a Portului Constanţa. 

La data de 14 februarie 1901, odată cu numirea 
unui nou cabinet liberal, lon I.C. Brătianu primeşte 
portofoliul Ministerului Lucrărilor Publice, iar în urma 
remanierii guvernamentale din 9 ianuarie 1902, 
primeşte şi interimatul Ministerului de Externe, al 
cărui titular va deveni pe 18 iulie. Activitatea 
diplomatică pe care o depune în această perioadă 
este remarcabilă. lonel Brătianu s-a ocupat 

îndeaproape de situaţia românilor din Imperiul 
Otoman şi Austro-Ungar, acordând o atenţie 
specială românilor din Transilvania, pe care îi 
sprijinea moral şi politic. Ministrul de Externe 
intervenea adesea la Viena şi Budapesta pentru a 
ameliora situaţia românilor. În anul 1905, lonel şi 
fratele său Vintilă Brătianu au participat la 
inaugurarea Palatului ASTRA din Sibiu. Mai târziu, a 
efectuat vizite în oraşele din Transilvania, 
întâlnindu-se cu unii dintre foştii colaboratori ai lui 
Avram lancu. 

În toată activitatea sa politică, lon I.C. Brătianu a 
fost un promotor al reformelor politice şi sociale. 
Vocea sa devenea una dintre cele mai importante în 
Partidului Naţional Liberal, iar opinia sa era 
ascultată şi luată în considerare chiar dacă nu 
riposta față de opiniile bătrânilor din partid, care se 
opuneau reformelor. Brătianu sublinia în discursurile 
sale din această perioadă însemnătatea decisivă a 
reformei agrare pentru România, a dezvoltării 
economice şi milita pentru introducerea votului 
universal. 

Personalitatea politică a acestuia se impune din 
ce în ce mai mult, aşa încât la 1 ianuarie 1909 
Congresul partidului l-a desemnat în funcţia de 
preşedinte al Partidului Naţional Liberal, cu mult 
entuziasm, căci reprezenta „tot ceea ce avea mai 
bun partidul şi ţara”. Încă de la discursul inaugural, 
noul preşedinte stabilea două principii fundamentale 
pentru viitoarea activitate: „libertatea de discuţie” şi 
„disciplina în acţiune”. 

O altă etapă importantă a activităţii politice a 
ilustrului liberal începe la sfârşitul celui de al doilea 
război balcanic (28 iulie 1913). Climatul politic 
devenea propice aplicării reformelor. Într-o scrisoare 
adresată lui Carol | în august 1913, Brătianu cerea 
urgent trecerea la aplicarea reformelor pe care le 
gândise şi în care credea. Regele se arată reticent, 
temându-se că aceste reforme să nu stârnească 
lupte violente pe scena politică. După o guvernare 
conservatoare, lon I.C. Brătianu este chemat pentru 
a doua orară, la 4 ianuarie 1914, să formeze 
Consiliul de Miniştri. După câştigarea alegerilor 
parlamentare, preşedintele Partidului Naţional 
Liberal expune, la 21 februarie 1914, problema 
revizuirii Constituţiei. 

Declanşarea Primului Război Mondial a impus 
amânarea promovării reformelor economice şi 
sociale scontate. Trebuie amintit contextul din care 
ţara noastră a trebuit să se poziţioneze în acest 
conflict. România avea la acel moment un tratat 
militar cu Tripla Alianţă, încheiat încă din 1883 de 
tatăl actualului Prim-ministru. Tratatul fusese ţinut 
secret deoarece un pact cu Austro-Ungaria era 

extrem de nepopular în rândul opiniei publice. Pe 
27 septembrie 1914, Regele Carol | se stingea din 
viaţă, ceea ce însemna pentru România libertatea 
de a merge la război împotriva Austro-Ungariei. În 
noul context, primul ministru a devenit figura 
centrală a vieţii politice, deciziile sale influențând 
destinul istoric al României. Pentru acest lucru îşi va 
atrage renumele de „rege neîncoronat” al ţării. 

În perioada neutralităţii (1914-1916), întreaga 
coordonare a politicii externe româneşti este 
preluată de primul ministru, care lucra cu mare 
precauţie, orientându-se spre încheierea unor 
acorduri diplomatice care să constituie garanţii 
pentru statul român. Un asemenea succes 
diplomatic îl constituie şi tratatul încheiat cu Rusia la 
data de 18 septembrie 1914. Prin acest acord, 
Rusia se angaja să garanteze şi să apere 
integritatea teritorială a României şi să recunoască 
drepturile acesteia asupra teritoriilor din Austro- 
Ungaria locuite de români, în schimbul „neutralității 
binevoitoare” a ţării noastre. Tot în această perioadă 
guvernul încheie şi un acord cu Italia, prin care cele 
două ţări au convenit să se informeze reciproc în 
legătură cu orice schimbări preconizate în politica 
lor. 

Opinia publică sprijinea noua orientare politică a 
țării, astfel că lon | C. Brătianu va trece la dotarea 
armatei. Primul ministru a dat dovadă de multă 
fermitate şi abilitate diplomatică, stăruind pentru 
încheierea unor convenţii politico-militare, care să 
stipuleze limpede, condiţiile în care România va 
intra în război şi obiectivele urmărite de el. Astfel, 
după lungi tratative, pe data de 4 august 1916 au 
fost semnate tratatele de colaborare cu membrii 
Antantei. 

Semnificativ pentru a puncta activitatea politică a 
preşedintelui liberal este şi bătălia diplomatică 
coordonată de acesta de la Conferinţa de Pace de 
la Paris. Principala preocupare pe plan extern a 
Prim-ministrului român era recunoaşterea prin tratat 
a unirii celor trei provincii cu România. În ziua de 18 
ianuarie 1919 lucrările Conferinţei de Pace de la 
Paris, care trebuia să reglementeze problemele 
internaţionale de război, i-au creat o mare deziluzie 
lui lonel Brătianu. Prin decizia marilor puteri 
învingătoare, România a fost trecută în rândul 
statelor cu interese limitate, putând să participe la 
dezbateri numai când era invitată, deşi potrivit 
Convenţiei din 4 august 1916 se bucura de aceleaşi 
drepturi egale. Astfel, marile puteri au pregătit 
Tratatul de Pace cu Germania fără a permite 
delegaţiei române să-şi exprime punctul de vedere, 
deşi ţara noastră a avut foarte mult de suferit din 
pricina luptelor cu germanii. 

Un fapt similar s-a întâmplat şi în ceea ce priveşte 
Tratatul de Pace cu Austria. În aceste condiţii, în mai 
1919 lonel Brătianu a luat iniţiativa unei note verbale 
colective adresate lui Georges Clemenceau, prin 
care cerea ca proiectele tratatelor să le fie 
comunicate din timp, pentru a le putea analiza. Cu 
toate acestea, Guvernului român i s-a înaintat 
numai un rezumat al tratatelor preconizate a fi 
încheiate. Într-un discurs rostit la şedinţa plenară a 
statelor aliate asupra proiectului de tratat şi într-un 
memoriu adresat Consiliului, lon I.C. Brătianu 
afirma că România este hotărâtă să asigure 
drepturile minorităţilor, dar ea nu poate să 
primească un regim special, la care nu erau 
constrânse toate statele suverane. La 10 
septembrie 1919, România a fost pusă în faţa 
faptului împlinit, căci marile puteri au semnat la 
Saint-Germain Tratatul de Pace cu Austria. În urma 
notelor ultimative ce i s-au adresat de a semna fără 
obiecţii tratatul, lon Brătianu şi-a dat demisia, la 12 
septembrie 1919, din fruntea Consiliului de Miniştri, 
deoarece nu a dorit să semneze acest tratat. 


III. Documente constituţionale 


ale Marii Uniri 

Declaraţiile de unire ale provinciilor româneşti 
Transilvania, Basarabia şi Bucovina fac parte din 
ceea ce s-ar putea numi „blocul de 
constituţionalitate” al Marii Uniri. Aceste declaraţii 
nu au fost expres abrogate niciodată şi în opinia 
noastră sunt încă viabile din punct de vedere 
juridic. Remarcăm contribuţia politică decisivă la 
redactarea şi adoptarea lor a marilor oameni politici 
şi de stat lon I.C. Brătianu şi Alexandru 
Marghiloman care au deţinut succesiv funcţia de 
prim-ministru în perioada respectivă. Ne vom referi 


pe scurt la adoptarea şi conţinutul acestor 
documente constituţionale. 
in 26  martie/8 aprilie 1918, premierul 


Marghiloman s-a deplasat la Chișinău, însoţit de 
generalul Constantin Hârjeu, ministru de război, și 
de alți demnitari, unde a fost primit cu onoruri de 
autorităţi. Până la ședința din 27 martie 2018 a 
Sfatului Ţării, comitetele ținuturilor din Bălţi, Soroca 
și Orhei au fost consultate în privința Unirii cu 
Regatul României. Astfel, la 13/26 martie 1918 
„Adunarea Generală a zemstvei din districtul 
Soroca” a votat în unanimitate unirea Basarabiei. În 
favoarea unirii cu România s-a pronunţat și 
Adunarea Generală din 25 martie a Zemstvei 
judeţului Orhei, prezidată de Bejbeuc-Melicov, 
reprezentantul etniei armene din Sfatul Ţării. La 
ședința solemnă a Sfatului Ţării din 26 martie a fost 

prezent și Marghiloman care a rostit un discurs în 
care a reliefat necesitatea unirii. Totodată, 
Alexandru Marghiloman a subliniat dorinţa 
guvernului român de a respecta drepturile și 
libertăţile câștigate, urmând ca Sfatul Țării să se 
ocupe de „rezolvarea chestiunii agrare potrivit cu 
vrerile poporului.” După discurs, Marghiloman a 
părăsit sala, lăsând Sfatul Ţării să delibereze 
asupra propunerilor guvernului român. În numele 
Blocului Moldovenesc, deputatul lon Buzdugan a 
dat citire, în limba română, declaraţiei prin care se 
propunea unirea, documentul fiind citit și în rusește 
de deputatul Vasile Cijevski. 

Pe 27 martie Sfatul Țării a votat prin vot nominal 
deschis în favoarea Unirii cu România, declarația 
Sfatului Ţării menţionând că: “Republica 
Democratică Moldovenească (Basarabia), în 
hotarele ei dintre Prut, Nistru, Marea Neagră și 
vechile granițe cu Austria, ruptă de Rusia acum o 
sută și mai bine de ani din trupul vechii Moldove, în 
puterea dreptului istoric și dreptului de neam, pe 
baza principiului că noroadele singure să-și 
hotărască soarta lor, de azi înainte și pentru 
totdeauna SE UNEȘTE CU MAMA SA, ROMÂNIA”. 
Declaraţia de unire se încheia cu cuvintele: 
„Trăiască unirea Basarabiei cu România de-a 
pururea şi totdeauna!”. În numele Sfatului Ţării, 
Declaraţia Unirii a fost semnată de lon Inculeţ 
președinte, Pan. Halippa vicepreședinte și lon 
Buzdugan secretarul Sfatului Ţării. 

Principalele reglementări constituţionale sunt 
următoarele: Sfatul Țării urma să ducă la bun sfârșit 
o reformă agrară, care trebuia să fie acceptată fără 
obiecţiuni de guvernul român; Basarabia avea să 
rămână autonomă, având să aibă propriul său 
organ legislativ, Sfatul Țării, ales prin vot 
democratic; Sfatul Țării avea să voteze bugetul 
local, urma să controleze consiliile zemstvelor și 
orașelor şi avea să numească funcţionarii 
administraţiei locale; Legile locale și forma de 
administrare puteau fi schimbate numai cu acordul 
reprezentanţilor locali; Drepturile minorităţilor urmau 
să fie garantate prin lege și respectate în statul 
român; doi reprezentanţi ai Basarabiei aveau să 
facă parte din guvernul central român; Basarabia 
urma să trimită în Parlamentul României un număr 
de deputaţi proporțional cu populaţia regiunii; Toate 
alegerile aveau să fie organizate pe baze 
democratice, urmând să se bazeze pe votul direct, 
egal, secret și universal; Noua Constituţie urma să 
garanteze libertatea cuvântului şi a religiei; Urma să 
fie proclamată o amnistie pentru toate persoanele 
care comiseseră infracţiuni politice în timpul 
revoluției. Remarcăm actualitatea acestor 

prevederi pentru orice stat modern democratic. 

Din cei 135 de deputaţi prezenți, 86 au votat în 
favoarea Unirii, 3 au votat împotrivă, iar 36 s-au 
abținut, în special în rândurile deputaţilor germani, 
bulgari și ucraineni, 13 deputaţi fiind absenţi. La 
voturile deputaţilor Blocului Moldovenesc s-au 
adăugat cinci membri ai Fracţiunii Țărănești, în 
frunte cu V. Bârcă, și reprezentantul comunității 
poloneze, deputatul Felix Dudkevici. Citirea 
rezultatului a fost însoţită de aplauze furtunoase și 
strigăte entuziaste „Trăiască Unirea cu România!” 
După votare și citirea rezultatului au fost invitaţi în 
clădire prim-ministrul Alexandru Marghiloman și 
suita sa, cărora li s-a comunicat hotărârea adoptată. 
Prim-ministrul a luat cuvântul și a declarat că „în 
numele poporului român și al regelui său, 
Majestatea sa Ferdinand |, iau act de hotărârea 
Sfatului Ţării şi proclam Basarabia unită, de data 
aceasta pentru întotdeauna, cu România una și 
nedivizibilă.” La 30 martie/12 aprilie 1918, după 
întoarcerea premierului român la lași, s-a sărbătorit 
Unirea Basarabiei cu România. Decretul regal de 
promulgare a actului Unirii Basarabiei cu România a 
fost datat 9/22 aprilie 1918. 

La 15/28 noiembrie, Consiliul Naţional Român 
convoacă Congresul General al Bucovinei care 
s-a ţinut în Sala Sinodală (sala de marmură) a 
Palatului Mitropolitan din Cernăuţi sub președinția 
lui lancu Flondor, după salutul de rigoare al lui 
Dionisie Bejan, președintele Consiliului Naţional. 
Congresul a votat în unanimitate, cu sprijinul 
majorităţii reprezentanţilor germani și polonezi 
unirea cu România. lată preambulul acestui 
important document constituţional: „După sforțări și 
jertfe uriașe din partea României și a puternicilor și 
nobililor ei aliați, s-au întronat în lume principiile de 
drept și umanitate pentru toate neamurile şi când în 
urma loviturilor zdrobitoare monarhia austro-ungară 
s-a zguduit din temeliile ei și s-a prăbușit și toate 
neamurile încătuşate în cuprinsul ei și-au câștigat 
dreptul la libera hotărâre de sine, cel dintâi gând al 
Bucovinei dezrobite se îndreaptă către Regatul 
României, de care întotdeauna am legat nădejdile 
dezrobirii noastre. De aceea, noi, Congresul 
General al Bucovinei, întrupând suprema putere a 
Țării și fiind învestit singur cu puterea legiuitoare, în 
numele suveranității naţionale, hotărâm: unirea 
necondiționată și pentru vecie a Bucovinei în vechile 
ei hotare, până la Ceremuș, Colacin și Nistru, cu 
Regatul României.” 

Congresul a trimis o telegramă omagială regelui 
Ferdinand, care este numit „Rege și Domn Liberator 
și Purtător de grijă al Bucovinei”, rugându-l să 
primească sub sceptrul ocrotitor al Majestății sale, 


Restituiri Pitești nr. 4/2018 


Bucovina eliberată. lancu Flondor a plecat, apoi, la 
lași, în fruntea unei delegaţii de 15 bucovineni, 
pentru a duce mesajul Unirii Bucovinei autorităților 
române. Regele Ferdinand a sancţionat actul unirii 
prin decretul nr. 3744 din 18/31 decembrie 1918, 
publicat în “Monitorul Oficial” nr. 217 din 19 
decembrie 1918. Semnatarii actului au fost Regele 
Ferdinand | și lon |. C. Brătianu, președintele 
Consiliului de Miniștri. Prin Decretul-lege nr.3746 
din 18-31 decembrie 1918, în funcţiile de miniștri 
secretari de stat fără portofoliu în guvernul central 
au fost numiţi lancu Flondor cu reședința la Cernăuţi 
și lon Nistor cu sediul la București. 

Adunarea de la Alba lulia s-a ţinut într-o 
atmosferă de sărbătoare. Au venit 1228 de delegați 
oficiali, reprezentând toate cele 130 de cercuri 
electorale din cele 27 comitate românești, apoi 
episcopii, delegaţii consilierilor, ai societăţilor 
culturale românești, ai școlilor medii și institutelor 
pedagogice, ai reuniunilor de meseriași, ai 
Partidului Social-Democrat Român, ai organizațiilor 
militare și ai tinerimii universitare. Toate păturile 
sociale, toate interesele și toate ramurile de 
activitate românească erau reprezentate. În acest 
timp- în 1 decembrie 1918- în sala “Cazinei” militare 
(clubului militar) din Alba lulia, cei 1228 delegaţi ţin 
adunarea. Ca președinte al Marii Adunări Naţionale 
a fost ales Gheorghe Pop de Băsești Delegații la 
adunare au fost aleși pe baza votului universal și au 
primit mandate (credențiale) ce prevedeau ca 
adunarea de la Alba lulia să decidă unirea 
Transilvaniei, Banatului, Crișanei și Maramureșului 
cu Regatul României. Au participat și delegații 
Bucovinei și Basarabiei, care au ținut să aducă 
salutul țărilor surori, intrate mai dinainte în marea 
familie a statului român. 

În mijlocul aprobărilor unanime și a unui 
entuziasm fără margini, Ștefan Cicio Pop, 
președintele Consiliului Naţional Român Central, 
arată împrejurările care au adus ziua de astăzi, 
Vasile Goldiș expune trecutul românilor de 
pretutindeni și argumentează necesitatea istorică a 
Unirii, iar luliu Maniu explică împrejurările în care se 
înfăptuiește aceasta. Socialistul Jumanca aduce 
adeziunea la Unire a muncitorimii române. 
Rezoluţia Unirii e citită de episcopul greco-catolic 
luliu Hossu: „Adunarea națională a tuturor românilor 
din Transilvania, Banat şi Țara Ungurească, adunați 
prin reprezentanții lor îndreptățiți la Alba Iulia în ziua 
de 18 noiembrie / 1 decembrie 1918, decretează 
unirea acelor români și a tuturor teritoriilor locuite de 
dânșii cu România. Adunarea proclamă îndeosebi 
dreptul inalienabil al națiunii române la întreg 
Banatul, cuprins între râurile Mureș, Tisa și Dunăre." 

Textul  Rezoluţiei cuprinde programul de 
aplicaţie: autonomia provizorie a teritoriilor până la 
întrunirea Constituantei, deplină libertate naţională 
pentru popoarele conlocuitoare, deplina libertate 
confesională pentru minoritățile din Transilvania, 
înfăptuirea unui regim curat democratic pe toate 
terenurile vieții publice, reforma agrară radicală, 
legislaţie de ocrotire a muncitorimii industriale. 
Adunarea naţională dorește ca Congresul de pace 
să asigure dreptatea și libertatea atât pentru 
națiunile mari, cât și pentru cele mici și să elimine 
războiul ca mijloc pentru reglementarea raporturilor 
internaţionale. Ea salută pe fraţii lor din Bucovina, 
scăpaţi din jugul monarhiei austro-ungare, pe 
naţiunile eliberate cehoslovacă, austro-germană, 
sârbă, polonă și ruteană, se închină cu smerenie 
înaintea acelor bravi români care și-au vărsat 
sângele în acest război pentru libertatea și unitatea 
națiunii române, și în sfârșit exprimă mulțumirea și 
admiraţia sa tuturor puterilor aliate care, prin luptele 
purtate împotriva dușmanului au scăpat civilizația 
din ghearele barbariei. 

La ora 12 din ziua de 1 decembrie, prin votarea 
unanimă a rezoluţiei, Unirea Transilvaniei cu 
România era săvârșită. Rezultatul votului asupra 
rezoluţiei a fost anunţat de Gheorghe Pop de 
Băsești: “Adunarea Naţională a poporului român din 
Transilvania, Banat și părțile ungurene a primit 
rezoluțiunea prezentată prin Vasile Goldiș în 
întregimea ei și astfel unirea acestei provincii 
românești cu ţara mamă este pentru toate veacurile 
decisă.” Pentru coordonarea problemelor s-au 
constituit Marele Sfat Naţional, ca organ legislativ și 
Consiliul Dirigent, ca instrument executiv. 
Președinte al acestui organism a fost ales luliu 
Maniu. Până în toamna anului 1919, sediul 
Consiliului Dirigent a fost la Sibiu. 


IV. Marea guvernare liberală. 
Constituţia din 1923. 
Reformele pentru modernizarea 


statului român 

În noile condiţii create după terminarea Primului 
Război Mondial, adoptarea unei noi Constituţii a 
devenit una din problemele fundamentale ale 
statului român. Dar, organizarea constituţională a 
constituit o problemă deosebit de dificilă, atât pentru 
instituţia monarhică, cât şi pentru guvernele din 
această perioadă, datorită multiplelor împrejurări 
interne, dar mai ales externe. Soluţionarea 
problemei constituţionale a fost mereu amânată 
până la venirea liberalilor la putere, la începutul 

anului 1922. După lungi dezbateri, noua Constituţie 
a fost votată la 26 martie 1923 în Adunarea 
Deputaţilor, iar la 27 martie în Senat şi a fost 
promulgată de rege şi publicată în „Monitorul Oficial” 
la 29 martie 1923. În litera sa, noua Constituţie 
păstra o bună parte din articolele celei din 1866, dar 
aducea unele prevederi care corespundeau noii 
realităţi româneşti de după Marea Unire şi după 
Primul Război Mondial. Legea fundamentală 
românească era una dintre cele mai avansate din 
Europa acelor vremuri fiind considerată o operă 
liberală. 

Nu dorim să ne referim la conţinutul acestei 
Constituţii, însă, trebuie să subliniem în contextul 
acestui studiu contribuţia decisivă pe care lon I.C. 
Brătianu a avut-o la fundamentarea principiilor şi 
reglementărilor ce se regăseau în legea 
fundamentală a statului. Programul Partidului 
Naţional Liberal al cărui principal autor a fost lonel 
Brătianu şi care a stat la baza elaborării Constituţiei 
din 1923, sublinia cu pregnanţă faptul că procesul 
de consolidare internă a ţării va fi întemeiat pe 
„ideea naţională”, pe democratizarea tot mai 
desăvârşită a ţării, pe ordine, pe progres şi pe 
înfrățire socială. Programul înscria la loc de frunte, 
principiul potrivit căruia „naţionalităţile trebuie să se 
bucure în statul român de cele mai întinse drepturi, 
fără deosebire de rasă sau religie pentru ca astfel să 
se poată dezvolta în cadrul organizării noastre 
sociale în deplină linişte, egalitate şi mulțumire”. 
Partea din program, consacrată democratizării ţării 
includea reformele care reclamau o cât mai 
grabnică  înfăptuire, printre care: necesitatea 
organizării sindicatelor profesionale, reglementarea 
dreptului la grevă, contractul colectiv şi protecţia 
muncii minorilor şi a femeilor. Politica economică a 
Partidului Liberal prevedea dezvoltarea ţării prin 
„muncă, iniţiativă şi capitaluri româneşti”. Această 
concepţie nu excludea colaborarea şi participarea 
capitalurilor străine, ci urmărea împiedicarea 
subordonării economiei române faţă de economia 
unui alt stat. În domeniul cultural programul includea 
„încurajarea progreselor culturale” iar în cel 
administrativ o „unificare grabnică”, fără însă a fi 
confundată această acţiune cu centralizarea. 
Insistând asupra necesităţii ca în alcătuirea 
Constituţiei să se ţină seama de conţinutul tuturor 
acestor principii, manifestul Partidului Naţional 
Liberal adresat alegătorilor din România Mare şi 
publicat cu prilejul alegerilor din 1920, făcea apel la 
crezul partidului de a asigura propăşirea statului 
român sub regim constituţional, monarhic şi 
democratic şi având un caracter unitar naţional atât 

în viaţa sa politică cât şi în cea culturală şi 
economică. 

În conformitate cu acest program politic liberal 
elaborat sub conducerea lui lon I.C. Brătianu, 
Constituţia din 1923 este o expresie a raportului real 
de forțe politice din perioada respectivă şi a 
reprezentat aşezământul juridic şi politic principal pe 
baza căruia au funcţionat instituţiile fundamentale 
ale României întregite, conferind statului român 
forma de guvernământ monarhică, dar întemeiată 
pe regimul democratic, parlamentar — constituţional. 
Sub imperiul acestei legi fundamentale principiile 
reprezentativităţii, separaţiei puterilor, legalităţii şi 
legitimităţii legilor, ca şi cele privind sistemul electiv 
şi al regimului proprietăţii au fost mult mai pregnant 
reliefate comparativ cu cele cuprinse în Constituţia 
din 1866. Se poate afirma fără îndoială că Legea 
fundamentală din 1923 a constituit, în perioada când 
a fost în vigoare un factor de progres în 
democratizarea societăţii româneşti. 

În timpul marii guvernări liberale interbelice 
reformele democratice nu s-au limitat numai la 
Constituţia din 1923. Cele mai multe măsuri din 
guvernarea Brătianu au vizat alinierea ţării la noile 
realităţi postbelice. După adoptarea Constituţiei, la 
iniţiativa lui lon I.C. Brătianu, sunt adoptate şi 
promulgate mai multe acte normative de importanţă 
vitală pentru ţară, dintre care amintim: legea pentru 
organizarea armatei (24 iunie 1924), legea pentru 
învăţământul primar (26 iunie 1924), legea 
organizării judecătoreşti din 25 iunie 1925, prin care 
judecătorii deveneau inamovibili, legea pentru 
înfiinţarea Patriarhiei Române (25 februarie 1925) şi 
nu în ultimul rând legea pentru unificarea 
administrativă a tuturor provinciilor adoptată la 14 
iunie 1925, care avea la bază „păstrarea 
caracterului unitar al ţării” şi aplicarea 
descentralizării administrative. Pe 27 martie 1926 
este promulgată legea electorală a „primei 
majorităţi”. Principala modificare se referea la 
centralizarea rezultatelor, repartiţia mandatelor şi 
proclamarea aleşilor. Se crea cadrul electoral 
propice pentru ca partidul majoritar să poată obţine 
mai multe mandate parlamentare, susţinând astfel 
guvernul. O altă măsură importantă a fost „legea 
Mârzescu”, care cuprindea măsuri de combatere a 
unor infracţiuni contra liniştii publice. Acest act 
legislativ a constituit temeiul juridic al măsurii de 
scoatere în ilegalitate a Partidului Comunist Român. 
În perioada de referinţă au fost adoptate şi acte 
normative importante privind munca şi protecţia 
socială a muncii: legea repaosului duminical (1925), 
legea pentru protecţia muncii (1939) şi legea pentru 
pregătirea profesională şi exercitarea meseriilor 

(1936). Se cuvine a menţiona şi câteva importante 
acte normative care au contribuit la modernizarea 
sistemului judiciar în România: legea din 1925 
privind organizarea şi funcţionarea contenciosului 
administrativ şi actul normativ din 1933 pentru 
organizarea jurisdicției muncii. 

Spaţiul nu ne permite să realizăm o analiză amplă 
a legilor adoptate sub imperiul Constituţiei din 1923, 
dar, în finalul acestor considerente trebuie să 
subliniem că Legea fundamentală adoptată în acel 
moment istoric a avut principala menire de a fi 
Constituţia unificării, a legării şi sudării economice, 
teritoriale, politice şi spirituale a României Mari. Ea 
a deschis o nouă etapă în dezvoltarea ţării pe calea 
progresului social, a democraţiei, având drept 
obiectiv desăvârşirea organizării statale şi a vieţii 
sociale unitare. Pe baza Constituţiei a cărui mentor 
a fost marele om politic lon I.C. Brătianu s-a putut 
realiza, într-un ritm relativ rapid, întreg procesul de 
unificare legislativă apărut ca o necesitate naţională 
imperioasă încă din primii ani de după unire. 
Aşezământul politic şi juridic fundamental din 1923 

reprezintă în opinia noastră încununarea operei 
politice a ilustrului om de stat care a fost şi rămâne 
lon I.C. Brătianu. 

În încheierea acestor succinte consideraţii redăm 
aprecierile pe care lon G. Duca le făcea în 
memoriile sale şi care, în opinia noastră, evocă 
geniul politic al lui lon I.C. Brătianu: „E/ nu se hotăra 
niciodată repede... din primul moment îi apăreau 
în minte toate repercusiunile probabile şi posibile 
ale unui act, aşa încât, înainte de a se hotări să facă 
acel act, examina, reexamina, contra examina toate 
urmările lui şi nu trecea de la intenţie la fapt decât 
după ce contura toate argumentele favorabile şi 
nefavorabile iar foloasele îi apăreau mai puternice, 
mai determinate decât neajunsurile. Din 
profesiunea lui de inginer rămăsese cu obişnuinţa 
de a nu pune niciodată piciorul pe un teren, înainte 
de a-l fi sondat şi de a cunoaşte bine soliditatea lui. 
Dar, odată gestaţiunea terminată, odată hotărârea 
luată, nu am întâlnit în toată viaţa şi în toată cariera 
mea politică, om mai neclintit în ducerea până la 
capăt a hotărârilor”. 


d L.] 


Mari personalităţi argeşșene 


în procesul Mari 


Aspiraţiile tuturor românilor de unire într-un singur 
stat au început odată cu apariţia şi dezvoltarea 
conștiinței de apartenenţă la aceeași limbă și la 
același neam, deși împrăștiați pe întinsul teritoriu al 
vechii Dacii. Scurta unire înfăptuită de domnitorul 
Țării Românești, Mihai Viteazul, a celor trei ţări 
românești într-un singur stat înconjurat de trei mari 
imperii europene, a arătat că această conştiinţă era 
deja cristalizată, cel puţin la nivelul unor elite 
politice, dar extinderea acestei aspirații îndeosebi în 
rândul intelectualilor și oamenilor politici a avut loc 
în secolul al XIX-lea odată cu revoluţia de la 1848, 
când idealul unirii tuturor românilor a fost afirmat 
răspicat și a devenit un scop în sine. Primul pas a 
fost realizat prin Mica Unire a Moldovei cu Țara 
Românească din 1859, după care idealul exprimat 
deschis sau numai simțit al tuturor oamenilor politici, 
indiferent de culoarea politică, al intelectualilor şi 
chiar al oamenilor de rând, a fost câștigarea 
independenței de stat și apoi a unirii tuturor 
românilor într-un singur stat unitar. Ideal realizat în 
1918, prin contribuţia capitală a unor mari 

personalități  argeșene. Anul acesta, 2018, 
sărbătorim împlinirea a 100 de ani și, în acţiunile de 
celebrare a Centenarului Marii Uniri a românilor, 
prezentăm în cele de urmează, trei mari 
personalități argeșene cu un rol determinant în 
realizarea acestui act sacru al românilor. 


ION I.C. BRĂTIANU - MARE 
PERSONALITATE POLITICĂ 
A SEC. AL XX-LEA (20 august 
1864 — 24 noiembrie 1927) 


lon I.C. Brătianu, cunoscut și ca lonel Brătianu, a 
fost unul dintre cele mai complexe și proeminente 
personalităţi politice românești, marcând benefic și 
profund istoria ţării în prima parte a secolului al XX- 
lea. A fost liderul celui mai important partid politic, de 
mai multe ori președinte al Consiliului de Miniștri și 
un apropiat al regelui Ferdinand |. Se poate spune 
că viața sa s-a confundat cu cea a Partidului 
Naţional Liberal, pe care l-a condus și prin care s-a 

realizat ca om politic. Cariera lui politică la nivel 
parlamentar a început în 1895 când a fost ales 
deputat de Gorj, ca apoi să domine viaţa politică 
românească circa două decenii. Chiar dacă a fost și 
contestat în epocă de adversari politici, mai ales 
pentru influența care o exercita asupra regelui 
Ferdinand, el era unanim apreciat. lată cum îl 
caracteriza adversarul său politic, naţional-țărănistul 
dr. Nicolae Lupu: „Tip reprezentativ al rasei, 
Brătianu întrunea în el toate calităţile primordiale ale 
poporului român, altoite pe o individualitate rară, nu 
numai în istoria noastră, dar și în istoria lumii”. 

Regele a fost puternic influenţat în deciziile sale 
de lonel Brătianu, considerându-l „zodia bună a 
României”, fapt pentru care mai avea și renumele 
de „rege neîncoronat”. Reformele adoptate pentru 
consolidarea statului naţional unitar român, fiind și 
unul dintre principalii ctitori ai României Mari, ideal 
secular al poporului român, au făcut ca adesea să 
fie numit de istorici ca cel mai mare om politic și 
bărbat de stat al României, „o adevărată școală 
politică”. 

S-a născut la 20 august 1864, la conacul Florica 
din orașul Ștefănești de astăzi, situat la circa 4 km 
de orașul Pitești, reședința judeţului Argeş. Era fiul 
cel mare al lui lon C. Brătianu, născut în orașul 
Pitești, fondator al Partidului Naţional Liberal, fost 
prim-ministru cu merite deosebite în realizarea unirii 














Moldovei cu Țara Românească din 1859 și a 
independenţei României de la 1878, mama sa fiind 
Pia Pleşoianu din Oltenia. 

Primele 4 clase primare le-a făcut împreună cu 
fraţii și sora sa Sabina la conacul Florica, cu 
profesori particulari din Pitești și o institutoare din 
Elveţia '. Urmează apoi cursurile Colegiului „Sfântul 
Sava” din pe care îl absolvă în 1882. După aceea 
urmează un stagiu de șase luni în serviciul militar, 
primind la final gradul de sublocotenent și, din 
toamna anului 1883, se stabilește la Paris pentru a- 
și definitiva studiile superioare. Aici, frecventează 
Școala  preparatorie  „Saint-Barbe”, Școala 
Politehnică, apoi Școala de poduri și șosele, 
obținând diploma de inginer în 1889. 

În același an revine în ţară și începe să profeseze 
ca inginer specialist clasa a III-a, sub direcţiunea lui 
Anghel Saligny2, la construcţia căii ferate lași — 
Pașcani, iar timpul liber și-l petrece la conacul de la 
Florica. Locuiește în pe strada Biserica Amzei unde 
își avea biroul de lucru, Brătianu fiind cunoscut ca o 
persoană foarte comodă, preferând să gestioneze 
de acasă administrarea ţării. Era pasionat de istorie, 
deținând una dintre cele mai mari și valoroase 
biblioteci din ţară. Citea foarte mult, considerând 
politica a fi o artă, având o concepție superioară 
privitor la datoria omului de stat: „Cei mai mulți își 
închipuie că politica e un fel de distracţie, cu foloase 
și onoruri. Politica e ceva grav, grav de tot. Ai în 
mâna ta viața și viitorul ţării tale3.” 

Trebuie precizat că tatăl său, lon C. Brătianu, 
"Era de părere ca fiii săi să nu debuteze prin politică, 
ci să lucreze ca ingineri, să-și arate capacitatea 
profesională, să câștige stima șefilor lor, să-și 
cunoască țara și oamenii din jur, să înceapă viața 
publică numai după ce își vor fi făcut o reputaţie de 
oameni capabili și muncitori. Se temea și de o prea 
repede ascensiune în rândurile Partidului Liberal, 
mai ales de o pierdere a puterii de lucru pe care 
căutase prin toate mijloacele să le dead.” 

În perioada când s-a ocupat de construcția căii 
ferate lași — Pașcani, a fost invitat să locuiască în 
palatul de la Ruginoasa unde tânărul liberal a avut o 
idilă cu Maria Moruzi-Cuza, căsătorită în 1889 cu 
Alexandru Cuza, fiul domnitorului , care murise la 
doar șase luni de la căsătorie și palatul rămăsese 
moștenire soţiei. Pentru a-și oficializa relaţia, cei doi 
se cunună în 1897, dar se despart la scurt timp 
după aceea. Din scurta idilă cu Maria, lonel Brătianu 
a avut singurul copil, Gheorghe lon, pe care l-a 
recunoscut ca fiu legitim. 

După moartea tatălui său, la 4 mai 1891, 
conducerea Partidului Naţional Liberal este preluată 


lon C. Brătianu 

de unchiul său, Dimitrie C. Brătianu, dar acesta se 
stinge din viaţă la doar un an mai târziu. Congresul 
partidului îl alege ca preşedinte pe Dimitrie 
Alexandru Sturdza. Dar lonel Brătianu se simte 
îndatorat să continue opera politică a părintelui său, 
se înscrie în Partidul Liberal în 1895, candidează 
pentru Parlament la Colegiul | și este ales deputat 
de Gorj. În discursul său de la Tg. Jiu, printre altele, 
spunea: "Mi-am format astfel convingerea, 
confirmată prin șase ani de observaţie, că 
adevăratul rău de care suferim stă (...) în 
nerespectarea legilor și că reforma politică 
esențială, aceea care se impune, ca o condiție 
cardinală a însăși existenței noastre, e respectul 
legii.” 

lonel Brătianu își propusese să reformeze partidul 
sub toate aspectele, fiind hotărât împreună cu alţi 
tineri liberali să contribuie la accelerarea procesului 
de modernizare a societăţii românești. 

A continuat cu deținerea unor portofolii 
ministeriale, astfel: ministru al Lucrărilor Publice 
între 1897 și 1899 și respectiv între 1901 si 1902; 
ministru de Externe între 1902 și 1904; ministru de 
Interne între 1907 și 1908. Ca ministru de Interne, el 
controla administraţia de stat și filialele locale ale 
partidului. 

În noiembrie 1897, ministrul participă la 
inaugurarea căii ferate Pitești - Curtea de Argeș, 
apoi se ocupă de supravegherea bunei desfăşurări 
a lucrărilor de amenajare a portului Constanţa. 

În 1899 reușește să-i atragă în rândul PNL pe 
liderii socialiști din PSDMR (Partidul Social- 
Democrat al Muncitorilor din România). Brătianu 
avea întâlniri frecvente cu liderul socialiștilor, 
Constantin Stere. Socialiștii doreau înfăptuirea 
reformelor agrară și electorală, iar Brătianu le 
răspundea că acesta este și crezul său politic. 
Astfel, între Stere și Brătianu au avut loc ample 
negocieri pentru trecerea socialiștilor în tabăra 
liberală și, în cele din urmă, la sfârșitul anului 1899, 
PSDMR se destramă, Stere primind conducerea 
filialei PNL lași. 

Pe 14 februarie 1901 are loc numirea unui nou 
cabinet liberal şi lonel Brătianu primește portofoliul 
Ministerului Lucrărilor Publice, iar în urma remanierii 
guvernamentale din 9 ianuarie 1902 primeşte și 
interimatul Ministerului de Externe, devenind titular 
la 18 iulie. Ca ministru de Externe s-a ocupat 
îndeaproape de situația românilor din Imperiul 
Otoman și Imperiul Austro-Ungar, acordând o 
atenţie specială românilor din Transilvania, pe care 
îi sprijină moral și politic, intervenind adesea la 


Regele Ferdinand 

Viena și Budapesta pentru a ameliora situaţia lor. 
De asemenea, avea întrevederi frecvente cu liderii 
românilor din provincie. Împreună cu fratele său 
Vintilă, în 1905, participă la inaugurarea palatului 
ASTRA din Sibiu și în anii următori face vizite în 
orașele din Transilvania, întâlnindu-se cu unul dintre 
foștii căpitani ai lui Avram lancu ajuns acum la 
bătrânețe, deprinde tradiţiile moţilor, experienţă pe 
care o va expune într-o viitoare lucrare a sa. 

În discursurile sale, lonel Brătianu prezenta 
însemnătatea decisivă a chestiunii țărănești pentru 
țară, dezvoltarea economică, problema capitalului 
străin, introducerea votului universal, dovedind o 
concepție modernă de adâncă responsabilitate față 
de prezentul și viitorul României. 

Profitând de izbucnirea răscoalei țărănești în ziua 
de 8 februarie 19075 la Flămânzi, judeţul Botoșani, 
Partidul Naţional Liberal reușește să răstoarne 
guvernul conservator condus de Gheorghe Grigore 
Cantacuzino, lonel Brătianu ridicând tot mai 
insistent problema țărănimii în discursurile sale în 
care pleda pentru îndreptarea situaţiei țăranilor 
accentuând că în ultimii ani: „o mână de oameni, 
străini de interesele mari ale dezvoltării noastre 
economice și sociale, s-au făcut stăpâni, prin 
arendare, pe întinderi tot mai mari din suprafața 
cultivată a ţării [...] Ei nu exploatează atât forțele 
fecunde ale naturii, cât exploatează cămătărește 
munca și nevoile țărănimii?. î 

La 12 martie 1907, regele îl cheamă din nou la 
putere pe președintele liberalilor, Dimitrie Alexandru 
Sturdza. Se formează un nou guvern și lonel 
Brătianu este numit ministru de Interne. Imediat 
cabinetul dă publicităţii un manifest prin care aduce 
la cunoștință noi măsuri care vor fi luate numai 
pentru „a îndestula cereri drepte și legitime”: 
desființarea unor taxe ce priveau activitatea 
ţăranului, o nouă lege a învoielilor agricole și altele”. 

Deși numește în frunte oameni capabili să poarte 
un dialog cu ţăranii, evenimentele degenerează şi, 
printr-un plan bine întocmit, a fost organizată una 
dintre cele mai violente represiuni împotriva 
țăranilor, mulţi ofițeri continuând să împuște 
instigatorii reali sau prezumptivi, chiar dacă 
represiunea fusese sistată de ministrul de Interne. 
Se impunea ca problema ţărănească să-și 
găsească o rezolvare solidă. 

După mai multe aventuri, lonel Brătianu se va 
căsători la 4 martie 1907 cu Eliza Știrbei, pe care a 
determinat-o să divorțeze de Alexandru 
Marghiloman, unul dintre liderii conservatorilor. 

Trăind într-un continuu stres, simțindu-se 
permanent atacat verbal de Eugeniu Carada 
(Guvernatorul Băncii Naţionale), bătrânul șef al 
liberalilor Dimitrie Alexandru Sturdza care avea 75 
de ani renunță la conducerea partidului. În 
octombrie 1908 se anunţă în mod oficial că primul 
ministru e grav bolnav și va fi tratat la un sanatoriu 
de boli nervoase din străinătate. 

Regele Carol |, tot mai bolnav și sleit de puteri, 
care îşi exprimase la rândul său simpatia pentru 
tânărul Brătianu, emite pe 27 decembrie 1908 
decretul regal de numire a lui lonel Brătianu în 
funcția de prim-ministru al României, după ce D.A. 
Sturdza declarase că nu îşi mai poate exercita 
funcţia. Pe 11 ianuarie 1909, la Congresul partidului, 
lonel Brătianu a fost ales în funcţia de președinte cu 
mult entuziasm, căci reprezenta „lot ceea ce avea 
mai bun partidul și ţara”. În discursul său inaugural, 
stabilea două principii fundamentale pentru viitoarea 
activitate: libertatea de discuţie și disciplina în 
acţiune. Astfel, lon |. C. Brătianu îşi vedea visul 
împlinit. Avea 45 de ani și de acum dispunea de cel 
mai puternic instrument pentru realizarea operei 
sale politice de implementare a reformelor privind 
modernizarea statului și societăţii românești, cu 
toată opoziția unora dintre membrii mai în vârstă ai 
partidului. 

La 5 decembrie 1909, în timp ce se îndrepta spre 
casă de la ședința Senatului, a fost victima unui 
atentat, fiind rănit de trei focuri de armă trase de un 
lucrător de la Căile Ferate, Gheorghe Stoenescu, 
care declara ulterior că dorea să dea un exemplu 

clasei politice, considerându-l pe primul ministru 
vinovat de scumpirea traiului zilnic. 

Chiar de la începutul primului său mandat, primul 
ministru lonel Brătianu pledează pentru înfăptuirea 
reformelor agrară și electorală, revizuirea 
Constituţiei. Dar pentru că regele Carol | îi refuză 
propunerea de extindere a dreptului de vot prin 
înfiinţarea colegiului unic, lonel Brătianu îşi depune 
mandatul la 28 decembrie 1910, cu tot protestul 
membrilor mai în vârstă ai partidului. 

La 17 iulie 1913, după ce România intră în al 
Doilea Război Balcanic, lonel Brătianu își dă 
demisia din fruntea partidului, îmbracă uniforma de 
maior și pleacă pe câmpul de luptă, fiind atașat la 
Statul Major al Artileriei și, cu toate că Mihail 
Pherekyde se deplasează în Bulgaria pentru a-l 
convinge să revină asupra deciziei, Brătianu refuză 
să discute politică până la încheierea acțiunilor 
militare. 

Odată ce conflictul balcanic se încheiase (28 iulie 
1913) și după o guvernare conservatoare, climatul 
politic devenind mai propice aplicării reformelor, 
regele Carol | în cheamă pe lonel Brătianu pentru a 
doua oară să formeze Consiliul de Miniștri pe 4 
ianuarie 1914 și, după câștigarea alegerilor 
parlamentare, pe 21 februarie 1914 pune problema 
revizuirii Constituţiei. Între 18 și 26 mai au loc 
alegeri pentru Adunarea Constituantă, iar după 
întrunirea acesteia sunt stabilite comisiile pentru 
analiză. 

În același an are loc declanșarea Primului Război 
Mondial care a impus scoaterea reformelor de pe 
ordinea de zi. 

Cu toate presiunile împăraţilor austriac Franz 
Joseph și german Wilhelm al Il-lea care îi cer 
imperios lui Carol | (mijlocul lunii iulie 1914) să ia 
poziţie față de conflictul ce se declanșase în 
Europa“, cu scopul de a li se alătura, având în 
vedere tratatul militar cu Tripla Alianţă încheiat încă 
din 1883 de tatăl actualului prim-ministru”, tratat 
invocat și de regele Carol |, propunerea liberalilor de 
neutralitate a României sub forma expectativei 
armate a fost adoptată în Consiliul de Coroană de la 
Sinaia din 21 iulie/3 august 191410, fiind susţinută 
de majoritatea participanţilor. În comunicatul oficial 
se preciza că atitudinea de neutralitate a României 
se motiva prin faptul că nu a fost prevenită de aliatul 
său de izbucnirea războiului, așa cum era prevăzut 
în tratat, iar Austro-Ungaria nu a fost atacată, ci ea 
a atacat prima dată ll. 

Tot în această perioadă, guvernul Brătianu a 
semnat un acord cu Italia, convenind ca cele două 
țări să se informeze reciproc în legătură cu orice 
schimbări preconizate în politica lor și să nu renunţe 
la neutralitate fără consultări prealabile. 

Regele Carol | se stinge din viață pe 27 
septembrie 1914, ceea ce însemna că România are 
libertatea de a merge la război împotriva Austro- 
Ungariei 12. 

Prin semnarea convenției secrete dintre România 
și Rusia la 18 septembrie 1914 (Acordul Sazonov- 
Diamandi de la Petrograd), prin care Rusia se 
angaja să garanteze și să apere integritatea 
teritorială a României și să recunoască drepturile 
acesteia asupra teritoriilor din Austro-Ungaria 
locuite de români, în schimbul „neutralității 
binevoitoare” a ţării noastre, orientarea României 
către Antanta era, practic, conturată. Și, după doi 
ani de negocieri intense, alăturarea de facto a 
României la alianța formată din Anglia, Franţa, 
Rusia și ltalia (Antanta) era definitivată prin 
semnarea la București a Tratatului de Alianţă și a 
Convenţiei militare din 4/17 august 191615, 
condițiile formulate de primul-ministru, în special 
cele legate de recunoașterea dreptului României de 
a se uni cu provinciile sale aflate sub stăpânire 
străină, fiind recunoscute de Antanta. Curentul 
filogerman reprezentat de Petre P. Carp, Titu 
Maiorescu şi Alexandru Marghiloman nu avusese 
câștig de cauză, dovedindu-se a fi decisivă influenţa 
pe care fruntașul liberal o avea asupra regelui 
Ferdinand. De altfel, Regele Ferdinand a menţionat 
că, chiar dacă a trebuit să se învingă pe sine, este 
călăuzit numai de interesele superioare ale 
României1 14. Și astfel, cu toate opoziţiile 
vehemente ale conservatorilor, în ședința Consiliului 
de Coroana din 14 august 1916, România a intrat în 
Primul Război Mondial alături de Antanta. În aceeași 
zi ministrul român la Viena, Edgar Mavrocordat, a 
înmânat ministrului de externe austro-ungar 
declarația de război Austro-Ungariei: 

„România, mânată de dorința de a contribui la 
grăbirea sfârșitului conflictului și sub imperiul 
necesității de a salvgarda interesele sale de rasă, se 
vede silită de a intra în linie alături de cei care îi pot 
asigura realizarea unităţii sale naţionale. Pentru 
aceste motive, ea se consideră, începând din acest 
moment, în stare de război cu Austro-Ungaria 19. 

Imediat, a doua zi, ostașii români trec Carpaţii 
pentru eliberarea Transilvaniei, preiau controlul 
principalelor trecători din Carpaţi și eliberează unele 
orașe precum Brașov. Dar ascensiunea a fost 
stopată de pierderea bătăliei de la Turtucaia, pe 
frontul de sud, atât datorită numărului și tehnicii 
moderne ale adversarului, cât și faptului că Antanta 
nu şi-a îndeplinit promisiunea de a trimite trupe 
rusești care să lupte alături de români și nu a 
început ofensiva în zona Salonic care ar fi ţinut 
ocupată Bulgaria. Convins fiind de justețea cauzei 

românești, Brătianu a hotărât mobilizarea tuturor 
forțelor armate, dar Armata Puterilor Centrale, 
condusă de generalul von Mackensen care a 
acționat pe mai multe direcţii, atât în nord spărgând 
frontul de pe Valea Jiului și înaintând pe Olt, cât și în 
sud, ocupând Dobrogea și trecând Dunărea pe la 
Zimnicea. Și pentru că trupele inamice se apropiau 
ameninţător de Capitală, familia regală și guvernul 
au fost nevoiţi să se retragă la laşi pe 12, respectiv 
20 noiembrie 1916, trupele române s-au retras pe 
aliniamentul Râmnicu Sărat - Viziru, între Carpaţi și 
Dunăre, iar generalul von Mackensen a intrat în 
București la 23 noiembrie în fruntea trupelor sale. 

A urmat o perioadă grea pentru poporul român, 
suportând și jaful ocupantului, în conștiința publică 
se crease un curent împotriva liberalilor vinovaţi de 
„pierderile inutile” și, pe 11 decembrie 1916 se 
formează la lași un guvern de uniune naţională 
condus tot de lonel Brătianu. Se trece imediat la 
reorganizarea comandamentului, armata română 
este înzestrată cu echipament modern cumpărat de 
la aliaţi, crește capacitatea de luptă a armatei, o 
contribuție importantă având-o misiunea militară 
franceză condusă de generalul Henri Berthelot. 
Guvernul dă dispoziţie ca întreg tezaurul românesc 
să fie transportat la Moscova și, pentru a se reface 
moralul soldaţilor, se hotărăște îndeplinirea 
promisiunilor făcute înainte de terminarea 
operațiunilor, promulgându-se pe 19 iunie 1917 
proiectul de revizuire a Constituţiei, ce consacra, 
printre altele, adoptarea reformei agrare prin 
exproprierea marilor proprietăţi și introducerea 
votului universal. 

Se reiau operațiunile militare în iulie 1917 când 
trupele austro-ungare și germane vizau atacarea 
Moldovei de la sud la nord și, prin lupte eroice, 
ostașii români au reușit să respingă în bloc atacurile 
inamicilor, la Mărăști între 11 și 19 iulie, la Mărășești 
între 24 iulie și 6 august și Oituz între 26 iulie și 9 
august, crescând speranţele în refacerea unităţii 
naționale '0. 

Dar, în octombrie 1917 bolșevicii preiau puterea 
în Rusia și anunţă dorinţa de a încheia armistițiul. 
Astfel, România rămâne izolată pe frontul de est 
fiind înconjurată de trupele inamice și spulberându- 
se avantajul oferit de victoriile din vară. Trupele 
rusești părăsesc linia frontului într-o totală 
dezordine, cu jafuri și distrugeri, armata română 
fiind nevoită să intervină, dezarmându-i și 
neutralizându-i pe ruși pentru a asigura ordinea. În 
replică, autorităţile bolșevice au arestat 
reprezentantul țării noastre la Petrograd, Constantin 
Diamandi, au rupt legăturilor diplomatice pe 13 
ianuarie 1918 și au confiscat tezaurul, acuzând ţara 

noastră de agresiune pe propriul teritoriu, prin 
intrarea trupelor române în Basarabia pentru 
restabilirea ordinii, chiar dacă aceasta s-a produs la 
apelul basarabenilor. Presiunile Austro-Ungariei 
asupra României s-au amplificat la începutul anului 
1918, cerându-se înlăturarea dinastiei şi încheierea 
grabnică a armistiţiului, dar primul ministru nu este 
dispus să încheie o pace rușinoasă și depune 
mandatul guvernului pe 26 ianuarie 1918. 

Se formează un nou cabinet condus de generalul 
Alexandru Averescu și, pe 24 aprilie 1918, 
Alexandru Marghiloman semnează un armistițiu 
înrobitor, dar care permite supraviețuirea statului 
români”. Regele Ferdinand  tergiversează 
semnarea armistiţiului, iar răsturnarea situaţiilor de 
pe front în defavoarea Puterilor Centrale, permite 
României să reintre în război de partea Antantei pe 
24 octombrie 1918, astfel că, sfârșitul Primului 
Război Mondial la 11 noiembrie 1918 găsește 
România în tabăra învingătoare. 

Anul 1918 a fost marcat de desăvârșirea 
procesului de unitate naţională a românilor. Astfel, 
pe 27 martie și 15 noiembrie, Basarabia și Bucovina 
își manifestă dorinţa de „unire necondiționată” cu 
Patria-Mamă! 8, iar Actul de Unire a Transilvaniei cu 
România de la 18 noiembrie/1 decembrie 1918 
încheie procesul de formare a statului naţional 
unitar la care lonel Brătianu avusese o contribuţie 
majoră. Pe 1/14 decembrie, regele și guvernul 
întâmpină la Gara de Nord delegaţia Marelui Sfat 
Naţional Român din Transilvania care aduce 
Rezoluţia Unirii de la Alba-lulia pentru a fi predată 
șefului statului, iar la banchetul dat în această 
onoare, lonel Brătianu spune: 

„De o mie de ani vă așteptăm şi ați venit ca să nu 
ne mai despărțim niciodată. Sunt clipe în viața unui 
neam de fericire atât de mare că răscumpără 
veacuri întregi de dureri. Bucuria noastră nu e 
bucuria unei singure generaţii, ea e sfânta 
cutremurare de fericire a întregului popor românesc, 
care de sute și sute de ani a stat sub urgia soartei 
cele mai cumplite, fără a pierde credinţa lui 
nestrămutată în această zi ce ne unește și care nu 
se putea să nu vie!*.” 

Pe 29 noiembrie/12 decembrie 1918 s-a format 
noul Consiliu de miniștri prezidat de lon |. C. 
Brătianu, preşedintele Partidului Naţional Liberal, în 
care erau reprezentate toate provinciile istorice20. 
În prima lună de la instalare, pe 15/ 16 decembrie, 
cabinetul publică decretul-lege de expropriere a 
marilor proprietăţi rurale din Vechiul Regat și 
stabilește și condiţiile exproprierii. Dar războiul 
lăsase răni adânci: distrugeri materiale, familii 
îndurerate și dezbinate, producţie scăzută și nivelul 

de trai scăzut. Toate acestea au generat în perioada 
imediat următoare nemulțumiri în rândul populației, 
manifestate prin greve și lupte de stradă. România 
trebuia să adopte noi și ample reforme pentru a se 
adapta la noile realități postbelice. 

În perioada imediat următoare, principala 
preocupare pe plan extern a prim-ministrului lonel 
Brătianu era recunoașterea prin tratat a unirii celor 
trei provincii cu Patria-Mamă. El se afla în fruntea 
delegației României la tratativele desfășurate în 
cadrul Conferinţei de pace de la Paris din 1919- 
1920 care a început în 18 ianuarie 1919 și a avut 
scopul de a reglementa problemele internaţionale 
de după război, dar desfășurarea lucrărilor i-a creat 
o mare deziluzie21. Conducerea conferinței a fost 
preluată de un Consiliu al celor patru Mari Puteri 
învingătoare: președintele S.U.A. Woodrow Wilson, 
premierul britanic Lloyd George, prim-ministrul 
Franței Georges Clemenceau și premierul italian 
Vittorio Orlando. România era trecută în rândul 
statelor cu interese limitate, putând să participe la 
dezbateri numai când era invitată, chiar dacă, 
potrivit convenției din 4 august 1916, se bucura de 
același drepturi. Marile Puteri erau cele care 
decideau în numele celorlalte state, hotărând ce 
trebuie şi ce nu trebuie stipulat în tratate, justificând 
că ele au dus greul războiului“. Astfel, marile 
Puteri au pregătit Tratatul de Pace cu Germania fără 
a permite delegaţiei române să-și exprime punctul 
de vedere, chiar dacă România avusese de suferit 
foarte mult în luptele cu trupele germane. Și astfel, 
delegaţia română a fost nevoită să semneze la 28 
iunie 1919 Tratatul de Pace cu Germania fără a-l 
putea studia sau formula observaţii? 

Pentru că Consiliul celor patru intenţiona să 
procedeze la fel și în privinţa celorlalte tratate, în 
mai 1919, lonel Brătianu a făcut o notă verbală 
colectivă adresată lui Georges Clemenceau, 
solicitând ca proiectele tratatelor să le fie 
comunicate din timp pentru a putea fi analizate. 
Consiliul a acceptat să prezinte la 29 mai numai un 
rezumat al proiectului de Tratat cu Austria, urmând 
ca a doua zi să trimită delegaţiei austriece textul 
complet al acestuia. A urmat un nou protest al 
șefului delegaţiei române și s-a obținut amânarea 
trimiterii proiectului către delegaţia Austriei, la 2 
iunie. Este important de precizat că documentul 
avea unele clauze menite să faciliteze amestecul 
Marilor Puteri în treburile interne ale României, în 
sensul că, sub pretextul grijei pentru respectarea 
minorităţilor naţionale, Marile Puteri își rezervau 
dreptul de a decide măsurile „pe care le vor crede 
necesare” pentru ocrotirea drepturilor şi intereselor 
acestora. În plus, România era obligată să semneze 

o convenţie prin care acorda timp de cinci ani liberul 
tranzit pentru toate mărfurile, mijloacele de transport 
și supușii „Puterilor Aliate și Asociate”, fără nici un 
fel de vamă. La şedinţa plenară a statelor aliate 
asupra proiectului de tratat și într-un memoriu 
adresat Consiliului, lon |. C. Brătianu afirma că 
România este hotărâtă să asigure drepturile 
minorităţilor, dar ea nu poate să primească un regim 
special, la care nu erau constrânse toate statele 
suverane24. Totodată, el a spus că România era 
gata să ia măsurile necesare pentru a ușura 
tranzitul și a dezvolta comerțul cu celelalte naţiuni, 
în conformitate cu legislația internă dar, deoarece 
Consiliul nu a acceptat obiecțiile formulate, Brătianu 
a părăsit Conferinţa la 2 iulie 1919. 

România a fost pusă în fața faptului împlinit 
deoarece Marile Puteri au semnat la Saint-Germain 
Tratatul de Pace cu Austria29 la 10 septembrie 
1919, i-au adresat lui lonel Brătianu notele 
ultimative de a semna tratatul fără obiecţii, el a 
refuzat să-l semneze și și-a dat demisia din fruntea 
Consiliului de miniștri pe 12 septembrie 1919. 

Au avut loc alegeri în noiembrie 1919 după care 
s-a format un guvern de coaliție, apoi la 13 martie 
1920 se formează un nou guvern condus de 
Alexandru Averescu, președintele Partidului 
Poporului. Partidul Liberal a sprijinit guvernul 
Averescu în vederea restabilirii ordinii publice, 
refacerii economice a ţării și legiferării reformei 
agrare. Urmează apoi un guvern condus de Tache 
lonescu, președintele Partidului Democrat care 
cade numai după o lună și, pe 19 ianuarie 1922, 
regele Ferdinand îl desemnează pe lonel Brătianu 
cu formarea noului Guvern, justificându-și decizia, 
astfel: „Vrajba înveninată dintre partide, ca și toți de 
aici, mă silesc să nu mă bizui decât pe un singur 
om: lon Brătianu'26. 

La 22 ianuarie 1922 s-a format un nou guvern 
liberal în frunte cu lonel Brătianu. 

În 15 octombrie 1922, la Catedrala Reîntregirii 
Neamului din Alba-lulia, a avut loc ceremonia de 
încoronare a regelui Ferdinand și a reginei Maria ca 
suverani ai României Mari? „ Ferdinand | devenind 
regele tuturor românilor. 

Perioada 1922-1927 a fost caracterizată prin 
iniţiative politice de mare însemnătate pentru 
România. 

Pe 22 noiembrie 1927 s-a aflat că primul ministru, 
lonel Brătianu, suferă de amigdalită, a doua zi a 
făcut febră mare cu stări de sufocare. Doctorul 
Constantin Angelescu îi face o operaţie de 
traheotomie, iar spre seară, doctorul Traian Nasta îi 
face câteva incizii externe, descoperă în profunzime 
câţiva ganglioni prinși și îi extirpă. Urmează încă o 

blocare a rinichilor, iar infecția trece în sânge și joi 
24 noiembrie 1927, lon |. C. Brătianu, președintele 
Partidului Naţional Liberal, prim-ministrul Românei, 
moare la vârsta de 63 de ani. Opinia publică era 
șocată, nimeni nu îşi putuse închipui acest deces 
subit al celui mai puternic om din stat. Cortegiul său 
funerar a fost purtat pe umeri atât de apropiaţi, cât 
și de foștii opozanți. A fost înmormântat la Florica, 
alături de tatăl său. 

În acele vremuri tulburi, ziarul de opoziție 
„Dreptatea” remarca: „S-a stins încă unul dintre cei 
care au ținut pe umerii lor greaua sarcină a realizării 
celui mai mare ideal românesc: întregirea 
neamului.” 


Câteva aprecieri privind 


personalitatea lui lonel Brătianu 

lon |. C. Brătianu a dominat viaţa politică din 
România cu autoritate. Dintre cei care au încercat 
să-și explice cauzele acestei dominații, toți au căzut 
de acord că avea o vocaţie nativă de conducător. 
Cel mai adesea era văzut cu o carte în mână, de 
regulă o carte de istorie. lon G. Duca scria în 
memoriile sale că Brătianu era înzestrat cu un acut 
simţ al responsabilități: 

„EI nu se hotăra niciodată repede [..] din primul 
moment îi apăreau în minte toate repercusiunile 
probabile și posibile ale unui act, așa încât, înainte 
de a se hotări să facă acel act, examina, reexamina, 
contra examina toate urmările lui și nu trecea de la 
intenţie la fapt decât după ce, cântărind toate 
argumentele, favorabile și nefavorabile, foloasele îi 
apăreau mai puternice, mai determinante decât 
neajunsurile. Din profesiunea lui de inginer 
rămăsese cu obișnuința de a nu pune niciodată 
piciorul pe un teren, înainte de a-l fi sondat și de a 
cunoaște bine soliditatea lui. Dar, o dată gestaţiunea 
terminată, o dată hotărârea luată, nu am întâlnit în 
toată viaţa și în toată cariera mea politică, om mai 
neclintit în ducerea până la capăt a hotărârilor 
sale28”. 

lonel Brătianu era conștient de valoarea sa 
politică și era convins că scrie o pagină în istoria 
naţională, concepția și acţiunile sale politice având 
un caracter democratic. El aprecia că nu există 
pentru oamenii politici îndatorire mai mare decât 
apărarea intereselor permanente și a demnității 
poporului român. Astfel se adresa parlamentarilor în 
decembrie 1919: 

„Sunteţi, domnilor, reprezentanții unui popor care 
este mândru și poate fi mândru de trecutul său, și 
care trebuie să aibă mare încredere în viitorul său. 
Nu scădeți rolul pe care el trebuie să-l aibă în lume; 

fiți cât de modești pentru persoana dvs., nu fiți 
modești pentru poporul pe care îl reprezentaţi? se 

Poate cea mai potrivită imagine de ansamblu a 
personalității lui lon |. C. Brătianu, este 
caracterizarea făcută de ministrul Franţei la 
București, contele de Saint-Aulaire: 

„Excela în a câștiga fără să-și facă dușmani. 
Viitorul apropiat mi-a descoperit în el cele mai înalte 
calități, care îl fac unul din marii oameni de stat ai 
generației sale, mult mai mare decât cei “trei mari”: 
Wilson, Lloyd George, Clemenceau. Nimic mai 
natural: la țări mici, oameni mari39”. 

În final, iată câteva dintre cugetările sale care se 
dovedesc a fi și azi de mare valoare: 

- Ideea luminează, conduce, susține și asigură 
rodnicia muncii. Exemplul tezei „prin noi înșine” este 
concludentă în acest sens; 

- Atât din punct de vedere al dezvoltării noastre 
interne în sine, cat și din punct de vedere al situației 
noastre externe, este nevoie să fim tari aici, fiindcă 
un stat nu înseamnă în lume decât ceea ce puterile 
sale de acasă îi dau dreptul şi-i dau puterea ca să 
însemne; 

- Adevăratul mare european este acela care 
contribuie la dezvoltarea Europei prin dezvoltarea 
forțelor naţionale pe care le reprezintă. 


GENERALUL GHEORGHE 
BĂGULESCU (1/11 noiembrie 
1890 — 26 noiembrie 1963) 


Generalul Gheorghe  Băgulescu este o 
personalitate remarcabilă mai puţin cunoscută din 
istoria României secolului al XX-lea. Aducerea lui în 
conștiința publică se datorează îndeosebi scriitorului 
și diplomatului argeșean Mihai Epure care l-a 
descoperit când cerceta arhiva Ambasadei Romane 
din Tokio unde era în misiune diplomatică. Era mult 
mai bine cunoscut în mediile diplomatice și culturale 
de acolo decât in Romania, fiind, la vremea lui, 
singurul străin primit în rândurile Academiei 
Naţionale Japoneze. A fost impresionat atât de mult 
de personalitatea sa fabuloasă încât i-a dedicat 
sute, poate mii de ore de studiu și a scris două cărți 
memorabile: Aproape de Soare Răsare, Editura 
Cartega, 2002; Dor de Sakura, Editura Cartega, 
2006. 

Data și locul nașterii lui Gheorghe Băgulescu sunt 
prezentate diferit: 11 noiembrie 1890 în Ștefănești, 
județul Argeș”!; 1 noiembrie 1890 în Flămânda, 
România32; 11 noiembrie 1890 în plasa lancu, 
județul Brăila33. Din documentele de Ia arhivele din 

Pitești rezultă că părinţii și bunicii lui Băgulescu își 
au originea la Ștefănești - Argeș, situat la circa 4 km 
de orașul Pitești, unde au posedat 20 ha de viţă de 
vie și două case. Aici tatăl său Petre fusese 
învăţător și preot, dar împreună cu soția și ceilalţi 
doi băieţi locuiau la Flămânda, județul Brăila. 

Asemenea celorlalţi doi fraţi ai săi, Gheorghe 
Băgulescu a absolvit ca șef de promoție liceul 
Nicolae Bălcescu din Brăila în anul 1907 și urmează 
Școala Militară de Ofiţeri de Infanterie, fiind avansat 
în anul 1912, la gradul de sublocotenent. Apoi face 
un stagiu la Școala regională de schi și alpinism din 
Briancon-Grenoble, cursul de informații Alpins, 
ambele în Franţa și Școala Superioară de Război în 
România. 

La 20 iunie 1913 este mobilizat la Regimentul | 
Vânători, participând cu acesta la campania din 
Bulgaria în al Doilea Război Balcanic și, după cei 
doi ani de neutralitate ai României când, conform 
hotărârii Consiliului de coroană, ţara intră în Primul 
Război Mondial alături de Franța, Anglia, Rusia și 
ltalia, la 16 august 1916, căpitanul Gheorghe 
Băgulescu este mobilizat în Regimentul 66 
Infanterie, desfășurând acţiuni de luptă pentru 
apărarea Bucureștiului. În aceste lupte a fost rănit și 
apoi spitalizat. 

A revenit în rândurile armatei române și a 
participat la cunoscutele bătălii de la Oituz, Mărăști, 

Mărășești, Nămoloasa, Galaţi, în urma cărora, 
faptele sale de arme au fost răsplătite cu Ordinul 
Mihai Viteazul, clasa a Ill-a (Decret nr. 131 din 
25.01.1918: „Pentru vitejia și avântul cu care a 
comandat compania în luptele din valea Putnei și de 
la Oituz. În ziua de 29 iulie 1917 a atacat cu energie 
și a cucerit cota 408, sat Grozești pe care a 
menţinut-o în fața contraatacurilor inamice. La 3 
august a atacat viguros un detașament inamic ce 
ameninţa întreaga poziţie.”), Ordinul Steaua 
României cu spade, Ordinul Coroana României, 
Ordinul Sf. Vladimir, clasa a IV-a cu spade, Meaalia 
„Avântul Țării” și Legiunea de onoare în grad de 
cavalersâ. 

În a doua parte a campaniei din 1918-1919, este 
mutat la Regimentul 1 Vânători, unitate în cadrul 
căreia se remarcă în luptele purtate de armata 
română în Transilvania. 

înzestrat cu un real talent scriitoricesc, publică 
numeroase articole în ziare și reviste, precum și 
volume de proză inspirate din realitățile crude ale 
războiului. 

Încheierea Păcii de la București cu Puterile 
Centrale, din data de 7 mai 1918 îl surprinde pe 
căpitanul Gheorghe Băgulescu la Târgu-Neamţ, în 
Corpul Vânătorilor de Munte și scârbit de condiţiile 
umilitoare și dezastruoase ale păcii, la data de 26 
mai 1918 va tipări și lipi pe ziduri la Târgu-Neamţ și 
lași un manifest extrem de violent la adresa 
guvernului Alexandru Marghiloman și a “presei 
mercenare, puse în slujba inamicului”, în care îl 
amenința pe Marghiloman astfel: “trebuie să existe 
pe undeva un suflet curat, un revolver încărcat sau 
9) grenadă”35. Manifestul a fost considerat un act de 
ultraj la adresa guvernului și căpitanul Gheorghe 
Băgulescu este trimis în judecată, la Tribunalul 
Militar al Corpului IV Armată. La data de 5 
septembrie 1918 completul de judecată respinge 
acuzaţia de ultraj și îl achită pe inculpat, dar este 
pedepsit pe linie disciplinară fiind mutat din Corpul 
Vânătorilor de Munte în cadrul Regimentului 14 
Dorobanţi „Roman”, unde va executa 60 de zile de 
arest. Trebuie menţionat faptul că a existat o 
puternică reacție populară în sprijinul său, fiind de 
altfel sprijinit de cavalerii ordinului Mihai Viteazul. 

După căderea guvernului condus de Alexandru 
Marghiloman, este numit Ministru de Război în noul 
guvern, generalul Eremia Grigorescu, sub a cărei 
comandă Gheorghe Băgulescu luptase în Primul 
Război Mondial și, apreciindu-l în mod deosebit 
pentru faptele sale de arme și patriotismul său, 
ministrul îl selectează pe căpitanul Băgulescu în 
delegaţia militară care aduce actul Marii Uniri de 
la Alba lulia la București pe traseul: Alba lulia — 

Sibiu - Țara Loviștei - Curtea de Argeș — 
Bucureşti36. 

După încheierea Războiului pentru Întregirea 
României va continua seria de articole și nuvele în 
care proslăvește eroismul ostașilor români și îi 
condamnă pe profitori și demagogi. 

Încă din tinereţe, Gheorghe Băgulescu vorbea 
bine limbile franceză, germană și italiană. 

Devine membru al Societăţii Scriitorilor Romani în 
anul 1921. 

În anul 1924, având gradul de maior, a fost 
arestat și dat în judecată pentru simpatii de extremă 
dreaptă, legionare, fiind închis la închisoarea Jilava 
unde își petrece Paştele acelui an. A se vedea și 
imaginea care prezintă un articol de protest apărut 
în cotidianul Clujul37. 

Gheorghe Băgulescu s-a căsătorit la data de 31 
ianuarie 1926 cu Elena Dimitriu, căsătoria fiind 
celebrată la biserica Sf. Spiridon în baza aprobării 
Corpului vânătorilor de munte iar nașul de cununie a 
fost Octavian Goga, marele poet și viitor prim- 
ministru. 

La 7 decembrie 1926 în București s-a născut o 
fetiță, Elena- Georgiana, naș de botez fiind tot 
poetul Octavian Goga. 

În urma analizei arhivelor militare ale UM 02405 
Pitești și studiului foilor matricole ale ofițerului 
Gheorghe Băgulescu se remarcă faptele sale de 
arme care, prin natura misiunilor încredințate, se 
afla în preajma lui Carol al II-lea, a mareșalului lon 








menţinut în arest preventiv fără nici un motiv, având singura vină. că este un 
faşcist român inimos „patriot convins, cel mai îndârjit apărător ai Patriei şi 


Neamului“. — după cum afirmă A. S. R. Carei, Principe al Romaniei. 
Arestarea maiorului Băgulescu, | mân, este inconvenient clicei, care 
reformat, deşi cu ajutorul banului stăpânește Ro- 


are merite neperitoare pen- | Mânia. 


tru serviciule făcule Nea- 
malui şi Patriei 
atât în cadrele armatei, încât a 
fost decorat cu medalia „Mihai 
Viteazul“, cât şi ca particular, 
luptând pentru validitarea 
românilor, 
a provocat mare consternaţie în 
cercurile române. 
A. S.R. Carol, principele Ro- 
mâniei, într'nn rând a afirmat, că 


„Nu există nici o recom- 
pensă şi nici o distincție, 
care să egalizeze meritele 
de tot felul ale acestui de- 
săvârșit militar, 
dar cu toate aceste românii au 
avut trista ocazie să se convingă, 
că unele organe române, 


au aflat recompensă pen- 
tru acest erou al Neamu- 
lui și Patriei, arestându-l, 
după ce l-au reformat, 


probabil, pentru-că fiind bun ro- 


„În rândurile ofiţerilor arestarea 
maiorului Băgulescu a provocat 
enorme nemulțumiri, încât 


între cavalerii ordinului 
„Mihai Viteazul" s'a ivit 
părerea, de-a porni ac- 
țiane 
pentru victima duşmanilor neamu- 
lui, reprezentaţi prin anumita presă, 
pentru-că nu pot tolera, ca un 
atât de bun luptător al neamului, 
după ce a învins toate greutăţile 
războiului, contribuind la asigu- 
rarea victoriei armatei române, 
după înfăptuirea Roma- 
nlei-Mari să sufere 
din cauza uneliirilor duşmanilor 
noştri interni fără să aibă aită 
vină, decât acea de a fi român 
conştient de datoria sa față de 
Neam și Patrie! V. 4. M, 


Tot felul de cărți și tipărituri se 
pregătesc prompt și sotid la 
atit. Grafic Alex. Anca Cluj. 

Antonescu, a împăratului Japoniei, precum şi a unor 
distinși diplomaţi ale căror nume au rămas în istorie. 

În această perioadă are o bogată activitate 
publicistică. Pe lângă numeroasele articole 
publicate în ziare și reviste, a publicat și următoarele 
cărți: "Rânduri de la Frontieră” - Locotenent G. 
Băgulescu, Tipografia Georgescu, Craiova Str. 
Știrbei-Voda nr.35; “Zile de Energie . Impresii și 
povestiri de pe front 1916-1917” (Ed. a ll-a. 
Căpitanul G. Băgulescu Regimentul Vânători de 
munte) Institutul de arte grafice C. Sfetea. București 
— 1919; “Zile Triste”, cu prefaţă de autor, căpitan G. 
Băgulescu și cu o scrisoare de Nicolae lorga, 
Editura Tipografiei “Lupta”, N. Stroilă, Calea Victoriei 
113, 1919; "Antiquitas rediviva” (roman istoric), 
Craiova, 1926. 

În perioada 1935 - 1939 a fost atașat militar și 
aero-naval al Legaţiei României din Tokio, Japonia, 
apoi în China și Manchuko. Aici își însușește repede 
și bine limba japoneză, desfășoară o largă și bogată 
activitate de propagandă românească pe teritoriul 
nipon, dar în același timp, studiază temeinic istoria 
și obiceiurile japonezilor, procurând numeroase 
obiecte de artă, o mică parte dintre ele fiind donate 
ulterior Muzeului Naţional de Artă din București. 

Conform celor afirmate chiar de generalul 
Băgulescu, scopul colecţiei de artă era legat de: 
"Gândul ca și românii mei, care nu au putut vizita 
China și Japonia, să-și facă o idee mai justă asupra 
manifestațiilor sufletești, culturale și artistice ale 
acestor doua națiuni, cu civilizaţie multimilenară..." 
A strâns piesele colecţiei şi cu gândul “de a pune la 
îndemâna tineretului nostru studios, un material 








Gheorghe Băgulescu și 
fiica sa, Elena-Georgia 


Akiko, iubirea japoneză a 
lui Gheorghe Băgulescu 

artistic, prin înființarea unui muzeu de artă chino- 
japoneză, muzeu pe care îl voi dărui țării, fără nici o 
pretenţie”. Dar a pus o singură condiţie. Aceea de a 
se construi, în timp de doi ani, o clădire în formă de 
pagodă în Herastrău, care să adăpostească și să fie 
expusă întreaga sa colecţie. Trebuie menţionat că 
fusese expusă colecţia sa la București, Ateneul 
Român în 1938 și 1940. Din păcate, clădirea nu a 
fost construită, iar  Băgulescu, supărat, a 
contramandat donația și a luat lucrările cu el în noul 
periplu în Japonia și mai departe. Colecţia strânsă 
de atașatul nostru militar în Japonia cu piese vechi 
de sute si mii de ani străbătuse peste 12.000 km și 
venise în țară în 3 vagoane de tren. Numărul 
pieselor era de 2.773, dintre care: 720 tablouri; 12 
paravane mari; 18 paravane mici; 2.017 gravuri, 
vase, monede, brocarturi, sculpturi în bronz, piatră, 
marmură, fildeș, lemn preţios. 

Fin și profund cunoscător al civilizaţiei japoneze 
căreia îi era un mare admirator, scrie și publică în 
1936 un roman în trei volume intitulat “Suflet 
japonez” în care prezintă în mod magistral epoca de 
onoare, demnitate și înflorire a spiritului nipon din 
timpul Japoniei feudale. În limba română, cartea a 
apărut mai întâi în facsimil la editura ziarului 
"Universul", apoi în volum la aceeași editură în 
1939, pentru ca mult mai târziu să fie reeditat în 
volum la editura Cartega în colaborare cu editura 
Nipponica, în 2004. Romanul a avut primul volum 
tradus și publicat în limbile engleză și franceză sub 
titlul "Yamato Damashii: A Romance” de Kenkyusha 
Printing Company în 1938 și din nou în limba 
japoneză sub titlul "Yamato Damashii”, de aceeași 
editură, Kenkyusha Printing Company în 1943. 
Trilogia bazată pe legenda celor patruzeci și șapte 
de samurai din clanul Ako ce devin ronini, a 
provocat reacţii impresionante în Japonia și 
primeşte premiul Academiei de Științe Nipone 
pentru „cel mai bun roman despre japonezi scris de 
un străin”, până la momentul apariţiei lui. Tot ca 
urmare a publicării acestei cărţi, a fost, la vremea 
aceea, singurul străin primit în rândurile Academiei 
Naţionale Gishi-Kai a Japoniei și, pentru “servicii 
eminente aduse în relaţiile bilaterale”, Împăratul 
Japoniei, Hirohito, i-a decernat în anul 1939 înaltul 
ordin “ Tezaurul Sacru”, clasa a Ill-a. Este de amintit 
faptul că scriitorul și diplomatul Mihai Epure a spus 
că minunatul roman, "Șogunul” de James Clavel s- 
ar fi inspirat mult din atmosfera cărţii "Suflet 
japonez” a lui Gheorghe Băgulescu. 

El însuși este puternic îndrăgostit de Japonia, 
ducând o viaţă dublă, cu o soție legitimă şi o fetiţă în 
Romania și cu o altă soţie nelegitimă și un băieţel 
în a doua sa patrie, Japonia35. În 1939 și-a dat 

demisia din armată, în semn de protest față de 
instituirea dictaturii personale a regelui Carol al II- 
lea, dar când regele a abdicat, a fost reprimit în 
armată, fiind avansat la gradul de general. În 1940 a 
fost ales președinte al Asociaţiei cavalerilor 
Ordinului Mihai Viteazul. A avut câteva conflicte și cu 
Mareșalul Antonescu (Băgulescu și Antonescu 
fuseseră colegi și de școală) care, în 1941, îi oferă 
Ministerul Internelor în guvernul său, dar Băgulescu 
nu acceptă. Se spunea chiar că Băgulescu a fost 
contactat înaintea lui Antonescu pentru a prelua 
șefia statului, după abdicarea regelui în 1940. 
Revine în ţară și, în anul 1941, Băgulescu este 
retrimis ca ministru extraordinar și plenipotenţiar în 
Japonia, până în 1943, când își manifestă 
dezacordul faţă de război și de regimurile totalitare, 
intrând în conflict direct cu autorităţile japoneze. 

Aflat la mii de kilometri de Europa, în misiunea 
diplomatică a unei ţări aliate într-o ţară ce întregea 
Axa Roma-Berlin-Tokio, generalul Băgulescu îşi 
exprimă tranșant ideile sale antinaziste, fapt ce 
atrage după sine arestarea sa la domiciliu mai întâi 
în Japonia și apoi în China, cu interdicţia de a mai 
lua legătura acolo cu lumea diplomatică, mișcările 
fiindu-i strict supravegheate. Publicarea unor 
articole în 1942, apărute mai întâi în presa 
japoneză, sub forma unei lucrări pacifiste intitulată 
"Noua religie”, în care pacea era noua religie, 
evident "antinazistă, antitotalitară”, moment în care 
jocurile politice la nivel mondial încă nu erau făcute, 
precum și mesajul său către ţară interceptat de 
germani, prin care avertiza despre intenţia lui Hitler 
și Stalin de a împărţi Europa, scindând România în 
două, în 1943, la ordinul lui Hitler, Gestapo-ul 
organizează un atentat la viața lui Băgulescu, comis 
chiar de unul dintre angajaţii Legaţiei. Atentatul 
eșuează, generalul Băgulescu scapă cu viaţă, fuge 
în Statele Unite cu ajutorul unor diplomaţi elveţieni şi 
apoi se stabilește în Franţa, la Nisa. 

După capitularea Japoniei, romanul "Suflet 
japonez” a fost interzis în Japonia de către 
autorităţile americane, iar după schimbarea 
regimului în România, generalul Băgulescu a fost 
etichetat drept transfug și criminal de război, familia 
căzând în mizerie şi uitare. Colecţia sa de artă, 
impresionantă prin valoare și cantitate, a cunoscut 
un periplu sinuos, reflectând întocmai destinul 
colecționarului. 

Își continuă activitatea literară în Franţa, 
publicând în 1947 cartea sa “Noua religie” în două 
volume, Ediţia Vitiano. De asemenea, în 1950 la 
Paris mai publică "Race de viperes; la verite devant 
Dieu et devant les hommes”, Editions M.B. Pentru 
meritele sale pe tărâm literar, primește marele 

premiu "Grand Prix de Littgrature” pentru trilogia 
"Yamato Damashii” și este ales membru al 
Academiei de Litere și Arte (Academie des Lettres 
et des Arts) din Paris. 

Generalul De Gaulle îi oferă azil politic iar în 1950 
îl cunoaște pe primarul localităţii Menton, unde va 
dona 683 stampe și 56 de chimonouri. Stabilit la 
Nisa, el deschide în acest oraș un muzeu de artă 
japoneză pentru care fusese decorat în 1939 cu 
Ordinul japonez "Tezaurul sacru”, clasa a Ill-a, de 
către împăratul Japoniei și primește titlul de 
“cetățean de onoare al orașului Nisa”. 

În 1973 Ministerul Culturii a achiziţionat o parte 
din colecția generalului Băgulescu și astfel, o mare 
parte a colecţiei de stampe japoneze și orientale ale 
Muzeului Naţional de Artă din București este 
constituită din donațiile făcute de acesta. 

Este de menţionat și faptul că, pentru o perioadă 
înainte să moară, a fost prim ministru al românilor 
din exil, după generalul Rădescu. 

Generalul Gheorghe Băgulescu a decedat la data 
de 26 noiembrie 1963, dar diferitele surse de 
informare nu s-au pus de acord privind locul morții 
acestuia: Nisa sau Menton, ambele localități fiind în 
aceeași provincie franceză. Demn de remarcat este 
faptul că Primăria din Nisa i-a ridicat generalului o 
statuie pe postamentul căreia a fost scris: 
"Gheorghe Băgulescu - un diplomat, un erou”. 

Ultima sa dorinţă lăsată în testament nu s-a 
îndeplinit încă. lată conţinutul testamentului: 
„Doresc să fiu înmormântat în plină lumină, pentru a 
fi aproape de soare. În uniformă, nu pentru spiritul 
militar, ci pentru că în aceste haine sunt impregnate 
amintiri din ţara mea și din activitatea mea de a o 
apăra demn contra oricărei aserviri. Când timpul va 
permite rog să fiu transportat la proprietatea mea de 
la Florica, dar numai într-o Românie liberă. O stelă 
să fie ridicată lângă mormântul meu în memoria 
celor morți în exil, departe de patria lor, de familiile 
lor, în memoria celor rămași în țară, sunt morți în 
închisori, în lagăre sau nedreptățiți. Am suferit mult 
în această lume pentru adevăr și de aceea nu 
regret. Mai periculos decât bomba atomică pentru 
mine este demagogia care duce la anarhie, la 
dezechilibrul spiritului sau la dictatură”3%. 

Este trist că trupul lui Gheorghe Băgulescu se află 
încă într-un cimitir din Franţa deși prin testament a 
cerut să fie înmormântat la proprietatea sa de la 
Florica. 

lată ce spune scriitorul și diplomatul Mihai Epure 
în legătură cu fabuloasa colecţie strânsă cu trudă şi 
migală de ilustrul nostru înaintaș, una dintre cele 
mai reprezentative personalități românești ale 
primei jumătăţi a secolului al XX-lea: “Este cazul ca 


25 — 


Studii 


autoritățile române împreună cu urmașii generalului- 
diplomat să facă demersurile necesare pentru a 
recupera acele comori și a le aduce în țară. 
Recuperarea și introducerea lor în circuitul național, 
ca și reeditarea trilogiei sale “Suflet japonez”, ar 
dovedi indubitabil generaţiei tinere dimensiunea 
reală şi perenă a unuia dintre cei mai străluciți soli ai 
României în îndepărtata Japonie.” 


GENERALUL ION (JEAN) 
PERTICARI (30 mai 1851 — 
27 noiembrie 1919) 


Chiar dacă se vorbește puţin despre el în Argeș și 
în România, generalul lon (Jean) Perticari a fost o 
personalitate remarcabilă în a doua jumătate a 
secolului al XIX-lea și prima parte a secolului al XX- 
lea. 

Descendent dintr-o veche familie de boieri din 
Izvoru, boieri Perticari care, până pe la 1850, au fost 
una dintre multele familii de boieri mici de câmpie 
care au profitat din plin de urmările păcii de la 
Adrianopol. Erau proprietari de pământ în comuna 
Izvoru de Sus din sudul judeţului Argeș. Se pare că 
o parte din familia sa de la Izvoru descindea din 


italieni, strămoșul său fiind astrologul lui Nicolae 
Mavrogheni'*“. 

În familia Perticari, în ziua de 30 mai 185141, se 
năștea la București un băiat ce va intra în istorie ca 
lon (Jean) Perticari. 

A urmat Școala Fiilor de Militari din laşi și apoi 
Școala Militară de Ofiţeri din București în perioada 
1866-1870, pe care a absolvit-o ca șef de promoţie 
(din 15 ofiţeri)42, este avansat la gradul de 
sublocotenent și apoi repartizat la Regimentul 2 
Artilerie (1870-1871). După un an este trimis la 
studii în Franţa, mai întâi la Școala Politehnică din 
Paris (1871- 1873) şi apoi la Școala de Ofiţeri de 
Artilerie de la Fontainebleau (1873-1875), iar la 
înapoierea în țară este avansat la gradul de 
locotenent în ziua de 8 martie 1875 și încadrat la 
Arsenalul Armatei43. 

Locotenentul Perticari participă activ în Războiul 
de Independenţă al României, fiind comandantul 
Bateriei de Artilerie “Elisabeta” de la Calafat și, 
conducând cu măiestrie focul acesteia asupra 
trupelor turcești din cetatea Vidin și asupra navelor 
acestora de pe Dunăre, în ziua de 7 noiembrie 1877 
reușește să scufunde monitorul turcesc "Podgorița”. 
Pentru faptele sale de arme, este avansat în 1878 la 
gradul de căpitan și decorat cu ordinul „Steaua 
României” în grad de Comandor4%. 











Generalul lon (Jean) Perticari 














Elena Perticari 

Apreciind în mod deosebit calităţile sale militare și 
umane, în 1878, 


în 1884. 


În 1882 căpitanul lon Perticari se căsătorește cu 
Elena Davila, născută la 25 septembrie 1865, fiică a ah 
generalului medic Carol Davila, soră mai mică a 3 
reputatului dramaturg Alexandru Davila și nepoată a 4 
distinsului cărturar Dinicu Golescu. Naşi de cununie & 
le-au fost Elena Cuza, doamnă a României și a 


Moldovei, și Ștefan Golescu. 

Elena Perticari Davila, 
personalităţi argeșene, era o doamnă distinsă, 
cultivată, cu studii la Institutul ”I. 
Stuttgart, 
originilor tatălui ei, publicând corespondenţa 
acestuia în mai multe lucrări. Datorită poziţiei soțului 
pe care o ocupa la curte, Elena ajunge să fie invitată 
în vara anului 1882 ca domnişoară de onoare pe 
lângă regina Elisabeta*”. Nu a avut copii proprii, 
doar o fiică înfiată. S-a stins din viaţă la 21.12.1954. 

În anul 1884 este avansat la gradul de maior și 
este numit comandant al Regimentului 2 Artilerie, 
funcţie pe care o îndeplinește până în anul 1886, iar 
timp de 16 ani, din 1886 până în 1902, a îndeplinit 
onoranta funcţie de director al Arsenalului și 
Pirotehniei Armatei, perioadă în care a fost avansat 
de două ori: locotenent-colonel în 1889; colonel în 
189446 

Generalul lon Pericari s-a dovedit a fi și un inginer 
de excepţie cu invenții remarcabile. Astfel, în anul 
1898 a proiectat "tunul de câmp calibru 88 mm cu 
tragere repede”, pentru a fi realizat la Arsenalul 
Armatei. Prototipul acestui tun a fost realizat de 
Uzinele „St. Chanoud” din Franţa, dar conducerea 
de atunci a armatei nu a dorit acest tun, preferând 
să importe tunul „Krupp”, cu performanţe inferioare 
celui proiectat de el. A mai inventat și proiectilul unic 
cu dublă destinaţie, exploziv și șrapnel, pe care l-a 
experimentat prin trageri efectuate la fortul Chiajna. 
Și acest proiectil avea performanţe net superioare 
celui tras de tunul „Krupp”. Conducerea armatei 
refuză introducerea în fabricaţie a acestui proiect, 
motiv pentru care ofițerul Perticari demisionează din 
armată în 1902 și trece în rezervă, se mută la moșia 
sa din comuna Izvorul de Sus, judeţul Argeș, unde 
este ales primar4/ 

În această perioadă, Jean Perticari și cu socrul 
sau, Carol Davila, au ideea construirii unui spital în 
Izvoru, la toate standardele occidentale din acea 
perioadă, în spital fiind trataţi gratuit toți bolnavii din 
zonă, finanţarea fiind asigurată exclusiv de familia 
Perticari. Caţiva ani mai târziu, Jean Perticari și 
Carol Davila construiesc, la câteva sute de metri de 

regele Carol | îl numește ca p 
aghiotant al său, funcţie pe care o îndeplinește până | 


una dintre marile | 


Theiss” din | 
Germania, preocupată de cercetarea 





Conacul Izvoru 





spital, un castel cu o arhitectură de tip german, după 
moda implementată de regele Carol |. Este de 
remarcat faptul că, la scurt timp după terminarea lui, 
castelul devine o atracţie pentru foarte multe 
persoane din aristocrația românească, indiferent că 
era vorba de militari de rang înalt, diplomaţi și chiar 
membri ai familiei regale48 

În 1911 este rechemat în armată de regele Carol 
I, personal, este avansat la gradul de general de 
brigadă și îl însoțește pe rege în 1913 la tratativele 
cu împăratul Germaniei privind paternitatea 
României asupra orașului Silistra. 

În 1914 este avansat la gradul de general de 
divizie și reprezintă interesele României la 
conferința organizată de regatul taliei, iar în 
perioada 1916 — 1919 este detașat pe lângă Marele 
Cartier General italian | talia legătura cu Marele 
Cartier General român4 

A fost decorat cu: “Steaua României” în grad de 
cavaler, “Virtutea Militară” de aur, “Apărătorilor 
Independenţei. 

Ceea ce se știe mai puţin este despre întâlnirea 
generalului Perticari cu regele ltaliei, Vittorio 
Emanuelle. Vom reda în continuare, detalii despre 
această acţiune, după un articol apărut în revista 
Agressive din 8 mai 201750. La secția de 
manuscrise a Bibliotecii Academiei se găsește și un 
manuscris, redactat în franceză și parţial în engleză, 
al însemnărilor lui Elena (Helene) Perticari, o vreme 
și domnişoară de onoare a reginei Elisabeta (așa 
după cum s-a amintit mai sus) și aflată tot timpul în 
cercul de relaţii mondene ale principesei și reginei 
Maria, nu doar în calitatea sa de soție a generalului 
Perticari, general din corpul militar al gărzii palatului 
regelui Ferdinand, însărcinat cu coordonarea 
programului educaţional al principelui Carol. De 
fapt, la începutul secolului XX, Jean și Elena 
Perticari au fost printre educatorii viitorului rege 
Carol al II-lea. Tânărul prinţ Carol a fost introdus de 

către bătrânul general Perticari în arta mânuirii 
armelor și de către doamna Elena Perticari în 
tainele rigorii și etichetei regale, aceasta fiind, pe 
lângă educatoare a tânărului viitor rege Carol al II- 
lea, și domnișoara de onoare a reginei Maria, 
funcţie ce o propulsa în careul de ași feminini ai 
vremii: Regina Maria, Martha Bibescu, Maria 
Cantacuzino și Elena PerticariS]. 

Fiind conștientă de rolul familiei sale în viața 
politică a României din acele timpuri, Elena 
(Helene) Perticari Davila a făcut însemnările din 
manuscrisele de la Biblioteca Academiei amintite 
mai sus și a scris două volume autobiografice de 
referință pentru viața de la curtea regală a României 
:„Amintiri din copilărie” şi „Povestea vieții mele”. Din 
cele ce vor fi prezentate în continuare, se va 
înțelege importanţa scrierilor sale. 

În ziua de 13 noiembrie 1915, Jean Perticari e 
chemat de regele Ferdinand și, după audienţă, el i 
se confesează soției sale, Elena: „Regele mi-a spus 
să vin şi mi-a vorbit îndelung. Mi-a spus că el e 
singur, că n-are cui se contesa, că toată lumea îl 
înșeală și că are nevoie de mine. Pentru că regele 
avea o încredere nelimitată în mine și împărtășea 
sentimentele unchiului său pentru mine, stima și 
încrederea sa, admiraţia sa.” 

Generalul Perticari îl întreabă: „Ce vreți de la 
mine, Sire? 

Regele Ferdinand îi spune că ceea ce îi va cere 
să rămână între ei, să nu-i spună adică nici măcar 
soției sale, nici principelui Carol, nimănui. Ceea ce îi 
cere regele e să plece la regele taliei, Vittorio 
Emanuele III, cu o scrisoare. Să plece la Gorizia, pe 
front, unde se găsea regele italian. Pentru a trece 
prin Austro-Ungaria regele îi spune că-i va da un 
laissez-passer de la Czernin, ministrul Austro- 
Ungariei la București. Perticari urma să ducă cu sine 
și o scrisoare a reginei Maria către regina taliei, 
Elena de Muntenegru, frumoasa fiică a principelui 
Nicolae al Muntenegrului”. 

Generalului Perticari îi place misiunea. Solicită să 
fie numit cu prilejul acestei misiuni și curier al 
cabinetului regal. Ferdinand îi acordă numirea, ceea 
ce era de presupus, îi va ușura trecerea prin Austro- 
Ungaria. Și, la 18 noiembrie, Perticari anunţă că 
pleacă, spunând că se duce în Elveţia pentru a 
consulta un doctor. Înainte de plecare, regina Maria 
îi dă și ea o scrisoare către soția regelui italian, 
însoţită de cuvintele: „regele este foarte singur, puțin 
încrezător, neavând încredere în nimeni și atunci m- 
am gândit că ar fi bine ca el să se sprijine pe regele 
Italiei pe care-l iubește și care îl iubește la rându-i”. 
Perticari o întreabă pe regină ce anume să-i spună 
regelui italian, el știind că Vittorio Emanuele nu era 

„un italian care se juca cu vorbele. Era un spirit 
precis, care voia precizări”. Regina Maria îi 
sugerează să-i țină un discurs de genul: Italia și 
România au un dușman comun: Austro-Ungaria, nu 
și Germania. Italia declarase război doar Austro- 
Ungariei, nu și Germaniei (la fel va face și România 
în 1916). Cele două ţări aveau interese 
asemănătoare. Și atunci să-l întrebe pe regele Italiei 
când crede el că ar fi mai bine pentru România să 
fie alături de talia în război. 

Oare primul ministru lonel Brătianu nu știa de 
voiajul lui Perticari? În ziua plecării, la 25 noiembrie 
1915, generalul îl întâlnește pe premier la gară, și îi 
spune că era doar în plimbare. 

La Milano, Perticari e așteptat de contele 
Avogrado, care-l conduce pe linia frontului, lângă 
Udine, unde se afla regele italian. În cursul 
întrevederii, acesta îi spune că la începutul 
războiului, în iulie 1914, Wilhelm al Il-lea i-a 
telegrafiat: „Intru în război, mobilizează”. Ca şi cum 
el era un slujitor, căruia îi comanda. „Îmi dădea 
ordine și mie și poporului meu”. Îi mai spune că rușii 
vor trece din nou la ofensivă în primăvară. „Și 
aceasta va fi ultima ocazie pentru România, căci, 
credeți-mă, nu puteţi rămâne neutri... Eu v-am spus 
și altădată, România are un mare rol de îndeplinit, 
ea trebuie să devină o mare ţară și va îi. Trebuie 
doar să se decidă să meargă cu noi. În tot cazul, 
când aceasta se va întâmpla, contaţi pe mine, eu nu 
voi înceta să vă susțin chiar și dacă veţi face 
greșeli.” 

Vittorio Emanuele îl ia cu el pe generalul Perticari 
și timp de trei zile vizitează frontul pe Isonzo (cu o 
mașină în care mai erau și generalii italieni Cadorna 
și Bruzzati). Un prilej care-i dă posibilitatea lui 
Perticari să se întâlnească și cu 80 de prizonieri 
români, în mare majoritate din Sătmar și Săcele. i 
întreabă cum se face că au intrat și ei în război, ei 
ca români. „Am jurat, răspund ei. — Și dacă noi, 
românii, am fi ajuns să luptăm contra voastră, ce aţi 
fi făcut? — De, domnule, ce să facem, am jurat să ne 
apărăm ţara și steagul. Am fi tras”. Și Perticari îi 
vorbește regelui italian de loialismul românilor: „Un 
popor ca acesta, recucerit de români, ar deveni 
invincibil şi s-ar putea oricând conta pe el. Dar 
vedeţi, Sire, ei nu ar fi mulţumiţi de intervenția 
noastră”. „Și credeţi că italienii de aici sunt altfel față 
de intervenţia noastră?, îl întreabă regele. Ei sunt 
italieni, dar sunt lucraţi de preoţi, care le zice că 
regele Italiei este un impostor, care l-a alungat pe 
Papa. Dar aceasta nu face nimic, poporul întreg îi va 
absorbi și ei vor simţi că inima Italiei bate în inimile 
lor.” 

În cursul conversaţiilor, regele italian îi spune că 
Antanta (se referea la Rusia) are oameni. „Și 
Germania nu are oameni. Ea mai poate ţine un an 
sau doi, dar după? E matematic, victoria e de partea 
noastră și, credeţi-mă, România trebuie să intre în 
campanie la primăvară. Așteptaţi, eu nu vreau să vă 
influențez, mergeţi cu noi sau împotriva noastră, dar 
mergeţi. Veţi fi discreditaţi în Europa dacă rămâneți 
mereu neutri și nu veţi obține nimic. Intraţi, și Carol 
(viitorul Carol al II-lea, n.n.) va avea un mare şi 
puternic regat.”. 

La întoarcerea lui Perticari din Italia, Fasciotti, 
însoţit de soția sa, îi face o vizită, și îi spune că a 
primit de la regele său scrisoarea lui Ferdinand 
către el în copie și răspunsul său. Și adaugă 
Fasciotti: „regele nostru susține România și eu fac 
același lucru din toate puterile mele, dar guvernul 
nostru s-a săturat și nu mai vrea să audă de al 
vostru”. 

Într-o altă discuţie, Fasciotti ţine să adauge că 
România e pe cale de a-și juca ultimul atu: 
„Germania vă detestă, Rusia nu vă iubește, Anglia 
este departe și nu este deloc preocupată de voi. 
Despre Austro-Germania și Bulgaria ce să mai 
vorbim. Singurii prieteni care vă rămân în apropiere 
sunt italienii. Și aceasta, grație regelui vostru care a 
scris la al nostru, fără știrea guvernului, căci, așa 
cum v-am spus, Italia, obosită de minciunile. și 
lamentările lui Brătianu, a decis să nu se mai ocupe 
de România și s-o abandoneze tristei sale sorți..." 

Misiunea lui Perticari în Italia era o acţiune de 
politică externă. Cu efecte slabe. Dar, o strângere 
de relaţii, una în plus, cu unul dintre viitorii aliați nu 
strica. Ea fusese iniţiată fără știrea lui lon I.C. 
Brătianu. Dar putea regele Ferdinand să întreprindă 
o acţiune de politică externă fără să-l ţină la curent 
pe Brătianu? S-a văzut și de data aceasta că nu. 
Imediat după întoarcerea generalului, regele îi 
spune premierului de acțiunea sa. Brătianu a părut 
surprins. Se pare însă că știa de la Barbu Știrbei. „/- 
am spus că aţi fost patru zile cu regele Italiei pe front 
și i-am vorbit și de dezertorii români (Perticari îl 
corectează, prizonieri, nu dezertori)... Nu i-am spus 
că eu v-am trimis în Italia, ci doar că Dvs. v-aţi dus 
cu treburi de familie și eu am profitat de voiaj, 
însărcinându-vă cu o scrisoare adresată regelui 
Italiei.” 

Perticari îi spune soţiei sale Elena: „Și acum, mai 
mult ca niciodată, eu am o îndoială. Care e rolul lui 
Știrbei? El și regina mi-au zis că trebuie să susţinem 
pe rege, să nu-l mai lăsăm izolat, să nu-l mai lăsăm 
singur în mâinile lui Brătianu. Dar Brătianu e 
francofil și Știrbei germanofil? Nu este Știrbei cel 
care informează Germania de tot ceea ce 

întreprinde regele fără Brătianu? Și, la urma urmei, 
cum se face că Știrbei s-a dus la Waldhausen, 
ministrul Germaniei la București, acum doi ani, și i- 
a spus că regina dorea și trebuia să realizeze o 
căsătorie rusească pentru Carol? „Într-adevăr, de 
ce-i spusese tirbei lui Waldhausen, din moment ce 
regina îi vorbise în secret? Ce interes avea acesta 
ca împăratul Germaniei să fie informat, cum a și fost 
imediat, la fel ca Jagow, ministrul de externe, și 
cancelarul Bethmann Holweg?” De aici, până la a 
presupune că Știrbei era un instrument în mâinile 
germanilor nu era decât un pas... „Interesele sale 
financiare sunt toate în Germania. Germanii i-au dat 
bani când era să dea faliment, Beldiman, ministrul 
nostru la Berlin, era prietenul său. Înseamnă că 
Germania știe tot ce întreprinde regina, tot ce face 
regele și el nu poate să se încline către Antanta, fără 
ca Germania să fie avertizată și să nu poată imediat 
dejuca planurile sale?" Supoziţie interesantă, dar... 
simplă supoziție într-o epocă de suspiciuni, cum au 
fost anii neutralității. Pornea din antipatia lui 
Perticari față de Știrbei. Și apoi, constată soția lui, 
dacă spuneai reginei „mefiez-Vous”, ea i-ar fi zis 
regelui, iar acesta dăduse deja un răspuns: „contez 
pe el (pe Știrbei n.n.) ca pe mine însumi”. Cercul se 
închidea. Brătianu, Știrbei, regina, regele. Era 
cercul puterii în România sub Ferdinand. Dar nici 
prințul Carol nu credea într-o atare variantă: „Nu, nu 
este (germanofil, n.n.). Are afaceri cu bănci 
germane și merge uneori la Berlin. De aici provine o 
astfel de părere”. 

Din păcate, generalul Perticari, deși nu foarte 
bătrân, nu a mai supraviețuit mult după încheierea 
Primului Război Mondial. A trăit numai cât să vadă 
România Mare și cum românii ajunseseră la 
Budapesta. A decedat în ziua de 27 noiembrie 1919, 
la Sinaia, în casa ce-i fusese donată de regele 
Ferdinand. 

Soţia sa, cu 14 ani mai tânără a mai trăit mult 
după aceea până la 25 decembrie 195492. Fiind 
descendentă a două familii faimoase, a moștenit de 
la mama sa, nepoata marelui cărturar Dinicu 
Golescu, dragostea pentru oameni, pentru țărani în 
special, pentru copiii neajutoraţi, iar de la tatăl său, 
generalul medic Carol Davila, întemeietorul școlii de 
medicină din România, puterea de muncă și 
dragostea de ţară. 

A dorit înfiinţarea unui muzeu local la Izvorul de 
Sus pentru care a donat câteva obiecte de mare 
valoare. Tot aici, a înființat o școală de arte și 
meserii, unde elevii învățau dulgheritul, fierăritul și 
olăritul. A contribuit la dezvoltarea comunei Izvoru 
unde a ridicat un monument în memoria eroilor 
căzuţi pentru apărarea independenţei ţării și 

reîntregirea României. A contribuit la înființarea 
Muzeului de la Golești, pentru care a făcut ca 
donaţie, casele Goleștilor, parcul și grădina. 

În timpul celui de-al doilea război mondial, Elena 
Perticari Davila a primit la cantina şcolară din Izvoru 
de Sus peste 20 de copii săraci din sat și copii ai 
refugiaților din Moldova, iar în 1945 încă 150 de 
copii de refugiaţi, pe care i-a întreţinut până în 1947. 

După război și consolidarea regimului comunist, 
urmașii lui Jean și Elenei Perticari au fost alungați 
din Romania. Castelul lor din Izvorul de Sus a fost 
naționalizat, transformat, pentru o vreme, în casă de 
copii, apoi în sediul Cooperativei Agricole de 
Producţie, iar acum se află într-un stadiu avansat de 
degradare53. 

În încheiere prezentăm un fragment din amintirile 
consemnate ale Elenei Perticari privind viaţa la 
curtea regală a României, când castelul Peleș era în 
construcţie și curtea regală locuia în chiliile de la 
Mănăstirea Sinaia. Ea descrie viața la mănăstire ca 
fiind una simplă și patriarhală: "Însoţite de regină, 
domnișoarele de onoare sunt invitate să facă 
excursii. Pentru a putea urca mai ușor pe potecile 
de munte, regina adoptă „un costum de munte, care 
se compunea dintr-o tunică lungă și largă formând 
fusta, scurtă până la genunchi, pe care o ridica într- 
o parte, trecând tivul de jos prin centura ce o cingea. 
Sub această fustă avea pantaloni din același 
material cu rochia, care se continuau în jambiere ce 
se închideau cu nasturi aparenţi, pe partea 
exterioară, de la genunchi până la glezne. Regina 
era înaltă, cu o talie foarte frumoasă și bine 
proporționată, cu picioare mici și încheieturi 
delicate. Artista admira plantele ce creșteau în 
trunchiurile doborâte ale brazilor și fagilor uriași, 
care striveau sub povara lor puiandrii ieșiți din 
propria lor sămânță, dar care, pe partea superioară 
a trunchiului putrezit, dădeau naștere la o 
sumedenie de flori mărunte: mușchi, ierburi diferite, 
ferigi plăpânde și chiar limba vecinului”. Tot Elena 
Perticari descrie cum erau mobilate sufrageria și 
salonul din spațiul regal de la Mănăstirea Sinaia, ca 
și felul în care își petrecea timpul după masa de 
seară, când toți se adunau în salon, în jurul 
suveranilor, prilej cu care se cânta, se jucau jocuri 
de societate și se spuneau ghicitori și glume. 

Românii sud-dunăreni sub impactul evoluţiilor 
politice, militare și teritoriale din Balcani 
(1908-1923) 


Pentru români, data de 1 decembrie 1918, de la 
care sărbătorim un veac, reprezintă împlinirea 
aspiraţiei seculare spre unitate naţională modernă, 
sub aspect politico-teritorial. Națiunea modernă 
română, constituită şi afirmată pe plan european în 
prima jumătate a secolului al XIX-lea („secolul 
naţiunilor”, după bine-cunoscuta expresie a lui 
Leopold von Ranke), are ca antecesor poporul 
român medieval, al cărui principal factor identitar era 
limba română, vorbită în diferite variante, în general 
reciproc-inteligibile, în aria romanităţii orientale 
antice, fragmentată de marile migrații, în special de 
cea sud-slavă din secolele VI-VII d. Hr. La începutul 
secolului trecut, în Peninsula Balcanică trăiau 
vorbitori ai tuturor celor patru dialecte ale limbii 
române: daco-român, aromân, megleno-român şi 
istro-român. 

Un prim grup de români asupra căruia vom zăbovi 
este cel al „timocenilor”, locuitori ai ținuturilor din 
stânga, respectiv, dreapta, râului Timoc, 
corespunzătoare anticei Dacii aureliene, înfiinţate 
după evacuarea armatei, administraţiei şi a unei 
părţi din populaţia romană din Dacia nord- 
dunăreană !. 

Cea mai mare parte a teritoriului populat de acest 
bloc compact de români vorbitori ai unor graiuri de 
tip daco-român, ca şi fraţii lor din stânga Dunării, 
anume zona din stânga Timocului (Timok — Krajna — 
Morava, În sârbeşte) cu o suprafaţă de circa 11.000 
km2, (actualul judeţ Argeş are 6801 km2) a intrat în 
anul 1833 sub stăpânirea statului sârb autonom, 
care şi-a câştigat independenţa deplină în 1878, ca 
şi România. Numărul românilor de aici, indicat de 
recensământul oficial sârbesc din 1892, era de 
160.000, în timp ce un fruntaş român local, cu nume 
sârbizat, Miloslov Bogdanovici, vehicula, în anul 
1906, cifra de 300.000 — 400.000 de cosângeni. 
Teritoriul din dreapta Timocului (zona Vidin — Vraţa — 
Plevna/Pleven), având o întindere de circa 4.000 de 
km2, a devenit, în anul 1878, parte integrantă a 
Principatului Autonom al Bulgariei, factice, un stat 
cvasi-independent. Numărul românilor de aici era 
apreciat în recensămintele oficiale bulgăreşti la 
80.000 — 90.000, în timp ce alte surse indicau 
100.000-120.000 de suflete2. 

Din punct de vedere al identităţii etno-lingvistice, 
pentru aceşti români, conform unei expresii larg 
răspândite printre ei, „Binele a plecat odată cu 

turcul”. Odată cu înlăturarea stăpânirii otomane 
relativ tolerante, autorităţile sârbeşti şi bulgăreşti nu 
au mai permis folosirea limbii române în bisericile şi 
şcolile de aici. Apartenența la confesiunea creştin- 
ortodoxă a devenit o pârghie de asimilare, nu un 
motiv de tolerare a specificului etno-lingvistic. O 
oarecare consolare aducea situaţia materială relativ 
bună, comparativ cu ţăranii români din Câmpia 
Dunării, care sufereau din cauza flagrantelor 
inechităţi sociale din cadrul Vechiului Regat, 
element exploatat la maximum de propaganda 
sârbă şi bulgară. 

Un al doilea grup românesc sud-dunărean era cel 
reprezentat de către macedo-români, denumire sub 
care îi putem alătura pe puţinii megleno-români şi 
pe mai numeroşii aromâni, ale căror dialecte sunt 
destul de apropiate. Spaţiul istoric macedo-român 
include Macedonia istorică şi zonele adiacente, 
anume Albania, Kosovo, zona NIiS-Vranje-Pirot, 
obţinută de Serbia în 1878, odată cu independenţa, 
precum şi provinciile greceşti Thessalia, Etolia şi 
Epir. Cu excepţiile indicate în fraza anterioară, acest 
spaţiu rămăsese, şi după 1878, în componenţa 
Imperiului Otoman. Spre deosebire de timoceni, 
macedo-românii trăiau dispersaţi în insule etno- 
lingvistice mai mari sau mai mici, printre sau alături 
de alte neamuri: macedoneni slavi, greci, albanezi, 
turci, sârbi, evrei, ţigani etc, în cadrul unui mozaic 
uimitor pentru vest-europeni. Numărul lor, foarte 
dificil de stabilit cu exactitate, era, după toate 
probabilitățile, de ordinul sutelor de mii3. 

Prea puţin numeroşi şi prea risipiţi pentru a 
constitui o naţiune modernă distinctă, dar având 
ocupaţii tradiţionale de tip pre sau proto-burghez 
(meşteşugari, negustori, „liber- profesionişti” sui- 
generis), macedo-românii au dat numeroase 
personalităţi românităţii moderne, dar şi al altor 
naţiuni din Balcani, mai ales grecilor (Daniel 
Moscopoleanul, Rigas Velestinos, generalul loannis 
Kolletis etc.). 

Spre deosebire de tinerele state naţionale 
balcanice, animate de tendinţe exclusiviste, 
expansioniste şi asimilatoare, decadentul Imperiu 
Otoman tolera încercările macedo-românilor de a-şi 
păstra limba şi conştiinţa etnică, precum şi stabilirea 
de legături cu ţara mamă. 

În aceste condiţii, guvernele de la Bucureşti au 
dat sume de bani destinate înfiinţării şi apoi 
menţinerii unor şcoli şi biserici româneşti în 
Macedonia, începând chiar din vremea domniei lui 
Alexandru loan Cuza. Astfel, în ajunul războaielor 
balcanice (1912-1913), reţeaua şcolară a macedo- 
românilor includea 118 şcoli primare (unde lucrau 
143 de învăţători şi 86 de învăţătoare) la care se 

adăugau liceul şi şcoala normală de la Bitolia, o 
şcoală superioară de comerţ la Salonic şi o şcoală 
de comerţ la loannina. De asemenea, funcționau 47 
de biserici româneşti, cu 61 de preoți-parohi, ajutaţi 
de către 70 de dascăli. 

Macedonia (încă) otomană devenise, însă, după 
1878, câmp de luptă între grupările înarmate de 
diverse orientări naţionale: antarţii greci, comitagiii 
bulgari, cetnicii sârbi, dar şi luptătorii albanezi sau 
adepţii unei Macedonii independente. 

Atitudinea favorabilă din partea Imperiului 
Otoman faţă de macedo-români şi legăturile lor cu 
Ţara a cunoscut apogeul în mai 1905, când a fost 
emisă o iradea, prin care era recunoscut oficial 
dreptul macedo-românilor la şcoli şi biserici proprii, 
în limba lorS. Gestul sultanului Abdăl Hamid al II-lea 
(1876-1905), absolut normal într-o lume cu adevărat 
modernă, a trezit reacţia virulentă a naţionaliştilor 
greci, fie ei oameni politici, oameni de cultură, clerici 
sau luptători paramilitari. Replica elenă la iradeaua 
din mai 1905 şi contra-replicile unor grupuri 
naţionaliste româneşti au avut ca efect ruperea 
relaţiilor diplomatice între regatele român şi grec, 
din iniţiativa guvernului de la Atena, în septembrie 
1905. Această situaţie se va menţine preţ de şase 
ani”. 

Elocventă pentru atmosfera în care activau şcolile 
româneşti din Macedonia încă otomană, în primul 
deceniu al secolului trecut, este biografia parţială a 
lui Taşcu Pucerea (n. 1872-d. 1955), viitor prefect 
liberal de Durostor, în anii interbelici. Născut la 
Perlepe (Prilep), în vestul Macedoniei, a absolvit 
liceul românesc din Bitolia, apoi în 1891, a venit în 
România, unde a urmat cursurile Facultăţii de 
Medicină (1894-1898), pentru a reveni ca profesor 
de „fizico-chimice” în liceul absolvit, la 10 octombrie 
1901. Ţintă a unor atentate eşuate, ripostează 
rănindu-l pe directorul şcolii greceşti (1902-1909)7. 

Temerile faţă de naţionalismele grecesc, sârbesc 
şi bulgăresc, pe de o parte, şi dorinţa de păstrare, 
afirmare şi dezvoltare a identităţii etnice, lingvistice 
şi culturale în cadrul Imperiului Otoman, pe de altă 
parte, alături de unele afinități istorice, au 
determinat stabilirea şi consolidarea unor relaţii de 
colaborare între  fruntaşii macedo-români şi 
conducătorii mişcării naţionale albaneze, începând 
din perioada Ligii de la Prizren (1878-1881)8. 

De altfel, România a fost unul dintre statele- 
gazdă ale organizaţiilor naţionale albaneze, după 
1878, alături de S.U.A. (Boston), ltalia (sudul 
peninsulei) şi Egipt?. 

În fine, dar nu lipsit de importanţă, la începutul 
secolului XX, în nord-vestul Peninsulei Balcanice, 
trăiau câteva mii de istro-români, concentrați, după 

cum le spune şi numele consacrat (ei îşi spun 
rumeri), în câteva aşezări din interiorul şi din 
proximitatea Peninsulei Istria. Deşi sud-dunărean, 
dialectul istro-român se aseamănă mai mult cu cel 
daco-român, mai ales cu unele graiuri din Ardeal şi 
Maramureş, cu puternice influenţe slave (croate 
etc.) şi italiene10. 

Fostă posesiune a Veneţiei, până în 1797, 
anexată la Austria în urma războaielor 
napoleoniene, peninsula Istria a rămas sub 
administraţia Vienei, după compromisul austro- 
ungar din 5/17 februarie 1867 (Ausgleich), la fel ca 
teritoriile slovene şi coasta dalmată, în timp ce 
Croaţia, Slavonia şi zona Rijeka au trecut sub 
administraţia Budapestei1!. 

Pentru Peninsula Balcanică, perioada 1908-1923 
a fost, mai ales prin comparaţie cu precedentele trei 
decenii, respectiv, cu următorii 15 ani, una foarte 
densă în evenimente şi evoluţii, având ca efect 
modificarea, pe termen mai scurt sau mai lung, a 
hărţii politice sud-est europene. Revoluţia „Junilor 
Turci” din vara anului 1908 a fost urmată de 
amplificarea unor stări conflictuale regionale, 
culminând cu războaiele balcanice din anii 1912- 
1913. Scânteia declanşatoare a primei conflagrații 
mondiale s-a aprins tot în Balcani, în vara anului 
1918, iar armistițiul de la Salonic, din 16/29 
septembrie 1918 a marcat începutul sfârşitului 
„Marelui Război”, aşa cum a fost el cunoscut în 
epocă. Hotărârile Conferinţei de Pace de la Paris 
(1919-1920) nu au pus capăt frământărilor din zonă, 
începutul primului deceniu interbelic fiind marcat, 
pentru această parte a Europei, de războiul greco- 
turc (1919-1922), suprapus revoluţiei kemaliste. 
Victoria acestei mişcări şi semnarea Tratatului de la 
Lausanne, la 24 iulie 1923, au jalonat intrarea 
regiunii într-o perioadă de stabilitate politico- 
teritorială, căreia avea să-i pună capăt Al Doilea 
Război Mondial. 

Planurile „Junilor Turci” („Comitetul pentru Uniune 
şi Progres”, fondat la Salonic, în anul 1906), în 
direcţia modernizării Imperiului Otoman, pe baze 
centraliste, şi chiar a redobândirii unor teritorii 
pierdute în veacurile precedente, au trezit 
nemulţumirea statelor creştine sud-dunărene, a 
conaţionalilor acestora din teritoriile europene 
otomane (în Creta au izbucnit, ca şi la 1866 şi 1897, 
răscoale), dar şi a albanezilor, dornici de unificare 
într-o entitate autonomă în cadrul Imperiului '£. 

În acest context, la 22 septembrie/5 octombrie 
1908, Austro-Ungaria anexează Bosnia şi 
Herţegovina, teritorii otomane preluate spre 
administrare la 1878, iar Bulgaria autonomă îşi 
declară independenţa deplină !9. Cele două acte 

politice unilaterale, concomitente, vor genera o criză 
diplomatică la nivelul întregului continent, a cărei 
dezamorsare a durat câteva luni. 

Anul 1909 a consemnat ascensiunea „marelui 
cretan” Eleutherios Venizelos (n. 1864-d. 1936), 
conducător al Partidului Liberal, la şefia guvernului 
de la Atena, ca şi întrunirea primului Parlament 
Otoman, rezultat în urma alegerilor din 10/23 
decembrie 1908. Acest for includea 147 de etnici 
turci, 60 de arabi, 27 de albanezi, 14 armeni, 10 
slavi balcanici, 4 evrei '*, dar şi doi fruntaşi macedo- 
români, anume juristul şi literatul Nicolae Batzaria 
(n. 1874-d. 1952), ales senator, respectiv medicul 
Filip Mişea, ales deputat!5. În anii 1909-1910, în 
oraşul Bitolia, vor avea loc trei Congrese ale 
notabililor macedo-români, fără rezultate concrete 
substanţiale 16. 

Lucrurile evoluau însă către un război regional, 
acesta declanşându-se în toamna anului 1912, când 
Liga Balcanică, alcătuită, sub egida diplomaţiei 
ruseşti, din Bulgaria, Grecia, Serbia şi Muntenegru, 
a atacat Imperiul Otoman. 

Succesele militare surprinzător de rapide ale 
coaliţiei balcanice au fost urmate de presiuni ale 
Marilor Puteri occidentale, încheierea armistiţiului de 
la Ceatalgea şi începutul tratativelor de pace de la 
Londra (decembrie 1912 — ianuarie 1913), 
întrerupte după o lovitură de stat la Constantinopol 
şi reluate după căderea oraşelor loanina, Shkoder şi 
Adrianopol în mâinile aliaţilor balcanici. Tratatul de 
la Londra, din 17/30 mai 1913, reglementa 
problemele teritoriale între Imperiul Otoman, izgonit, 
practic, din Europa, şi Liga Balcanică, luată ca un 
întreg, lăsând nerezolvate diferendele tot mai acute 
dintre foştii aliaţi. Atacul Bulgariei asupra Serbiei şi 
Greciei, la 16/29 iunie 1913, a reprezentat începutul 
celui de-al doilea război balcanic, dar şi un prilej 
pentru România şi, respectiv, Imperiul Otoman, de a 
ataca Bulgaria, spre a obţine modificarea frontierei 
în Dobrogea, respectiv recuperarea zonei 
Adrianopol. 

Înfrântă rapid de către coaliția de facto a tuturor 
vecinilor săi, Bulgaria a capitulat, iar pacea a fost 
încheiată la Bucureşti (28 iulie/10 august 1913). 
Cum i-au afectat aceste evenimente pe românii din 
Balcani? 

În primul rând, se cuvine menţionat faptul că, dată 
fiind apartenenţa statală a teritoriilor în care locuiau 
aceştia, ei au fost puşi în situaţia, mai ales timocenii, 
în cel de-al doilea război balcanic, să lupte unii 
contra altora. Deşi de confesiune creştin-ortodoxă, 
macedo-românii consideraţi protejaţi ai otomanilor, 
au căzut victimă, alături de musulmani (albanezi, 
turci etc.) şi evrei, violenţelor şi abuzurilor de tot felul 

din partea forțelor militare şi paramilitare greceşti, 
sârbeşti şi bulgăreşti, fapt consemnat şi în paginile 
unor prestigioase ziare occidentale !!. 

Tratatul de la Londra, din 17/30 mai 1913, care 
consemna sfârşitul cvasi-complet al stăpânirii 
otomane în Europa, a fost semnat, din partea 
Imperiului muribund, de către Nicolae Baizaria, 
ajuns între timp ministru al lucrărilor publice 18. 

Prin Tratatul de la Bucureşti (28 iulie/10 august 
1913), Macedonia istorică fostă otomană era 
împărţită între Grecia (Macedonia Egeeană, cu 
Salonicul, 34.602 km2), Serbia (Macedonia 
Vardariană, cu oraşul Skoplje, circa 25.000 km2) şi 
Bulgaria (Macedonia Pirineană, cu circa 7.000 
km )19 Prin acelaşi tratat, era recunoscută 
independenţa Albaniei, în limita a 29.000 km2, cu 
circa 850.000 de locuitori, circa 45% dintre etnicii 
albanezi din Balcani rămâneau în afara graniţelor 
noului stat, mai ales în zona Kosovo şi în vestul 
Macedoniei Vardariene, alipite Serbieiz“. Pentru 
România, devenită, cel puţin momentan, arbitrul 
situaţiei în Balcani, pacea încheiată la Bucureşti (a 
treia semnată aici, după cele din 1812 şi 1886), a 
consemnat şi obţinerea unui teritoriu sud- 
dobrogean, de aproape 7.700 km2, supranumit, 
datorită formei sale aproape patrulatere, Caarilater. 

Noul teritoriu avea o populaţie de circa 280.000 
de locuitori, dintre care jumătate erau musulmani 
vorbitori de turcă, peste 40% erau bulgari (inclusiv 
găgăuzi bulgarofoni), numai circa 2,5-3% fiind etnici 
români“ !. De asemenea, printr-o serie de scrisori- 
anexe la Tratat, statele balcanice succesoare ale 
Imperiului Otoman s-au angajat să respecte 

drepturile  macedo-românilor, în 
autonomia lor şcolară şi bisericească 

Prevederile Tratatului de la Bucureşti referitoare 
la obţinerea Dobrogei de Sud și garantarea 
drepturilor macedo-românilor din teritoriile intrate 
sub jurisdicţia Greciei, Serbiei şi a Bulgariei au 
stârnit, la momentul respectiv, dar şi ulterior, unele 
aprecieri negative în discursul politic, publicistic şi 
apoi istoriografic românesc. Astfel, unii publicişti au 
reproşat oamenilor politici şi diplomaților români 
faptul că nu s-au interesat în primul rând de zona 
Vidinului, unde, spre deosebire de Cadrilater, 
ponderea etnicilor români era substanţială 3, Spre 
finele perioadei interbelice, mai multe surse 
româneşti menţionează o propunere oficială 
bulgară, formulată în timpul Conferinţei de Pace de 
la Bucureşti, în sensul trasării frontierei terestre în 
Dobrogea de aşa manieră, încât să fie urmată de un 
schimb de populaţie, total, obligatoriu şi echitabil 
numeric între etnicii bulgari din Dobrogea 
românească lărgită şi etnicii români din nordul 
Bulgariei 4. Profesorul Gheorghe Zbuchea aprecia, 
în anul 1999, că statul român a ratat în vara anului 
1913, ocazia de a obţine garanţii solide pentru 
drepturile  macedo-românilor, prin includerea 
clauzelor respective în textul de bază al Tratatului, 
nu (doar) în scrisorile-anexă, aşa cum s-a 
întâmplat”. Oricum, este destul de îndoielnic faptul 
că aceste garanţii, fie ele şi inserate în textul de 
bază al Tratatului de la Bucureşti, ar fi rezistat 
vicisitudinilor Primului Război Mondial. 

Principalele momente şi evoluţii ale acestei 
conflagrații, la nivelul Balcanilor, au fost 
următoarele: 

- 15/28 iulie 1914 — declaraţia de război a 
Austro-Ungariei către Serbia, urmată, în decurs de o 
săptămână, de intrarea în conflict a Germaniei, pe 
de o parte, respectiv a Rusiei Ţariste, Franţei şi 
Marii Britanii, pe de altă parte. 

- 28 iulie/10 august 1914 — Muntenegrul se 
alătură Serbiei; autorităţile sârbeşti se refugiază de 
la Belgrad la Ni5, iar armata sârbă opune o dârză 
rezistenţă, executând şi o serie de contra-ofensive. 

- 16/29 octombrie -— intrarea de facto a 
Imperiului Otoman în război, de partea Puterilor 
Centrale, prin participarea flotei otomane la atacul 
vaselor de război germane asupra Sevastopolului. 

- 10/23 mai 1915 -— ltalia declară război 
Austro-Ungariei; aspiraţiile italiene în zona litoralului 
adriatic vin în conflict cu cele sârbeşti. 

- 22 septembrie/5 octombrie 1915 — Bulgaria 
mobilizează armata şi 9 zile mai târziu declară 
război Serbiei. În aceste condiţii, se pune problema 
intrării României şi a Greciei în acţiune, în ajutorul 

Serbiei, în vederea salvgardării clauzelor teritoriale 
din Tratatul de la Bucureşti, din 1913. Şeful 
guvernului român, lon I.C. (lonel) Brătianu refuză, 
deocamdată, să angajeze ţara într-un război ce 
depăşea mult cadrul balcanic, în timp ce tentativa 
omologului său grec, Eleutherios Venizelos, de a se 
alătura Serbiei, implicit Antantei, este blocată de 
partizanii regelui Constantin; în Grecia se 
declanşează „schisma naţională”. 

- octombrie 1915 — ianuarie 1916 — Forţele 
Quadruplei Alianțe (Germania, Austro-Ungaria, 
Imperiul Otoman şi Bulgaria) ocupă Serbia, 
Muntenegrul şi o parte de nord a Albaniei; anterior, 
în toamna lui 1914, în Albania pătrunseseră trupe 
sârbeşti şi muntenegrene (în N), respectiv greceşti 
(în S). 

- iulie 1916 — Antanta debarcă trupe la 
Salonic; unităţi militare bulgare, în replică, 
înaintează pe teritoriul Greciei. 

- 15/28 august 1916 — România declară 
război Austro-Ungariei, în zilele următoare, aliaţii 
dublei monarhii declară război României. Din cauze 
complexe, de natură externă şi internă, armata 
română suferă pierderi grele în toamna anului 1916, 
Oltenia, Dobrogea şi Muntenia (inclusiv capitala) 
fiind ocupată de inamic. 

- 17/30 iunie 1917: Grecia declară oficial 
război Germaniei. 

- iulie-august 1917: armata română 
reorganizată obţine victoriile de la Mărăşti, 
Mărăşeşti şi Oituz, ulterior, ca urmare a 
evenimentelor din Rusia, România a fost 
constrânsă să încheie armistițiu cu Puterile Centrale 
(Focşani 26 noiembrie/9 decembrie 1917), apoi 
tratatul preliminar de la Buftea (5/18 martie 1918) şi, 
în cele din urmă „pacea punică” de la Bucureşti (24 
aprilie/7 mai 1918). 

- 16/29 septembrie 1918 — Bulgaria încheie 
armistițiul de la Salonic cu Puterile Antantei, după o 
serie de înfrângeri în Macedonia, pe fondul unei 
grave crize economice; trupele sârbeşti reintră în 
NIS, la 12 octombrie şi în Belgrad, la 31 octombrie. 

- 17/30 octombrie 1918 — Imperiul Otoman se 
recunoaşte învins, prin armistițiul de la Mudros26. 

La fel ca în perioada războaielor balcanice, 
românii sud-dunăreni s-au văzut din nou puşi în 
situaţia de a lupta unii contra altora, din cauza 
opţiunilor politico-militare opuse ale statelor ai căror 
cetăţeni erau sau deveniseră în 1913. Situaţia cea 
mai dramatică au avut-o, şi de această dată, 
timocenii, victime ale rivalităţii bulgaro-sârbeşti în 
nordul Peninsulei Balcanice. De altfel, în primele 
luni ale conflagrației, Puterile Centrale au vehiculat 
pe lângă România și promisiuni în sensul dobândirii 

Timocului sârbesc, în caz de alianţă cu ele; ulterior, 
prin tratatul de alianţă încheiat cu Bulgaria în anul 
1915, teritoriul în cauză a fost promis acesteia din 
urmă27, care l-a și ocupat militar, preţ de aproape 
trei ani. În cadrul armatei române, după 15/28 
august 1916, au activat circa 10.000 de combatanți 
de origine sud-dunăreană, inclusiv circa 400 de 
ofiţeri, printre care generalii Nicolae Dona şi 
Caramitru, colonelul Sunda, dar şi ofiţerii rezervişti 
intelectuali Tache Papahaghi, Nuşi Tuliu, dr. Virgil 
Caracota, dr. Petre Topa, Arghir Culina, C. Ciumetti 
etc28. 

În vara anului 1917, în paralel cu luptele de la 
Mărăşti, Mărăşeşti şi Oituz şi în condiţiile anarhiei 
politico-militare în care căzuse Grecia, 
reprezentanţii comunităţilor locale macedo-române 
din Munţi Pindului s-au reunit la Samarina, unde au 
proclamat un principat aromân autonom, sub 
protecţie italiană, în virtutea originii latine 
comune29%. 

La începutul anului 1918, când Serbia era încă 
sub ocupaţia trupelor Quadruplei alianţe, iar 
principiul auto-determinării naţionale tocmai fusese 
enunțat de către V.. Lenin şi Thomas Woodrow 
Wilson, Atanasie C. Popovici şi alţi etnici români din 
Timocul sârbesc au semnat manifeste şi declaraţii în 
favoarea reunirii tuturor teritoriilor locuite de români, 
alături de basarabeni, bucovineni şi transilvăneni. 
De asemenea, Atanasie C. Popovici a elaborat şi un 
memoriu, semnat de notabilităţile locale din 224 de 
comune, reprezentând 230.000 de români vest- 
timoceni, care solicitau dreptul la folosirea limbii 
materne în şcoală, biserică şi administraţie, punând 
şi problema unirii cu statul român. Acest memoriu a 
fost expediat Forumului Păcii de la Paris, ale cărui 
lucrări au debutat la 18 ianuarie 191930. 

Situaţia politico-militară din Balcani şi conjunctura 
diplomatică a momentului nu lăsau prea mulţi sorţi 
de izbândă românismului sud-dunărean, după 
încheierea primei conflagrații mondiale. Prezent în 
metropola de pe Sena preţ de câteva luni, de la 
finele lui ianuarie până la începutul lui iulie 1919, 
ambițiosul lonel Brătianu a căutat să obţină 
recunoaşterea unor câştiguri teritoriale cât mai 
substanţiale, combinând, în funcţie de acest scop, o 
varietate de argumente, de ordin etnic, istoric, 
geografic, economic şi juridic (Tratatul din 4/17 
august 1916, semnat de România, Franţa, Marea 
Britanie, Italia şi Rusia). Statutul macedo-românilor 
nu a făcut obiectul acţiunii şefului de guvern român, 
iar românii timoceni au fost aduşi în discuţie doar 
sporadic, ca un contraargument în disputa cu 
Belgradul privind Banatul, respectiv în dezbaterile 
privind Dobrogea de Sud (Cadrilaterul)31. 

Astfel, prim-ministrul român prezentase un proiect 
de schimburi de teritorii între România, Bulgaria şi 
statul iugoslav, declarându-se de acord să renunţe 
în favoarea Bulgariei la Dobrogea de Sud 
(Cadrilater), cu condiţia obţinerii întregului Banat, 
revendicat parţial şi de sârbi, urmând ca Regatul 
Sârbilor, Croaților şi Slovenilor să primească în 
compensație de la Bulgaria fie Macedonia 
Pirineană, fie zona Vidinului 2 

La 8 martie 1919, la Paris, în urma fuziunii între 
delegaţiile macedo-română şi timoceană, a luat 
fiinţă „Liga pentru eliberarea românilor din Timoc şi 
Macedonia”, având ca preşedinte de onoare pe 
venerabilul promotor al românismului basarabean 
Vasile  Stroescu, ca preşedinte executiv pe 
intelectualul aromân George Murnu (n. 1868 — d. 
1957), iar ca vicepreşedinte pe timoceanul A.C. 
Popovici Argumentele ştiinţifice, juridice şi 
morale clasate de grupul de iniţiativă amintit nu au 
avut însă ecou în rândurile mai-marilor lumii. 

Tratatul de la Neuilly-sur-Seine, încheiat cu 
Bulgaria, la 27 noiembrie 1919, semnat (şi) de 
România, la 10 decembrie, nu aducea nicio 
schimbare pentru românii sud-dunăreni, exceptând 
trecerea zonelor strategice Ţaribrad, Bossilevgrad şi 
Strumiţa, totalizând 3.000 km2 de sub jurisdicție 
bulgară sub cea iugoslavă34. 

Nici seria de armistiţii din toamna anului 1918, nici 
tratatele încheiate în capitala Franţei, în 1919-1920, 
nu au adus însă cu adevărat pacea în sud-estul 
bătrânului continent. Războiul greco-turc, suprapus 
parţial revoluţiei kemaliste, se va încheia abia în 
toamna anului 1922, când, după dezastrul de la 
Mudanya, visul unei Grecii Mari, întinse pe două 
continente şi cu acces la cinci mări (Megali Ideea 
enunțată de către politicianul elen de origine 
aromână loannis Kolettis la 1844) era definitiv 
spulberat. 

În urma Conferinţei desfăşurate în oraşul elveţian 
Lausanne (noiembrie 1922 — iulie 1923) a fost 
încheiat un tratat prin care Turcia (Republica Turcă, 
din 29 octombrie 1923), căpăta configuraţia 
teritorială actuală, fiind prevăzut şi un schimb de 
populaţie între foştii beligeranţi. În consecinţă, circa 
1,5 milioane de greci din Anatolia (şi Caucaz) şi 
aproape 400.000 de musulmani de pe teritoriul elen 
au trebuit să-şi părăsească locurile natale3?. 

Printre musulmanii obligaţi să părăsească Grecia 
s-au numărat şi meglenoromânii islamizaţi din 
localitatea Nânti (între 2.000 şi 4.000 de suflete) 
care s-au stabilit în oraşul Edîrne (Adrianopol) şi în 
zona rurală de la răsărit de acesta”. 

Refugiații proveniţi din Anatolia au fost aşezaţi de 
către autorităţile greceşti, cu precădere în 

Macedonia Egeeană şi Tracia de Vest (obţinută de 
la Bulgaria în 1919), spre a schimba fizionomia 
etnică a acestor provincii, unde trăiau numeroşi non- 
eleni. Astfel, situaţia macedo-românilor de aici s-a 
înrăutățit (şi) sub aspect economic (material), ceea 
ce a generat un anumit curent emigraţionist spre 
România (Cadrilater), care a cuprins și grupuri din 
Albania, statul iugoslav şi Bulgaria”! . 

De altfel, garanţiile incluse în scrisorile — anexe la 
Tratatul de la Bucureşti (1913) privind autonomia 
şcolară şi bisericească a comunităţilor macedo- 
române din Balcani au rămas literă moartă. Albania 
nu le semnase, nefiind pe deplin constituită ca stat 
la momentul respectiv şi invoca pericolul grecesc 
drept contraargument la cererile aromânilor. În 
Bulgaria, numărul macedoromânilor nu depăşea 
ordinul miilor. Autorităţile de la Belgrad au invocat 
conduita României din toamna anului 1915 
(neintervenţia promptă împotriva Bulgariei, 
agresoare a statului sârb), pentru a considera 
caduce angajamentele conexe Tratatului din vara lui 
1913, iar Grecia doar tolera înscrierea cetăţenilor 
săi în şcoli româneşti, absolvenţilor nefiindu-le însă 
recunoscute actele de studii38. 

În urma hotărârilor adoptate în cadrul Conferinţei 
de Pace de la Paris, peninsula Istria și unele zone 
slovene și dalmatine adiacente au trecut sub 
jurisdicţia Italiei; între anii 1921-1925, prin 
strădaniile lui Andrei Glavina (n. 1883-d. 1925), 
pentru prima și singura dată în decursul istoriei, a 
funcţionat o școală primară istro-română, în satul 
Șușnevița39. 

La finalul acestei incursiuni succinte prin trecutul 
românităţii sud-dunărene în tumultuoasa perioadă 
1908-1923, putem conchide că, deşi reprezintă un 
veritabil an astral pentru națiunea română modernă, 
1918 nu a adus, totuşi, pentru toţi românii, ceea ce 
ar fi trebuit să aducă, într-o lume cu adevărat 
modernă, având la bază respectul faţă de drepturile 
şi libertăţile individuale, comunitare şi naţionale. 


Note: 

Continuitatea între populaţia romanică prezentă aici în 
antichitate şi cea românofonă atestată în Evul Mediu este 
demonstrată, între altele, în lucrarea lui Slavoljub Gacovi€ 
De la cetăţenii romani la populaţia română în zona Timocului 
(sec. I-XIV), traducere din limba sârbă de Tiberius Constantin 
Puiu, Bucureşti, Editura Etnologică, 2014, 777 p. 

2Gheorghe Zbuchea, O istorie a românilor din Peninsula 
Balcanică în secolele XVIII — XX, Bucureşti, Editura 
Biblioteca Bucureştilor, 1999, p. 192. 

Slonuţ Nistor, „Problema aromână” în raporturile României 
cu statele balcanice (1903-1913), laşi, Editura Universităţii 
„Al. |. Cuza”, 2009, p. 36-37. 

4Gh. Zbuchea, op. cit., p. 63 (şi precedentele). 

9I. Nistor, op. cit., p. 97-109. 

Unitate și alteritate: români și evrei 
în Războiul de Intregire a României 


1. Argument 

Tema articolului „Unitate şi alteritate: români și 
evrei în Războiul de Întregire a României” este una 
deosebit de  incitantă. Abordarea acestei 
problematici în istoriografia de la noi din ţară a fost 
făcută cu foarte multă pasiune fie pentru a sublinia 
implicarea minorităţii ebraice în colaborarea cu 
trupele de ocupaţie ale Puterilor Centrale din 
Vechiul Regat din perioada decembrie 1916 - 
noiembrie 1918, fie pentru a susţine implicarea 
totală a populaţiei evreieşti în susţinerea războiului 
României pentru eliberarea teritoriilor locuite de 

români din Austro-Ungaria. Ambele atitudini sunt 
subiective şi, uneori, se exclud. Istoria trebuie să fie 
însă un tărâm al dialogului, al reconstituirii 
evenimentelor aşa cum au fost, cu detaşare, Sine 
ira et studio, şi cu încercarea de a transpune 
oamenii în epoca lor, de a le înţelege motivațiile 
propriilor acţiuni. 

Încercarea de astăzi propune un echilibru între 
cele două puncte de vedere atât de radicale din 
istoriografia noastră. Pentru aceasta, am întreprins 
o analiză a locului evreului în legislaţia românească 
din preajma Primului Război Mondial, am studiat 
lucrări generale despre acest mare eveniment din 

istoria omenirii şi din istoria noastră, a românilor. Am 
întâlnit puncte de vedere care incriminau 
colaborarea evreilor cu autorităţile de ocupaţie 
dintre 1916-1918, precum şi puncte de vedere care, 
documentate, arătau, pe bază de statistici, 
implicarea evreilor din România, ca şi a tuturor 
locuitorilor, în susţinerea acestui război care avea 
ca obiectiv înfăptuirea idealului de unitate a tuturor 
românilor. 

După cercetarea evenimentelor şi încercarea de 
găsi un răspuns la întrebarea care dintre cele două 
puncte de vedere este cel mai apropiat de realitatea 
evenimentelor, am ajuns să-mi conturez o imagine 
nuanţată asupra contribuţiei populaţiei evreieşti din 
România la Războiul de Reîntregire Naţională, 
observând complexitatea contextului istoric din anii 
Primului Război Mondial. 

Titlul articolului „Unitate şi alteritate: români și 
evrei în Războiul de Întregire a României” se referă 
aşadar la idealul comun al românilor şi al evreilor, 
acela de înfăptuire a unității statale, la speranţele pe 
care fiecare le nutrea după desăvârşirea unităţii 
statului modern român. Alteritatea se referă la 
specificul fiecărei comunităţi, dat de religia diferită, 
care nu a fost însă un impediment în alegerea 
aceleiaşi căi de acţiune în vara fierbinte a anului 
1916 şi în încercările care vor urma în cei trei ani de 
război. Evreii din România sperau la emanciparea 
lor politică, la dobândirea egalităţii depline în 
drepturi cu populaţia majoritară, fără acea 
procedură greoaie de dobândire a cetăţeniei 
române, adoptată în 1879, după modificarea 
Constituţiei din 1/13 iulie 1866. 

La progresul societăţii româneşti contribuie toţi 
locuitorii, indiferent de religia sau etnia lor, iar 
beneficiile acestuia se resfrâng asupra tuturor. 


2. Locul evreilor în legislaţia 
românească în preajma 
Primului Război Mondial 


a) Poziţia evreilor 
în legislaţia românească 

Originea evreilor pe teritoriul de azi al României 
este foarte veche. Conform istoricului Carol lancuZ, 
există documente care atestă prezenţa lor încă din 
epoca dacilor, pe ţărmul Pontului Euxinos, în 
coloniile greceşti de aici. Diverse surse 
menţionează existenţa evreilor şi în Dacia romană, 
printre coloniştii aduşi «ex toto Orbe Romana» şi 
sunt atestaţi la Sarmizegetusa, la Apulum, 
Ampellum, Tibiscum. Evreii s-au răspândit în tot 

Imperiul Roman mai ales după revolta din 68 —70 d. 
Hr. Sub domnia lui Septimiu Sever (193 -211), 
evreul Herrenius Gemelinus era procuratorul de 
rang ecvestru al Daciei Apulensis, avându-şi 
reşedinţa la Sarmizegetusa. Unele inscripţii latine, 
reunite în Corpus inscriptionum latinarum se referă 
la religia evreiască şi la Dumnezeul lui Israel, care 
apare adesea sub numele de Deus Aeternus. 

Prezențe evreieşti sunt semnalate pe teritoriul 
românesc şi în Evul Mediu. Evreii din România de 
astăzi aparţin atât ramurii aşkenaze, care soseşte 
din Galiţia şi din Polonia, mai ales în Moldova, cât şi 
ramurii sefarde, care soseşte din Peninsula Iberică, 
în urma Reconquistei, mai ales în [ara 
Românească, unde sunt atestaţi încă din 1496. 

În epoca modernă, evreii vor pătrunde în 
societatea românească după încheierea Tratatului 
de la Adrianopol din 1829 care a pus capăt 
monopolului comercial otoman în Ţările Române, 
atraşi fiind de posibilităţile de negoţ. De asemenea, 
o altă cauză a emigrației evreieşti spre Ţările 
române o constituie persecuțiile la care erau supuşi 
aceştia în Galiţia, în a doua jumătate a secolului al 
XVIII-lea şi mai ales în prima jumătate a secolului al 
XIX-lea. Evreii din această zonă au preferat să 
pătrundă în Moldova, unde autorităţile erau mai 
tolerante, după cum afirmă Carol lancu, în lucrarea 
citată. În Imperiul Austro-Ungar existau curente anti- 
semite destul de puternice şi în preajma Primului 
Război Mondial. 

În perioada protectoratului țarist asupra 
Principatelor dunărene (1826 —1856), sub influenţă 
rusă, sunt impuse în Ţările Române o serie de 
restricţii pentru evrei prin Regulamentele Organice, 
intrate în funcţiune la 1 iulie 1831 în Ţara 
Românească şi la 1 ianuarie 1832 în Moldova, 
primele legiuiri heterocilite, cu rol de constituţii 
pentru cele două ţări. Astfel, sub influenţa legilor din 
Rusia din perioada ţarului Nicolae | (1825 -1855), 
din pământeni, evreii devin străini prin articolele 
Regulamentelor Organice, constituind o naţiune 
aparte, lipsită de drepturi. Prin articolul 94 din 
Regulamentul Organic al Moldovei se stabileşte un 
aspect necunoscut până atunci în legislaţia 
românească, cel al evreului vagabond, fără o stare, 
care poate fi expulzat ca element periculos pentru 
țară. Acest articol va sta la baza “problemei 
evreieşti” din societatea românească, accentuată 
după 1866 şi rezolvată legislativ după Primul Război 
Mondial, prin decretul lege din 1919 şi mai ales prin 
Constituţia din 29 martie 1923. 

Regulamentele Organice proclamă principiul 
apartenenţei la credinţa creştină ca o condiţie 

pentru acordarea drepturilor civile şi politice, printre 
care şi dreptul de a lua în arendă pământuri. Acest 
principiu va fi reluat şi în Constituţia din 1866, care, 
în ciuda caracterului său foarte liberal, prin articolul 
șapte, condiţiona acordarea împământenirii de 
apartenenţa la religia creştină. 

În timpul revoluţiei de la 1848-1849 evreilor din 
Ţările Române li s-a propus emanciparea. De 
exemplu, programul «Dorinţele partidei naţionale în 
Moldova», redactat de către Mihail Kogălniceanu 
propunea «emanciparea graduală a israieliţilor 
moldoveni» ca şi “Proclamaţia de la Izlaz” care 
prevedea “emanciparea israeliților”. Domnul Unirii, 
Alexandru loan Cuza, declara în 1864: “Am voit să 
vă dau totul, dar nu s-a putut. Veţi avea o 
emancipare graduală”A. 

Sub domnia lui Alexandru loan Cuza situaţia 
evreilor s-a îmbunătăţit, expresie a acestei situaţii 
fiind articolul 26 al Legii comunale din 31 mai 1864 
şi Codul civil din 1864. Astfel, categoria evreilor 
pământeni a fost recunoscută oficial prin articolul 26 
din legea amintită. Pentru prima dată, ei puteau 
participa la alegerile municipale, sub rezerva 
îndeplinirii următoarelor condiţii: să fi servit în 
armată şi să fi obţinut gradul de subofițer; să fi urmat 
cursul unui colegiu sau al unei facultăţi româneşti; 
să fi obţinut de la o facultate străină titlul de doctor 
sau de licenţiat; să fi întemeiat în România o fabrică 
sau o manufactură utilă statului, folosind cel puţin 
cincizeci de lucrători. Dacă, prin aceste condiţii, 
legislaţia menținea o importantă distincţie între 
indigenii creştini şi evrei, totuşi, legea comunală 
reprezintă un început de emancipare politică. 
Numirea unui evreu, Adolf Buchner, în funcţia de 
inspector al finanţelor se înscrie în această 
perspectivă. Prin Codul civil din decembrie 1864, 
prin articolele 8, 9, 16 se făceau referiri la statutul 
evreilor, făcând posibilă naturalizarea în anumite 
condiţii”. 

În concluzie, sub domnia lui Cuza, evreii 
beneficiau de drepturi civile depline. Chiar şi evreii 
străini puteau beneficia de ele, cu excepţia dreptului 
de a cumpăra imobile, privilegiu rezervat doar 
pentru străinii de rit creştin. 

În pofida liberalismului său, epoca lui Cuza a 
cunoscut unele restricţii faţă de evrei. Astfel, prin 
circulara guvernului lui Golescu din 1861 evreii nu 
aveau voie să se stabilească în comunele rurale în 
calitate de proprietari de hanuri, de cârciumi, de a 
arenda acolo proprietăţi; erau expulzați într-un 
răstimp de 15 zile aceia care erau deja stabiliţi în 
comunele rurale. Continuau să aibă loc în diferite 
localităţi ale ţării acuzaţii de omor ritual, pricinuind 
violente tulburări anti-evreieşti, cea mai răsunătoare 

fiind cea din 1859 din Galaţi, când a fost dărâmată 
Sinagoga. 

Perioada 1866-1923 reprezintă o perioadă 
distinctă în istoria evreilor din România, anume 
traseul legislativ de la excluderea acestora la 
emancipare (ca să-l parafrazăm pe istoricul Carol 
lancu). 

În 1866, prin Constituţia din 1/13 iulie, articolul 7, 
împământenirea, adică cetăţenia română, se 
acorda numai creştinilor. Aşadar, evreii, fiind de 
religie mozaică, erau excluşi de la dreptul de 
cetăţenie, lipsa acestui drept generând excluderea 
de la alte drepturi (cumpărarea de terenuri, dreptul 
de a alege şi a fi ales în funcţii administrative, în 
parlament). Prin Tratatul de la Berlin din 1/13 iulie 
1878, Marile Puteri europene  condiţionau 
recunoaşterea independenţei României de 
modificarea articolului şapte din Constituţia din 
1866, lucru îndeplinit în 1879. Astfel, o încercare de 
acordare a cetăţeniei, îngreunată însă de o 
procedură foarte complicată, a existat în 1879, când 
au fost încetăţeniţi în bloc 900 de evrei participanţi 
la Războiul de Independenţă6. 

Egalitatea deplină a evreilor cu românii a fost 
acordată de guvernul român prin Decretul-lege nr. 
2685 din 22 mai 1919. Acest act va fi legitimat 
internaţional prin Tratatul minorităţilor elaborat la 
Conferinţa de pace de la Paris (1919-1920). 
Adevărata emancipare a fost însă consacrată prin 
Constituţia României Mari din 29 martie 1923, care 
acorda egalitatea în drepturi tuturor românilor, 
indiferent de religie, naţionalitate, naştere, avere 
etc. 


b) Comunitatea ebraică din Piteşti 
în preajma Primului Război Mondial 

Oraşul Piteşti, în epoca modernă, este unul 
cosmopolit, tolerant, aproape 15% dintre locuitorii 
săi aparţinând altor naţionalităţi. Piteştiul este unul 
din oraşele „clasice”, „tipice” ale epocii moderne: 
apărut la intersecţia unor drumuri comerciale, 
principalele ocupaţii ale locuitorilor sunt legate de 
negoţ. În ansamblul populaţiei se regăseşte şi 
comunitatea ebraică. Aceasta atinge între 1881- 
1884 procentul de 14% din totalul locuitorilor. 

Primele menţiuni despre evreii din Piteşti în 
documentele păstrate fie în fondurile Primăriei 
Piteşti, fie în cele ale Ocârmulirii (Prefecturii) Argeş 
datează din 18347. Istoricul Teodor Mavrodin, în 
lucrarea „Episcopia Argeşului”8, cercetând arhivele 
Episcopiei Argeşului, prezintă o informaţie 
semnificativă referitoare la vechimea evreilor din 
oraşul Piteşti. În cadrul corespondenţei dintre 
mitropolitul Ţării Româneşti din 1853 cu episcopul 

Argeşului, mitropolitul afirmă, potrivit sursei amintite, 
că a găsit cereri din anul 1833 prin care evreii din 
mahalaua Sf. Vineri cereau voie pentru a construi 
un lăcaş de cult. Această cerere denotă prezenţa 
unei comunităţi ebraice destul de numeroase în 
Piteşti, capabilă să-şi întreţină un lăcaş de cult. 

Din 18634 se păstrează un ordin al 
Departamentului Pricinilor Dinlăuntru referitor la 
modul de trecere prin ţară al evreilor lipsiţi de 
mijloacele de trai. Nu se specifică însă nimic despre 
locurile de unde proveneau aceşti evrei şi încotro se 
îndreptau şi, mai ales, despre cauzele pentru care 
peregrinau. Tot din 1834 se păstrează la Arhivele 
Statului Piteşti rapoartele cercetării unor negustori 
evrei care au trecut prin Piteşti spre a merge la 
Câmpulung, la Bâlciul de Sf. Ilie. Indirect, aflăm 
astfel că una din îndeletnicirile evreilor care 
tranzitau Piteştiul era negustoria ambulantă?. în 
1836 s-a întreprins o recenzare a evreilor la nivelul 
judeţului Argeş, iar în 1859 Sinagoga este deja 
atestată, în condiţiile în care Piteştiul dispunea la 
acel moment de circa 7.000 de locuitori care ocupau 
1.400 de case. 

Conform unor date statistice din 1881, cei 11.050 
de locuitori ai Piteştiului aparţineau următoarelor 
naţionalităţi: români, israieliţi, armeni, bulgari, 
polonezi, unguri, austrieci, greci, leşi, germani, 
francezi, sârbi, italieni, otomani, prusaci, boemi 
(cehi) 10. Una dintre cele mai numeroase comunităţi 
era cea a evreilor! !. Astfel, dacă în 1800 se afla o 
comunitate restrânsă de evrei în Piteşti - cea mai 
veche piatră funerară din cimitirul evreiesc datând 
din 1806 - în 1882 devine cea mai numeroasă 
comunitate. Aceasta reprezenta circa 14% din 
totalul celor 11.050 de locuitori ai Piteştiului. 

Se observă o creştere a numărului populaţiei 
evreieşti (mozaice) din anul precedent, de la 900 la 
1.501 şi o scădere, în ansamblu, a populaţiei 
oraşului cu 637 locuitori. Numărul caselor a rămas 
acelaşi ca în 1880 — 1500, fiind împărţită pe cinci 
categorii. O explicaţie a creşterii numărului evreilor 
faţă de anul precedent poate fi imigrarea masivă a 
acestei populaţii şi către spaţiul românesc în urma 
valurilor de pogromuri din spaţiul polonez şi din 
Rusia după 1881, organizate ca represalii pentru 
asasinarea ţarului Alexandru al Il-lea'2. Datele nu 
sunt absolute, în documentele epocii înregistrându- 
se multe apeluri ale serviciului de statistică pentru 
exactitatea culegerii informaţiilor. 

Foarte interesantă este împărţirea populaţiei pe 
religii şi cartiere (culori). Astfel, se relevă că 
populaţia mozaică se ridica la numărul de 1.501 
locuitori în 1881, de aproximativ patru ori mai 
numeroasă decât comunitatea catolică şi de 

cincisprezece ori decât cea gregoriană (armeană). 
De asemenea, se observă repartiţia relativ egală a 
populaţiei evreieşti în toate cele patru „culori” ale 
comunei urbane Piteşti (cea mai populată culoare 
fiind cea „albastră”— 441 locuitori mozaici, iar cea 
mai puţin populată fiind „culoarea” neagră, deşi, 
paradoxal, în acest cartier se afla sinagoga). De 
altfel, culoarea albastră este cea mai populată şi cu 
piteşteni ce aparţin cultului ortodox. 

Care sunt cauzele acestei situaţii istorice, a 
numărului mare de israieliţi care s-au aşezat în 
Piteşti? Sunt posibile mai multe explicaţii plauzibile. 

În primul rând, Piteştiul este o veche localitate a 
Ţării Româneşti !'”, aflată la întretăierea mai multor 
drumuri comerciale care legau muntele de câmpie, 
estul şi vestul Ţării Româneşti, precum şi 
Transilvania de Ţara Românească, prin Câmpulung 
sau Curtea de Argeş. Aceste posibilităţi de comerţ 
pot fi o explicaţie pentru aşezarea unei importante 
comunităţi ebraice în Piteşti. În al doilea rând, 
Piteştiul a fost un important centru meşteşugăresc, 
atât în epoca medievală, cât şi în timpurile moderne. 
De asemenea, Piteştiul a fost una dintre localităţile 
relativ bogate ale Ţării Româneşti, bugetul acestei 
comune urbane fiind mereu excedentar, multe din 
veniturile urbane provenind din accize, respectiv 
taxele pe produsele comercializate din oraş. 
Posibilităţile de câştig, provenite dintr-o activitate 
meşteşugărească sau comercială, precum şi 
necesitatea unor operaţiuni bancare au atras şi 
numeroase grupuri de israieliţi în oraş. Nu în ultimul 
rând, trebuie menţionată toleranța religioasă a 
locuitorilor acestei urbe, toleranţă care a făcut 
posibilă  convieţuirea  paşnică a numeroase 
comunităţi: evrei, germani, unguri, armeni, greci, 
otomani, bulgari, cehi, francezi, englezi, leşi 
(polonezi) etc. 


3.Contribuţia evreilor din 
România la susţinerea Primului 
Război Mondial (15 august 
1916-11 noiembrie 1918) 


a)România în Primul Război Mondial 

După cum se ştie, în ziua de duminică 14/27 
august 1916, Consiliul de Coroană, întrunit la 
Cotroceni, hotăra ca țara noastră, neutră până 
atunci, să intre în Războiul ce se desfășura în 
Europa alături de Franța, Marea Britanie, Italia și 
Rusia, care, prin tratatul secret de alianţă încheiat 
cu România cu zece zile înainte, ne garantau 
integritatea teritorială și recunoșteau legitimitatea 

unirii cu patria mamă a Transilvaniei, Banatului, 
Crișanei, Maramureșului și Bucovinei, provincii 
aflate sub stăpânire străină. La orele 20:45, șeful 
legaţiei noastre la Viena înainta Ministerului de 
Externe declaraţia de război a României faţă de 
Austro-Ungaria. Peste câteva ore, armata română 
declanșa, de la Dorna la Orșova, ofensiva de 
eliberare a pământurilor românești de peste Carpaţi, 
ceea ce marca începutul etapei decisive în lupta 
pentru făurirea statului naţional unitar român. 
Punând în relief semnificaţia acestui moment 
crucial, în Proclamația către Țară, regele Ferdinand 
spunea: 

„După vremuri îndelungate de nenorociri și grele 
încercări, înaintașii noștri au reușit să întemeieze 
statul român prin Unirea principatelor, prin Războiul 
Independenței, prin munca lor neobosită pentru 
renașterea națională. Astăzi ne este dat nouă să 
întregim opera lor, închegând pentru totdeauna 
ceea ce Mihai Viteazul a înfăptuit numai pentru o 
clipă: Unirea românilor de pe cele două părți ale 
Carpaţilor.” 

Pentru ducerea războiului, au fost mobilizate 25 
de contingente (1892-1916), armata numărând 
peste 830.000 de luptători. La aceasta se cere 
adăugată susținerea războiului contra Puterilor 
Centrale de către corpurile de voluntari ardelene și 
bucovinene constituite în Rusia, Italia și Franţa, 
precum și de către românii din diasporă, înrolați în 
armatele Statelor Unite ale Americii, Canadei și altor 
state din componenţa Antantei sau favorabile ei. 

Dacă, în primele zile ale ostilităților, armata 
română a trebuit să acopere un front de 950 de 
kilometri, după declaraţiile de război făcute de 
îndată de Germania, Bulgaria și Turcia, ea a fost 
nevoită să susțină un front de aproape 1600 de 
kilometri, cel mai întins de pe teatrul de operații din 
Europa. Cu toate acestea, ofensiva noastră în 
Transilvania, declanșată, cum am arătat, în chiar 
ziua declarării războiului, a durat până la sfîrșitul 
lunii septembrie, fiind apreciată de istoriografia 
militară drept cea dintâi acțiune de asemenea 
amploare pregătită și angajată în istoria militară 
modernă a românilor. În faţa masivei deplasări de 
forțe inamice din alte sectoare pe frontul românesc 
și a trecerii la o confraofensivă dinspre Carpaţi şi 
dinspre Dunăre, armata română, lipsită de sprijinul 
aliat convenit, a fost constrânsă să treacă în 
apărare, să se replieze și, în finalul campaniei din 
1916, să execute o retragere strategică, reuşind să 
oprească înaintarea forțelor germane, austro- 
ungare, bulgare și turce la extremitatea sudică a 
Moldovei. 

Deși autoritatea guvernului român se mai exercita 
doar pe 27% din suprafața Regatului României 
(inamicul ocupase cca 100.000 km2), iar populația 
se confrunta cu imense greutăți economice, cu 
foametea și epidemiile de tot felul, prin eforturi 
supraomenești, armata română, cu asistenţa 
misiunii militare franceze, s-a reorganizat și s-a 
întărit pentru a înscrie în analele istoriei naţionale și 
universale epopeea Mărăști — Mărășești — Oituz din 
iulie-august 1917. Aceste glorioase bătălii au dat 
peste cap planul strategic al inamicului de ocupare 
totală a României și de desființare a ei ca stat, de 
extindere a cuceririlor în spațiul rus de la nord de 
Marea Neagră, au asigurat menţinerea 
aliniamentului estic al Antantei încă o jumătate de 
an. 

În circumstanţele total nefavorabile determinate 
de abandonarea luptei de către Rusia, care a 
încheiat pacea de la Brest-Litovsk din 3 martie 
1918, România, rămasă izolată, a fost nevoită să se 
sacrifice, semnând, la începutul lui mai 1918, pacea 
draconică dictată de Puterile Centrale. Dar, cum 
spune marele istoric al Războiului pentru întregirea 
României, Constantin Kirițescu, această pace „a 
avut și un mare merit: ea a arătat în chipul cel mai 
luminos puterilor Antantei la ce se puteau aștepta în 
cazul unei victorii a Germaniei și a fost, prin 
aceasta, cea mai puternică propagandă în favoarea 
continuării luptei până la cea din urmă resursă de 
putere, pentru câștigarea războiului.” Crucificată, 
România nu s-a lăsat pradă defetismului, ci a 
întreprins tot ce era posibil, în condiţiile date, în 
vederea pregătirii reluării acţiunilor militare alături 
de puterile Antantei, ceea ce va deveni fapt o dată 
cu a doua mobilizare a armatei din noiembrie 1918, 
ziua victoriei asupra Germaniei, 11 noiembrie 1918, 
găsindu-ne cu armele în mâini. 

Împreună cu românii, și evreii din această ţară au 
trăit satisfacția victoriilor, amărăciunea înfrîngerilor, 
greutăţile pe care a trebuit să le înfrunte poporul; și 
ei au fost însufleţiți de speranţa în izbânda cauzei 
pentru care România intrase în război. Se ducea 
mai departe o tradiție bogată, momentele istorice 
evocate în Proclamaţia regelui Ferdinand 
bucurându-se de o susţinere activă și din partea 
obștii evreiești. Treptele devenirii moderne a 
României — revoluţia de la 1848, Unirea de la 1859, 
cucerirea Independenţei în 1877-au fost urcate cu 
onoarea și de către luptători evrei. Era firesc ca 
evreii să se găsească și în primele rânduri ale 
Războiului pentru Întregirea României. 

Adeziunea evreilor la hotărârea României de a 
intra în război a fost totală. În manifestul lansat cu 
prilejul decretării mobilizării generale, Uniunea 

Evreilor Pământeni, după ce sublinia avântul în 
luptă al armatei române, arăta: 

„Ca și în 1877 și în 191314, evreii pământeni, 
ținând seama întâi de toate de nevoile superioare 
ale Patriei — care cer, în interesul unirii sufletelor, 
uitarea tuturor nemulțumirilor și renunţarea, pe tot 
timpul războiului, la orice acţiuni de revendicare 
politică particulară -, vor pune și de data aceasta 
energia lor de gândire și de muncă, cum și toată 
puterea lor de jertfă în folosul țării, pentru atingerea 
cât mai repede a singurei ținte pe care trebuie să o 
avem azi în vedere şi care este: izbânda!” 

Opinia publică evreiască s-a pronunţat în acest 
sens în adunările și serviciile divine care au avut loc 
atunci în toate sinagogile și templele din ţară. 

A doua coordonată de bază a susținerii războiului 
de către comunitatea ebraică a fost contribuția 
materială. Încă din aprilie 1916, Comitetul Central al 
Uniunii Evreilor Pământeni chema obștea să 
subscrie la împrumutul naţional lansat de guvern. 

„Am dat în toate împrejurările dovada unui 
patriotism sincer și leal [...]. N-am precupețit 
niciodată sprijinul nostru ori de câte ori a fost vorba 
de interesele ţării. Țara apelează astăzi Ia fiii săi să 
o sprijine în acţiunea de pregătire și de apărare a 
marilor ei interese. Suntem și noi fii ai ţării și ne vom 
face și cu această ocazie întreaga datorie. Vom 
subscrie pentru împrumutul național. vom subscrie 
fiecare pe cât ne îngăduie mijloacele. DAR TOȚI.” 

După angajarea în război, în acest scop au fost 
adoptate măsuri organizatorice. Astfel, a luat ființă 
Comitetul de Ajutoare al Uniunii Evreilor Pământeni, 
cu ramificații în toată ţara, având sarcina coordonării 
de ansamblu a acţiunii de colectare a ajutoarelor în 
bani sau obiecte, de realizare a conlucrării cu 
Crucea Roșie, societatea “Familia luptătorilor”, 
rețeaua de spitale Regina Maria și alte asociații și 
instituții. Un comitet special al “Uniunii Femeilor 
Israelite “se îngrijea de confecţionarea de rufărie 
necesară spitatelor militare, după cum un comitet de 
doamne și domnișoare colecta bani pentru 
combustibil, haine, încălțăminte, pregătea şi 
expedia pachete cu daruri soldaților de pe front de 
Crăciun și Anul Nou. 

Pe lângă Uniunea Evreilor Pământeni, și-au dat 
concursul Comitetul Federal al  Sioniștilor, 
societatea Sacra, lojile masonice Noua Fraternitate 
din București, Bnei Brith din lași, Egalitatea din 
Craiova, Bien din Galaţi și altele. Spitalele 
comunităților evreieşti au fost puse la dispoziția 
armatei, multe școli și sinagogi au fost transformate 
în lazarete; de asemenea, așezămintele create de 
diferite personalităţi pentru ocrotirea bolnavilor sau 
bătrânilor, cum au fost cele zece spitale amenajate 

și susținute pe cheltuiala proprie — în lăcașuri de 
cult, case părăsite, remize — de către soții Mina și 
Aron Schuller din Bacău. Au fost inițiate numeroase 
cantine care serveau masa gratuit la sute și mii de 
persoane din rândurile familiilor luptătorilor de pe 
front sau ale refugiaților din spaţiul ocupat de 
inamic. 

Importante sume de bani au fost subscrise 
individual pentru cele mai variate nevoi impuse de 
război, iar un industriaș și proprietar din judeţul 
Botoșani, Frederic Costiner, a contribuit cu 20.000 
de lei pentru crearea unui fond în vederea 
cumpărării de pământ pentru urmașii sătenilor 
căzuți în luptă. 

Cauza pentru care România a intrat în război a 
fost slujită și de activitatea de informare și 
propagandă făcută peste hotare, în care au fost 
antrenați și intelectuali evrei; alături de Take 
lonescu, Nicolae Titulescu, Vasile Lucaciu, 
Constantin Mille, între colaboratorii ziarului La 
Roumanie, editat la Paris de emigrația română, s-au 
aflat reputaţii ziariști evrei Emil D. Fagure și Albert 
Honigman, după cum alături de unul dintre pionierii 
aviaţiei mondiale — Traian Vuia, stabilit de mulţi ani 
în Franţa — milita la Londra dr. Moses Gaster, exilat 
din România, care era șef-rabin al comunităţii 
sefarde din Marea Britanie. 

În Războiul nostru în note zilnice, Nicolae lorga 
scria: „Nu oricine, ca eminentul nostru concetățean 
și confrate d. Emil Fagure, are chemarea firească 
de a culege de pe buzele lordului Milner și ale lui 
Lloyd George asigurări pentru acea patrie pe care o 
iubește atât de mult și a servit-o totdeauna așa de 
nobil.” 

După Marea Adunare Naţională de la Alba Iulia, 
de la 1 decembrie 1918, care, urmând hotărârilor 
Sfatului Ţării de la Chișinău și ale Congresului 
General de la Cernăuţi, desăvârșea procesul făuririi 
statului naţional unitar român, ziarul Curierul israelit, 
în numărul din 12 decembrie 1918, putea conchide: 

„Ne-am împărtășit din durerile acestui război, la 
care au luat parte toți fiii noștri. La temelia României 
Mari rămâne și piatra care am pus-o noi.” 

„Stimăm și iubim pe cetățenii evrei — scria 
generalul lon Rășcanu, ministru de război în 
guvernul prezidat de generalul Alexandru Averescu 
între 1920 și 1921, președintelui Uniunii Evreilor 
Pământeni, Wilhelm Filderman -, întrucât au 
contribuit la mărirea Patriei și și-au făcut cu 
prisosință datoria.” 

Regele Ferdinand îi cuprinde pe evrei în 
declaraţia: „Am ajuns de mult la convingerea, și sunt 
mulțumit să constat că nu m-am înșelat, că toți 
locuitorii de pe pământul român, fără diferență de 

rasă și origine, sunt animați de aceleași sentimente 
înalte de fraternitate.” 

Semnul recunoștinţei îl reprezintă cele peste 800 
de decoraţii conferite — între 1916 și 1920 — eroilor 
de neam evreiesc, precum și înaintările în grad 
militar făcute de-a lungul multor ani. 

Pentru spiritul lor de sacrificiu, 825 militari evrei 
au fost decoraţi cu “Steaua României”, “Bărbăţie şi 
Credinţă”, “Virtutea Militară”, “Coroana României” şi 
“Crucea Regina Maria”. Exista şi o decorație oferită 
post-mortem de Regele Ferdinand lui Herman 
Kornhauser, un evreu care nu era soldat. În 
decembrie 1916, Kornhauser a procurat alimente si 
haine civile prizonierilor români din lagărele 
germane, înlesnind evadarea unor militari români. 
Nemţii au reuşit să-l prindă pe evreu şi l-au 
executat. 


b) Evreii din armata română 

La recensământul din 1912, populaţia evreiască a 
României era de 241.088 oameni. 194.815 locuiau 
în mediul urban, în timp ce 46.273 se găseau în 
mediul rural. Dintre aceștia, 4.668 erau cetățeni 
români, 7.987 erau cetăţeni străini, iar 228.430 erau 
„fără protecţie”, adică nu erau cetăţeni ai nici unui 
stat. Conform prevederilor constituționale în vigoare 
în anul 1912, evreii născuţi în România nu 
dobândeau automat cetățenia. Ea se acorda 
individual, solicitantul înaintând parlamentului un 
dosar cu diferite acte personale. Camera 
Deputaţilor și apoi Senatul votau împământenirea 
pentru fiecare caz individual. Procedura era 
complicată și de durată. Așa se explică numărul 
foarte mare de evrei „fără protecţie”, adică fără 
cetățenie. Totuși, conform legii de recrutare din anul 
1876, evreii erau supuși recrutării și mobilizați în 
timp de război. Cu alte cuvinte, aproape întreaga 
populație evreiască din Regatul României se afla în 
afara corpului cetățenesc al statului român, ceea ce 
nu i-a împiedicat să participe la război în uniforma 
armatei române. 

Deși puțini relativ la numărul total al populaţiei, și 
evreii au luptat pentru unirea din 1918. 23.000 de 
soldaţi din armata română au fost evrei, fiind 
mobilizată aproximativ o zecime din populaţia 
evreiască a României de atunci. Pierderile pentru 
cei trei ani de război (1916-1919) nu pot fi trecute cu 
vederea: 882 morţi, 772 răniţi, 449 căzuţi prizonieri, 
3.043 dispăruţi. 825 de evrei români au fost decoraţi 
pentru faptele lor din perioada războiului. 220 dintre 
aceștia au participat ca medici și sanitari și s-au 
implicat direct în salvarea de vieți. Mulţi alții au 
sprijinit efortul de război din postura de civili prin 
donații, colecte de fonduri și alte acțiuni caritabile. 

Era o proporție sensibil egală cu cea a evreilor 
înrolați în armatele altor ţări ale Antantei, ca, de 
exemplu, Anglia — unde din 250.000 de cetăţeni 
evrei au venit în armată peste 25.000 — și Franța — 
care înregistra 10.000 de luptători din rândul celor 
110.000 de evrei francezi. Menţionăm aici și faptul 
că evreii născuţi pe plaiurile românești, libere sau 
aflate sub dominaţia străină, au făcut parte din 
diferite legiuni de voluntari români, despre care am 
amintit mai înainte sau chiar din diferite armate 
naționale, cum e cazul armatei franceze, în 
rândurile căreia evrei români au luptat încă de la 
izbucnirea războiului, în 1914. 

Au răspuns chemării, cu credinţă și dragoste, 
tineri și bătrâni, de la studentul în medicină Moise 
Solomon, născut în 1898, la celebritatea medicală 
care a fost dr. Arminiu laslovici, născut în 1852, 
locotenent în războiul de la 1877, căpitan în 
campania din 1913, maior în 1916; săraci și bogaţi, 
de la simplul băiat de prăvălie la marele 
întreprinzător Max Carol Auschnitt. Ostașii evrei au 
făcut parte din toate genurile de armă, de la cea mai 
veche - infanteria — la cea mai nouă - aviația -, 
precum și din spitale și diversele servicii din 
organizarea armatei sau create ad- hoc în dinamica 
operaţiilor împotriva dușmanului. 

În încleștarea cu dușmanul, militarii evrei s-au 
avântat cu dăruire și patriotism, dovedind, împotriva 
negaţiei evreofobilor, înalte calități morale și de 
luptă. Comunicatele oficiale, ordinele de zi ale 
unităților marilor unităţi, armatelor și ale conducerii 
superioare a oștirii, decretele de decorare reliefează 
devotamentul şi curajul demonstate de ofițerii, 
subofițerii, gradaţii și soldaţii evrei pe câmpul de 
onoare. Grăitoare, în această privinţă, sunt 
motivațiile acordării de decorații. 


4. Evreii piteşteni 
în Primul Război Mondial. 
lon Trivale (losef Netzler) 


a) Piteştiul şi Primul Război Mondial 

Un eveniment major al istoriei noastre naţionale, 
Războiul pentru Întregirea României, a fost o altă 
încercare pe care au trebuit şi au ştiut să o 
depăşească şi locuitorii Piteştiului. „Războiul, care 
ne-a adus împlinirea visului de veacuri, a fost nu 
numai cea mai grea din încercările pe care a avut să 
le sufere ţara noastră în agitata sa istorie, dar şi cea 
mai instructivă prin cunoaşterea rostului episoadelor 
ei” 

După cum se ştie, războiul izbucnit în 1914 a fost 
şansa pe care au avut-o românii de a-şi elibera 

teritoriile aflate de veacuri sub dominaţia 
habsburgică. Aliindu-se cu statele Antantei, care 
promiteau recunoaşterea dreptului României asupra 
teritoriilor locuite de români din Austro-Ungaria, 
Vechiul Regat va declara război Austro-Ungariei în 
după-amiaza zilei de 14 august 1916, dar numai 
după câteva luni, la 6 decembrie 1916, Bucureştiul 
şi două treimi din teritoriul Vechii României vor fi 
ocupate de trupele Centralilor. Statul român va 
supravieţui totuşi ca instituţie, reducându-se doar la 
teritoriul Moldovei pentru doi ani, oraşul laşi fiind 
capitala vremelnică în aceste momente de grea 
încercare pentru români. Piteştiul se va găsi, în tot 
acest răstimp, sub ocupaţie germană, ca de altfel 
întreg teritoriul istoric al fostei Ţări Româneşti. 

Numele Piteştiului a fost implicat în Primul Război 
Mondial nu numai prin personalitatea lui lon I.C. 
Brătianu !9, omul politic ce a avut un rol major în 
încheierea celor două Convenții cu Antanta, ci şi 
direct!!. Astfel, în Piteşti s-au regrupat unităţi 
militare române, dar şi ale armatelor de ocupaţie. 
De asemenea, mulţi piteşteni au participat efectiv la 
Războiul de Refîntregire, mulţi dintre ei căzând eroic 
la datorie 18. 

Încă din 17 august 1914 s-a înfiinţat la Piteşti o 
Societate Filantropică numită “Matroana” care îşi 
propunea să sprijine armata şi autorităţile locale pe 
linie sanitară, prin confecţionarea rufăriei pentru 
armată, înfiinţarea unui spital local al doamnelor din 
oraş pentru răniții de război, deschiderea unui mic 
curs de către medicii din oraş pentru învăţarea 
tehnicii de pansare 9 

Prefectul de Argeş, Nicolae Brînzeu, adresa o 
circulară în august 1916 către administratorii de 
plăşi pentru aprovizionarea armatei cu alimente şi 
furaje: “Fiţi gata în orice clipă a ajuta cu cele 
necesare şi cu tot ce avem pe acei fraţi ai noştri cari 
se duc să-şi verse sângele pentru apărarea noastră 
şi dezrobirea altor milioane de fraţi”z. 

După cum se ştie, între 25 septembrie/8 
octombrie şi 10/23 noiembrie 1916 s-a derulat 
bătălia din zona Bran-Câmpulung-Dragoslavele. 
Divizia 22 Infanterie, comandată de generarul de 
brigadă Aristide Razu, căruia i s-a alăturat Divizia 12 
Infanterie de sub comanda generalului de brigadă 
Traian Găiseanu, trebuia să oprească înaintarea 
inamicului în trecătoarea Bran-Cîmpulung şi astfel 
înaintarea lui spre sudul ţării. Lupte grele s-au dat 
pentru eliberarea Câmpulungului, ca şi pentru 
cucerirea muntelui Mateiaş, „păstrat până la sfârşit 
astfel că nu s-au deschis inamicului porţile de 
invazie spre inima Argeşului sau Târgului, spre 
Piteşti'27. 

La 9 noiembrie 1916 oraşul a fost bombardat de 
aeroplane germane, determinând reacţia 

aeroplanelor româneşti. Astfel, într-o telegramă a 
prefectului de Argeş către ministerele de interne şi 
de război se face cunoscută această situaţie: “mai 
multe aeroplane duşmane au aruncat azi ora 3 a.m. 
mai multe bombe care au rănit şase persoane şi au 
lovit casa unui german. Aeroplanele noastre le-au 
alungat”22. 

La 12 noiembrie 1916 s-a decis predarea oraşului 
de către o comisie compusă din persoane 
importante din rândul tuturor naționalităților, 
inclusive evrei, pentru a nu fi distrus de către inamic, 
iar în zilele de 12 şi 13 noiembrie 1916 autorităţile 
au părăsit oraşul, retrăgându-se în Moldova 3, 
Trupele germane iau în primire oraşul în data de 16 
noiembrie 1916, la ora 9 a.m. Comandatura 
Germană nr. 272 se instalează în localul Primăriei, 
fără să anunţe şi fără să permită evacuarea arhivei. 
Din această cauză, cea mai mare parte din arhivă a 
fost distrusă de către trupele germane şi pusă pe 
foc“, pierzându-se astfel izvoare importante pentru 
istoria oraşului şi a ţării. În cele trei şcoli primare de 
băieţi şi în Şcolile 1 şi 2 primare de fete se 
organizează spitale de campanie, evident, cursurile 
fiind suspendate. 

La 29 aprilie 1917 mai mulţi piteşteni, funcţionari 
ai căilor ferate se adresează prefectului de Argeş 
arătând că au fost demişi din posturi de către 
armata de ocupaţie şi nu îşi mai pot asigura 
existenţa”. 

Trupele de ocupaţie, respectiv Comandatura 
Supremă a Grupului de Armată Mackensen, prin 
colonelul Bobsien, cer prefectului de Argeş, N.L. 
Kostaki, contractarea unui împrumut la Banca 
Naţională cu scopul plătirii impozitului perceput de 
Comandatură pentru cheltuielile administraţiei din 
teritoriul ocupat, în valoare de opt milioane lei, 
împrumut care va fi aprobat, la 20 mai 191720. În 
motivaţia pentru împrumut se spune că “guvernul 
roman, la retragerea sa la laşi, a ridicat toate 
fondurile, astfel încât toate casele statului sunt 
goale”27. Guvernatorul militar pentru România era 
generalul de infanterie Weidenbach. 

Populaţia civilă din Piteşti se plânge de rechiziţiile 
forţate pentru front făcute de către administraţia de 
ocupaţie germană. Un exemplu în acest sens este 
scrisoarea mai multor comercianţi cojocari din oraş 
către autorităţile locale: “suntem de meserie 
comercianţi cojocari, suntem împovăraţi de grea 
familie, avem copii pe front care au neveste şi copii, 
care tot noi le acordăm existenţa (sic!). Nu avem cu 
ce scoate cel puţin existența cu meseria noastră. 
Plus de acestea, suntem chemaţi legalmente şi la 
dările către stat, judeţ şi comună. Pentru a câştiga 
ca să facem faţă cheltuielilor şi dărilor cerute, avem 

nevoie de material, ca piei de oaie şi accesoriile 
cerute. Nu putem continua, din cauză că orice 
material am avut şi am avea ni se rechiziţionează şi 
nu ni se dă nimic în schimb'29, se plâng locuitorii la 
12 iulie 1917. 

În localul Şcolii de fete nr.3 se organizează 
birouri, iar localul Liceului I.C. Brătianu devine local 
al Crucii Roşii până la 1 noiembrie 1918. Totalul 
distrugerilor provocate de trupele de ocupaţie numai 
instituţiilor publice este estimat în 1921 la peste 
două milione lei““. Din cauza lipsurilor îndurate de 
locuitorii oraşului pe perioada ocupaţiei, în 
noiembrie 1917 a izbucnit o epidemie de tifos 
exantematic, epidemie ce a semănat multe victime 
în oraş. Deşi sub ocupaţie germană, locuitorii 
Piteştiului au sărbătorit printr-un Te Deum unirea 
Basarabiei cu România. 

Bilanţul anilor de război a fost unul dureros pentru 
piteşteni, ca de altfel pentru toţi românii, 160 de 
ostaşi s-au jertfit pentru întregirea României, dintre 
care 13 ofiţeri şi 7 subofiţeri. Dintre aceştia, 17 
persoane au fost profesori. 

Datorită înfrângerii Puterilor Centrale, în 
noiembrie 1918 trupele germane au fost obligate să 
se retragă din oraş şi Piteştiul şi-a reluat încet-încet 
rosturile fireşti, reorganizându-se instituţiile odată cu 
înapoierea populaţiei refugiate30. 


b) lon Trivale (losef Netzler) 

lon Trivale, (1889-1916), aparţinând comunităţii 
ebraice, pe numele său adevărat losef Netzler, a 
fost critic literar, fiind absolvent de drept şi litere în 
cadrul Universităţii din Bucureşti, profesor de limba 
şi literatura germană, cu studii şi în străinătate, la 
Universitatea din Jena. A participat la Primul Război 
Mondial, în calitate de sublocotenent în rezervă, 
fiind comandant de pluton în cadrul Regimentului 4 
Argeş. Moare pe câmpul de luptă, la Zimnicea, la 
numai 27 de ani, la 11 noiembrie 1916, încercând 
să-şi facă datoria faţă de patria în care se 
născusesl. George Călinescu afirma despre criticul 
piteştean dispărut prematur: „dacă lon Trivale n-ar fi 
murit tânăr, critica română ar fi avut astăzi un alt 
aspect, căci nu e greu de ghicit în fireasca stângăcie 
a NCOpuu IO lui pătrunderea unui viitor remarcabil 
critic”"32. 


5.Concluzii 
Așadar, asumarea destinelor proprii ale 
comunităţii evreieşti din spaţiul românesc se 
împletea intim cu asumarea destinelor ţării, 
împletire reflectată benefic în aportul substanţial la 

modernizarea structurii economice, sociale și 
politice ale ţării, la avântul ei spiritual. 

Astfel, pe plan economic este de remarcat 
eficiența marilor întreprinzători în industrie, comerţ, 
finanţe-bănci, dar și încurajarea întreprinderilor mici 
și mijlocii, contribuţie notabilă la formarea și 
dezvoltarea clasei de mijloc, de existenţa și travaliul 
căreia, și în zilele noastre, țări ca Germania, de 
exemplu, leagă prosperitatea economică generală. 
Strălucit s-au manifestat fiii „poporului cărții” pe 
eșichierul cultural, comandamentul urmat fiind acela 
al cunoașterii, înțelegerii și preţuirii „comorilor 
spirituale ale neamului românesc” — cum sublinia, 
chiar în Parlament, Theodor Fischer, viitorul lider al 
Partidului Evreiesc, în cuvântul de răspuns la 
Mesajul tronului la începutul legislaturii 1928-1929 — 
și al participării efective la sporirea valorilor culturale 
ale societăţii românești. 

Investiţia de inteligență în știință și cultură se 
îngemăna cu investiția materială: vestitul financiar 
Jacques Elias, prin testamentul întocmit încă din 
1914, lasă întreaga sa avere, evaluată, când s-a 
stins din viață, în 1923, la peste un miliard de lei, 
forului suprem științific și cultural al țării — Academia 
Română -, iar un alt bancher, Aristide Blank, 
susținea editarea de lucrări fundamentale din cele 
mai diverse discipline, prin editura Cultura 
Naţională. 

Autori de origine evreiască s-au afirmat şi pe 
tărâmul creaţiei literare. În domeniul științelor 
filologice se înregistrează numele lui Barbu 
Lăzăreanu, Alexandru Graur, Jacques Byck, |. Aurel 
Candrea, iar în domeniul artelor plastice, Marcel 
lancu, Victor Brauner, M.H. Maxy, Jules Perahim, 
care fuseseră precedați de remarcabili plasticieni, 
precum pașoptiștii Constantin Daniel Rosenthal şi 
Barbu Iscovescu. 

Se poate spune, fără a greși, că perioada 
interbelică s-a caracterizat printr-o explozie de 
talente, ilustrată de nume de rezonanță: Felix 
Aderca, Beniamin Fundoianu, Isac Peltz, Tristan 
Tzara, llarie Voronca, Mihail Sebastian, F. Brunea- 
Fox, Sașa Pană, M. Blecher, Maria Banuș. Ziaristul 
Marius Mircu afirma că, dacă minoritatea maghiară 
și cea germană din România au dat scriitori 
maghiari și germani, minoritatea evreiască a dat 
scriitori români. 

Aşadar, la dezvoltarea societăţii româneşti au 
contribuit toţi locuitorii, indiferent de originea etnică 
sau de confesiunea lor. Din păcate, în perioada 
interbelică au apărut şi în România, ca de altfel în 
întreaga Europă, grupări antisemite, ale căror 
acţiuni au culminat în anii celui de-al Doilea Război 
Mondial cu excluderi din viaţa economică, politică, 
deportări, asasinate. 

ANEXA. Evreii, militari și civili, care au primit decoraţii 
şi faptele pentru care le-au fost decernate33 


1.locotenent Bucă Magder — ordinul Steaua 
României, pentru bravura și devotamentul cu care 
a condus subunitatea în luptele de pe valea Uzului, 
din Muntenia, în timpul retragerii din 1916 și în 
luptele de la Pralea din 1917; 


2.locotenent Carol Schmit — ordinul Steaua 
României, pentru bravura cu care și-a condus 
bateria de artilerie în luptele susținute de regiment 
în toamna anului 1916; 


3.locotenent Lazăr Mendel — ordinul Steaua 
României, pentru curajul și devotamentul cu care 
și-a condus escadronul de cavalerie pe câmpul de 
luptă din 1917; 


4.elev-plutonier Marcu Nathan -— ordinul 
Virtutea Militară de război, cl. II, pentru vitejia și 
avântul cu care s-a distins în luptele de la 
Kissujszallos din iulie 1919, când, comandantul 
companiei fiind rănit, a preluat comanda subunități, 
pe care a condus-o mai departe în luptă, oprind 
înaintarea inamicului, deși acesta era superior 
numericește. 


5.elev-plutonier D. Limburg — ordinul Bărbăție 
și Credință, cl. |I, pentru că a condus foarte bine 
tragerea secţiei sale de antiaeriană, reușind să 
doboare un avion inamic; 


6.plutonier Leon Gibovici — ordinul Virtutea 
Militară, cl. II, pentru curajul cu care a angajat, la 19 
august 1917, lupta aeriană cu un avion inamic și, 
deși motorul i-a fost străpuns de un glonte, a reușit 
să aducă aparatul în liniile proprii; 


7.Alexandru Henry Schwartz — ordinul Virtutea 
Militară, cl. ||, pentru vitejia și avântul cu care s-a 
distins ca observator din avion în timpul luptelor din 
1917, el îndeplinind 49 de misiuni, în cadrul cărora 
a executat recunoașterea și fotografierea poziiţilor 
inamice, a efectuat reglări ale tragerilor de artilerie 
asupra obiectivelor dușmane; 


8.locotenent de marină Emil Gheler — ordinul 
Coroana României, pentru curajul deosebit cu care 
a lucrat baraje de torpile sub bombardament inamic, 
în lunile august, septembrie și octombrie 1916; 


9.maior Emil Libert — ordinul Coroana 
României, pentru destoinicia cu care a condus 
lucrările genistice de la Posada și Valea Doftanei, 
precum şi pentru curajul cu care a executat 
distrugerea lucrărilor de artă de pe Valea Prahovei, 
în noaptea de 23 spre 24 noiembrie 1916; 


— 46 


10.soldat Ruse Hincovici — ordinul Bărbăție și 
Credinţă, cl. III, pentru bravura manifestată în 
luptele din 11 iulie 1917 de la Mărăști, când a 
capturat o mitralieră germană și pe servanții ei; 


11.caporal Aron Schapira — ordinul Virtutea 
Militară de război, cl. II, pentru curajul cu care a 
sărit în fața căpitanului comandant spre a-l salva de 
gloanţele inamice; 


12.soldații David Birc şi Leon Blum -— ordinul 
Virtutea Militară de război, cl. II, pentru că au 
ridicat pe caporalul Vârtejanu de sub ploaia de 
gloanţe inamice; 


13.caporal Lazăr Hocman și soldat Iosif 
Işcovici — ordinul Bărbăţie și Credinţă, cl. III, 
pentru curajul, devotamentul și abnegaţia dovedite 
în timpul cât au servit ca voluntari în Legiunea 
Română din Siberia; 


14.elev-plutonier Arthur Lupescu -— ordinul 
Bărbăţie și Credinţă cu spade, cl. Il, pentru 
bravura și credinţa cu care a luptat la Spătărești în 
1918 contra trupelor ruse răzvrătite; 


15.sublocotenent medic Heinrich Hrubes — 
ordinele Steaua României și Coroana României, 
pentru zelul și devotamentul cu care a combătut 
epidemiile în 1917, pentru curajul cu care a îngrijit 
răniții în luptele de la sud de Mărășești; 


16.sublocotenent medic Sigismund Cohl — 
două decoraţii acordate într-un timp scurt — Coroana 
României şi Virtutea Militară -, pentru buna îngrijire 
a răniților în luptele din 18-22 octombrie 1916 în 
zona Predeal; 


17.medic combatant Moise Moscovici — 
ordinul Coroana României, pentru bravura cu 
care, sub bombardament, i-a îngrijit pe răniţi şi le-a 
asigurat evacuarea, el rămânând între cei din urmă 
pe câmpul de luptă; 


18.dr. Bernat Moscovici, apreciat în chip 
deosebit de savantul profesor |. Cantacuzino, șeful 
Serviciului Sanitar al Armatei - ordinul Steaua 
României, pentru zelul și devotamentul excepţional 
cu care a combătut epidemiile din 1917; 


19.medic primar Otto Ritter — ordinul Crucea 
Regina Maria, cl. Il, pentru devotamentul, mai 
presus de orice laudă, depus în combaterea 
epidemiilor care au bântuit judeţul Vaslui în 1917; 


20.medic maior losif Ettinger — ordinul Steaua 
României, pentru felul în care a îngrijit bolnavii și a 

combătut epidemiile în zona de reorganizare a 
armatei în 1917; 


21.doctorand Augusta Fingerhut -— ordinul 
Coroana României, pentru devotamentul deosebit 
cu care, în 1916 și 1917, a îngrijit internaţii din 
spitalul militar nr. 263, mai ales când toți medicii se 
molipsiseră de tifos exantematic; 


22.student în medicină Aurel Weiss — ordinul 
Bărbăţie şi Credinţă, cl. |, pentru devotamentul cu 
care a îngrijit bolnavii, contractând și el o boală 
contagioasă; 


23.sublocotenent medic Emanoil Revici — 
ordinul Coroana României, pentru zelul și 
devotamentul cu care a servit în timpul campaniei în 
laboratorul mobil de bacteriologie nr. 4 al Armatei |I; 


24.Rica Marcusohn — ordinul Crucea Regina 
Maria, cl. III, pentru zelul și devotamentul cu care și- 
a îndeplinit serviciul, în 1917, la Crucea Roșie 
Americană din lași; 


25.Adela Meltz — ordinul Crucea Regina Maria, 
cl. III, pentru zelul cu care a îngrijit răniții din spitalul 
Crucii Roșii Britanice din Roman; 


Note: 

1Hîncu, Dumitru (coordonator), Evreii din România în 
Războiul de întregire a ţării 1916-1919, Edit. Haseffer, 
Bucureşti, 1996. 

Zlancu, Carol, Evreii din România (1866-1919). De la 
excludere la emancipare, ed. Hasefer, Bucureşti, 2006, p. 
33-36. 

3MacMillan, Margaret, Războiul care a pus capăt păcii. 
Drumul spre 1914, editura Trei, Bucureşti, 2015, p.235. 

4lancu, Carol, Evreii din România (1866-1919). De la 
excludere la emancipare, editura Hasefer, Bucureşti, 2006, 
p. 191. 

S/bidem, passim. 

6Hîncu, Dumitru (coordonator), Evreii din România în 
Războiul de întregire a ţării 1916-1919, Edit. Haseffer, 
Bucureşti, 1996, p.15. 

7DGAS, filiala Argeş, fond Ocârmuirea (Prefectura) 
Argeş, ds. 14/1834. 

3Mavrodin Teodor, Episcopia Argeşului 1793-1949, 
Editura Pământ, Piteşti, 2005. p. 223. 

9DGAS, filiala Argeş, fond Ocârmuirea (Prefectura) 
Argeş, ds. 71 şi 73/1834. 

1 Ibidem, fondul Primăria Piteşti, ds. 9/1882-1883, f. 35. 

11 Ibidem. 

12Eisenberg, Josy, O istorie a evreilor, Edit. Humanitas, 
Bucureşti, 2006, p. 290-291. 

13Popa, Petre ş.a., Istoria Municipiului Piteşti, Edit. 
Academiei R.S.R., Bucureşti, 1988, p. 32. 

14/storie, clasa a XII-a, coordonator Zoe Petre, 
Edit.Corint, Bucureşti, 2007, p.121. 

26. şofer Natan Mulbut — ordinul Bărbăţie şi 
Credinţă, cl. III, pentru zelul și devotamentul arătate 
în serviciul automobilelor sanitare „Regina Maria”; 


27.dr. M. Slutzki, șeful spitalului evreiesc din 
Chişinău, pentru destoinicia și devotamentul cu care 
a lucrat la reorganizarea serviciilor spitalicești din 
Basarabia; 


28.Mina și Aron Schuller — ordinul Crucea 
Regina Maria, cl. ||, pentru remarcabila activitatea 
filantropică desfășurată în sprijinul răniților, familiilor 
mobilizaţilor și refugiaților. 

Se impune o menţiune și pentru prezenţa 
evreiască în cercurile de opoziție și rezistență 
românească din teritoriile ocupate de Puterile 
Centrale. 


29.Cazul clasic îl constituie Herman Kornhauser 
din Târgoviște, care, în luna decembrie 1916, a 
procurat alimente și haine civile prizonierilor români 
din lagărele germane de aici și a înlesnit evadarea 
mai multora dintre ei. Descoperit de autorităţile de 
ocupaţie, Kornhauser a fost condamnat la moarte și 
executat. Jertfa acestui neînfricat patriot a fost 
cinstită prin decorarea post-mortem cu Virtutea 
militară de război, cl. Il. 


Întregirea României, 1916-1918, Edit. 
Enciclopedică, Bucureşti, 1989, p. 23 

16scurtu, loan, lon I.C. Brătianu — activitatea politică, 
Edit. Museion, Bucureşti, 1992, p.3. 

17 Studii şi comunicări, Muzeul Judeţean Argeş, Piteşti, p. 
152. 

18Revista “Argeş. Cartea Eroilor”, Piteşti, 1984, p. 10. 

19D.G.A.S. din RSR, Piteşti, Mărturii documentare 1888- 
1944, vol. |, Bucureşti, 1988, d.281, p. 300-301. 

Jurnalul de război 
al preotului piteștean Dobre Popescu 


Implicat activ în viaţa politică și socială a naţiunii 
române nou formată, clerul ortodox a adus un aport 
considerabil, alături de intelectuali, cizelării și 
cristalizării conștiinței de neam. Patriotismul 
preoților avea să fie probat și fizic, prin participarea 
lor la războiul de independenţă, la cele două 
războaie balcanice și la primul război mondial. Din 
multitudinea de mărturii care vin în argumentarea 
acestor afirmaţii, prezentăm încă una. Este vorba 
despre o dare de seamă a preotului Dobre Popescu, 
paroh la biserica domnească Sf. Gheorghe din 
Pitești, către episcopul de Argeș Calist lalomiţeanul, 
cu privire la misiunea încredințată în cadrul 
Regimentului 28 „Radu Negru”. 

Personalitatea clericului Dobre R. Popescu (n. 
1864 —m. 1922), preot paroh la Sf. Gheorghe- 
Domnesc între 19061 și 1922, a rămas destul de vie 
în amintirile piteștenilor din secolul trecut. Venise la 
Pitești de la Slatina, unde fusese protopop al 
județului Olt (1901-1906)2. Era licenţiat al Facultății 
de Teologie, Universitatea București, promoţia 
18993. Tatăl lui fusese preotul Radu Dinu din 
comuna Dudescu, județul Brăila, iar fratele lui, 
preotul loan Rădulescu din Gropeni, județul Brăila?. 
Mai avea trei surori (Marica, Stoiana, Gherghina), 
toate ajunse preotese. Dintr-o altă sursă 
autobiografică, din 1914, aflăm: născut în 5 ianuarie 
1864, văduv din 7 iunie 1887, fără copii, licenţiat în 
Teologie în 1899, mutat din București (biserica 
„Mântuleasa”) în Slatina (biserica „Sf. Treime”, apoi 
biserica „Sf. Gheorghe'-lonașcu), publicaţii: 1. 
Studiu Biblic asupra cuvântului „Lege” în Vechiul 
Așezământ, Tipografia Carol Goebl, București, 
1899. 2. Călăuza parohului, Tipografia C. 
Constantinescu, Slatina, 1904. 3. Din trecutul 
bisericesc al Românilor, Tipografia Şt. Voinescu, 
Pitești, 1909 4. Diverse articole în revista 
„Cârmaciul”, Pitești, 1911-1912. Decorat cu ordinul 
Coroana României, cu medalia „Avântul Țării”, cu 
medalia „Bărbăţie și Credinţă”. Distincţii: sachelar, 
iconom, iconom-stavrofor”. 

În 1907, defensorul bisericesc constată în cadrul 
unei inspecții: „preotul paroh predică oral 
credincioșilor”. Fusese instalat paroh încă de la 
venirea în Pitești. Tot în această calitate și în 19088. 
Părintele stă în odaia de sus a casei parohiale (din 
actele anilor precedenţi acolo stătea paracliserul), 
str. Doamna Bălașa, nr. 129, mai precis în imediata 

apropiere a pinului secular care încă se înalță în 
curtea bisericii. Preot paroh şi în 190910. Oprind de 
la slujbă pe noul venit, preotul Marin Preoţescu, 
parohul Dobre Popescu este judecat de Consistoriu 
și i se interzice, între 1-9 mai 1909, dreptul de a mai 
slujilÎ. Paroh și în 191012, și în 191213. Mobilizat 
în 1913 ca paroh, gradul iconom stavrofor, (cu 
gradul de locotenent, salariu 300 de lei lunar, 60 de 
lei spor și 60 de lei alocaţie de hrană, cu primă de 
echipare 400 de lei) 14. Tot în 1913 vinde trei 
hectare (șase pogoane) de pământ arabil în 
comuna Gropeni, județul Brăila, Dobriţei, cumnata 
lui, soția preotului lon Rădulescu, și se semnează 
„Preotul Dobre R. Popescu zis și Dobre Preotul 
Rădulescu, parohul bisericii catedrale  Sft. 
George”15. Din acest act aflăm că parohul stă tot în 
str. Doamna Bălașa, nr. 12, fosta casă parohială de 
dinainte de cea din 1932. Tot în 1913 dă explicaţii 
protopopului de ce nu a tras clopotele unui răposat 
și de ce l-a insultat pe parohul Sălcescu de la 
biserica  Mavrodolu16. Răspunde că preotul 
respectiv a slujit nepermis la înmormântarea 
generalului D. Boteanu a cărui casă se află în str. 
Unirii, aflată în parohia catedralei „Sf. Gheorghe”17. 
Mai mult, invocă un handicap al acelui paroh și că la 
fiecare 1 ale lunii vizitează o bună parte din enoria 
Sf. Gheorghe pe temeiul faptului că în trecut acea 
parte a fost a bisericii Mavrodolu. La aceste vizite, 
motiv și pentru alți preoţi de a veni nepermis în 
parohia catedralei, este însoţit chiar de pr. 
pensionar Nae Boerescu de la „Sf. Gheorghe”18. În 
1914 dorește înlocuirea preotului Nae Boerescu prin 
aducerea unui cântăreț de strana stângă, dar 
episcopul nu rezonează la această intenţie 19. În 
martie 1915 este mobilizat din nou, dar refuză, pe 
motiv de boală20. Paroh și în 191521, în 191622, în 
191723, în 191824, în 191925, în 192026. în vara lui 
1921 este suplinit de preotul Nae Boerescu, 
reintegrat ca preot supranumerar2?. În 1921 se 
plânge din nou episcopului de absenteismul 
colegilor slujitori28. 

Pe 30 mai 1922 era încă în viață, dar deja în iulie, 
același an, nu“. Protopopul de Argeș își manifestă 
surprinderea, considerând-o „O moarte 
neașteptată”““. Părintele Dobre R. Popescu se 
stingea după o „boală îndelungată”” ! și, ca preot 
celib (de fapt văduv din tinerețe), delegase ca 

legatar testamentar pe  epitropul Mihalache 
lonescu32. Dintr-o altă sursă foarte credibilă aflăm 
că parohul Dobre Popescu a murit de tuberculoză. 
Epitropia este nevoită, așadar, să dezinfecteze și să 
renoveze odaia din cancelaria parohială în care a 
stat33. Portretul făcut de pr. Marin Diaconescu care, 
foarte probabil, l-a cunoscut: „Mic de stat, supt la 
față, cu privire ageră, mereu purtând ochelari, în 
veșnic neastâmpăr, iscusit la minte, cu preocupări 
înalte, iubitor al scrisului, alipit de sf. Altar, cu glas 
cald și înduioșător, comunicativ și dornic de 
societate. (...) Fără să-i placă singurătatea, trăia 
singuratec într-o odăiță lângă Biserică — des 
adunându-se în jurul lui mulți oameni, atrași și de 
inteligenţa lui, și de farmecul ființei sale cu care 
răspândea de bine împrejur. Rămăsese văduv încă 
de timpuriu și-și ducea singur această grea povară 
— văduvia, în jurul căreia vuesc tot felul de ispite. 
Simplificându-și viața la maximum, prin forța 
împrejurărilor, preotul văduv Dobre Popescu a fost 
scutit de complicațiile care obosesc pe om și-i fură 
viața. Între patru pereţi ai unei camere modeste, 
preotul Dobre Popescu s-a mulţumit cu un pat, o 
masă și câteva cărţi. În schimb, însă, avea mulți 
prieteni, mulți admiratori care-i umpleau camera și-i 
izgoneau singurătatea”3%. 

Cu toate eforturile noastre susținute, nu am găsit 
nici mormântul, nici măcar vreo fotografie a 
clericului evocat. Rămâne nu numai amintirea unui 
preot dedicat vocației, cât și actele pe care, dintr-o 
rutină pozitivă, le-a emanat, păstrate în arhiva 
bisericii domnești din Pitești. Printre acestea, după 
cum am menţionat, un mic raport înaintat stăpânirii. 
Este vorba, de fapt, de o copie a ceea ce raportase 
episcopului, câteva foi volante de o importanţă 
memorialistică reală. Jurnalul se încheie brusc, 
ceea ce ne îndrituiește a concluziona că în mod cert 
continuarea a existat, dar nu s-a păstrat în arhiva 
bisericii. Preotul paroh Dobre Popescu, gradat 
militar, relatează despre plecarea ostașilor piteşteni 
în al Doilea Război Balcanic (16 iunie 1913 — 18 
iulie 1913). Redăm întreg conținutul fragmentului: 


„Prea Sfinţite Stăpâne, 

Următor ordinului Prea Sfinţiei Voastre nr... din 
lunie 25 1913 m-am presentat la garnizoana Pitești 
unde am fost repartizat ca preot la Regimentul 28 
Radu Negru în vederea campaniei din Bulgaria. Am 
primit jurământul voluntarilor pe platoul din partea 
de sud-vest a orașului Pitești. Aci domnul colonel 
Popovăţ (?, indescifrabil, n.n.), comandantul 
Regimentului a ținut o cuvântare patriotică întregului 
corp al Regimentului cum și voluntarilor. După 
aceasta am luat jurământ voluntarilor în număr de 

32 cărora în faţa întregului corp ofițeresc le-am 
arătat însemnătatea jurământului. A doua zi, 28 
iunie, urmând a porni Regimentul m-am dus în 
curtea Regimentului însoţit de preotul Marin Urzică 
și diaconul |. Postelnicescu. Aci am citit sfințirea 
apei și molitva de călătorie ofițerilor și soldaților, 
apoi diaconul |. Postelnicescu printr-o cuvântare 
bine simțită a entuziasmat întregul corp ostășesc, 
iar noi am pornit pe jos în fruntea Regimentului cu 
crucile în mână, parcurgând în lung orașul. Lumea 
foarte entusiasmată arunca flori asupra trupei, o 
animaţie cum nu se poate descrie. Venind la 
marginea orașului mi-am luat rămas bun de la frații 
coliturghisitori și am pornit cu Regimentul în direcția 
satului Telești pendinte de Comuna Costești unde 
am și cantonat în seara de 28 iunie. Aci s-a 
presentat un singur caz de insolaţie dar fără urmări 
grele. În ziua de 29 la ora 5 a.m. am pornit prin satul 
Costești ajungând la ora 1 p.m. la satul Căldărari 
din judeţul Teleorman unde-am stat până a doua zi 
la ora cinci dimineața când am plecat spre Roşiori 
de Vede unde am ajuns la ora 5 p. m. În acest drum 
s-au prezentat câteva cazuri de oboseală. În ziua de 
2 iulie am plecat din Roșiori la ora 7 a. m. și am 
ajuns la ora 2 p.m. la satul Băduleasa (Teleorman) 
unde am fost încartierați până a doua zi, niciun caz 
greu, decât câţiva soldaţi roşi de încălțăminte. Am 
pornit din Băduleasa la ora 4 și am ajuns la T. 
Măgurele la ora 1 făcând bivoac lângă satul Odaea 
de unde am plecat a doua zi, 3 iulie, ora 5 a.m. Am 
trecut prin satele Lâţa, Secaţi din Vale, Olteanca și 
apoi am trecât râul Oltul pe vase și am sosit în 
marginea orașului Corabia la ora 11 noaptea. Din 
Corabia am plecat la ora 10 a.m. și în ziua de 4 iulie, 
abea la ora 9 seara am trecut Dunărea pe o noapte 
întunecoasă și ploioasă. Regimentul 28 care 
trecuse cu puţin înainte de ambulanţă s-a depărtat 
și nu l-am mai găsit decât la ora 1 noaptea bivuacat 
lângă satul Gigin din Bulgaria. Acest sat este alcătuit 
din jumătate români, jumătate bulgari. De aici am 
plecat la ora 5 a.m., iulie 5 și am trecut râul Ischerul 
pe la ora 10, iar la ora 1 p.m. am ajuns în satul 
Cârșoveni unde am dejunat la Tudor Lungolof, rudă 
cu Dr. Danez. Toţi ai familiei Lungolof știu limba 
română. Din Cârșoveni am plecat pe la ora 4 p.m. şi 
am ajuns seara la ora 8 p.m. în satul Brigari unde 
am fost încartieraţi. În ziua de 7 iulie am ajuns în 
satul Cumacovci unde am stat patru zile și de aci 
am plecat spre Lucoviţa trecând linia ferată de la 
stația Cervenibrog. În Lucoviţa am stat 3 zile. Aci 
numărul bolnavilor s-a înmulțit și de unde s-a și 
început zvonul bolii holerei căci s-a spus că aci era 
și un spital unde au fost holerici bulgari mai înainte 
de sosirea noastră și tot de aci serviciul sanitar a 

luat doctori căci nu aveau doctori ce le trebuiau. 
Până aci cum și până în Lucoviţa soldații, deși 
îndestulaţi de hrană au făcut abuz de fructe 
necoapte și a fost și o ploaie torențială cu un vânt 
puternic încât mulţi s-au îmbolnăvit și noi după patru 
zile am pornit, iar pe bolnavi i-am lăsat în acel spital. 
Pe un timp noroios am pornit spre Dermanciz, unde 
am ajuns la ora 8 seara. Numărul bolnavilor s-a 
înmulțit din cauza oboselii de drumul noroios. Am 
fost mutaţi din primul bivoac peste râul Vâj unde era 
igrasie și numărul bolnavilor creștea și pe cei mai 
greu îi trimetea la spitalul din Lucoviţa. După 3 zile 
am plecat și de aici la satul Toros. Aci cu adevărat 
un loc şi aer cât se poate de prielnic, dar numărul 
bolnavilor se înmulțea. Din aceștia am transportat la 
Lucoviţa 11 iar restul s-au însănătoșit. Din numărul 
considerabil de bolnavi au încetat din viață 16, 
înmormântați la spitalul din Lucoviţa și unul în 
cimitirul din satul Griviţa. În ziua de 19 iulie am 
plecat la Toros distanţă de cinci kilometri. Aci în ziua 
de Sf. llie am împărtășit 96 bolnavi. Duminică 21 
iulie am citit serviciul utreniei în fața întregii trupe, 
când le-am ţinut și o cuvântare prin care le-am vorbit 
despre disciplina, solidaritatea și abnegaţia militară. 
Tot în ziua de 28 iulie am fost invitat de 
Comandamentul Regimentului 22 a sfinţi o fântână 
pe care acest Regiment..."35. 


Note: 

1 Arhiva bisericii domnești „Sf. Gheorghe” din Pitești (în 
continuare, Arhiva...), „Condică de achitarea salariilor 
personalului biserici parohiale sf. George cu începere de la 1 
aprilie 1897 și până la iulie 1907”, f. 20 și f. 22 (pentru anul 
1907). Următoarele detalii provin din lucrarea monografică a 


autorului, Biserica domnească „Sf. Gheorghe” din Piteşti, 
apărută în 2017 la editura Europroduct din același oraș. 

2Teodor Mavrodin, Episcopia Argeșului, 1793-1949, 
Pitești, 2005, p. 168. 

SArhiva..., Dosar 47 bis, f. 3 (ceruse acest certificat în 
1907 pentru a se înscrie în listele electorale). 

4Arhiva..., Dosar 47 bis, f. 6. 

SArhiva..., Dosar 47 bis, f. 49. 

SArhiva..., Dosarul 100, f. 74. 

7Arhiva..., „Condica de inspecții 1894-1923”, f. 2. 

8Arhiva..., Dos. 2/1908, f. 4. 

SArhiva..., Dos. 3/1908, f. 17. 

10Arhiva..., Dos. 1/1909, f. 21. 

11 Arhiva..., Dos. 2/1909, f. 18 și f. 21. 

12Arhiva..., Dosar 80, f. 23. 

13Arhiva..., Dosarul 65, f. 30. 

14Arhiva..., Dosarul 65, f. 2. 

1SArhiva..., Dosarul pe 1913, f. 71. 

16Arhiva..., Dosar 95, f. 43. 

17 Arhiva..., Dosar 95, f. 121. 

18Arhiva..., Dosar 95, f. 127. 

19Arhiva..., Dosar 95, f. 65. 

20Arhiva..., Dosarul 100, f. 53. 

21 Arhiva..., Dosarul 105, f. 28. 

22Arhiva..., Dos. 3/1916, f. 29. 

23Arhiva..., Dos. 1/1917, f. 25. 

24Arhiva..., Dos. 1/1918, f. 7. 

25Arhiva..., Dos. 3/1919, f. 7. 

26Arhiva..., Dosar 111, f. 47. 

27 Arhiva..., Dosar 119, f. 15. 

28Arhiva..., Dosarul 119, f. 50. 

29Arhiva..., Dosar 125, f. 10 și f. 60. 

30Arhiva...., Dosar 79, f. 46. 

31Arhiva...., Dosar 79, f. 71. 

32Arhiva...., Dosar 79, f. 61. 

33Arhiva..., Dosarul 125, f. 131. 

34 Arhiva..., „Cartea de Aur...”, f. 26. 

35 Arhiva..., Dosarul 47 bis, f. 16-17. 


Preparativele pentru război 
în România și Bulgaria 


În luna august 1916, României i se acordă un 
ultimatum în ceea ce privește alăturarea la Antantă. 
Brătianu propune trei condiţii pentru aderarea 
României, condiții asupra cărora membrii formaţiunii 
au fost deosebit de  înșelători: asigurarea 
armamentului, trecerea în ofensivă a tuturor trupelor 
aliate pentru a împiedica adversarii să se îndrepte 
spre România și protecţie absolută în cazul unui 
atac din partea statului bulgar. Dintre cele trei, două 
au fost în principiu îndeplinite, doarece puterile 
Antantei doreau cu disperare aderarea României. 
Ultima condiţie, care era de altfel și cea mai mare 

temere a lui Brătianu, a fost amplu discutată în 
cadrul negocierilor. Brătianu a încercat să obțină o 
ofensivă cât mai puternică din partea aliaţilor în așa 
fel încât pericolul bulgăresc să fie menținut la 
distanţă. La răspunsul negativ al rușilor de a trimite 
numărul minim de soldaţi ceruţi de Brătianu ca 
urmare a insistențelor Franţei și Angliei de angajare 
a statului român în operaţiuni militare în Transilvania 
concomitent cu o ofensivă la adresa Bulgariei, 
Brătianu a ameninţat cu refuzul de a declara război 
Bulgariei. Negocierile s-au încheiat cu asigurarea 
unui număr mai mic de trupe pentru români, în 

favoarea renunţării la atacul asupra Bulgariei!. 


Convenţiile militare erau serios puse la îndoială, 
Brătianu fiind convins că numărul de oameni 
solicitați pentru apărarea integrităţii statului nu era 
cel pe care îl propusese. Ca atare, la înțelegerea de 
aderare acesta a adăugat două clauze conexe prin 
care obliga Antanta să lupte pentru recuperarea 
teritorială a statului român fără a încheia o pace 
separată (aici fiind vizat Imperiul Austro-Ungar) şi să 
garanteze egalitatea compensativă a României cu 
celelalte state după finalizarea războiului2. 

Chiar dacă situaţia de pe front nu era una 
favorabilă, statul român intra în război alături de 
aliați. Armata română a obținut câteva victorii în 
Transilvania împotriva unor forțe austro-ungare și 
germane depășite numeric. Frontul de război s-a 
desfășurat pe mai multe scene dintre care amintim 
pe cele din 1916: operaţia ofensivă din Transilvania, 
acțiunile de la Turtucaia, Flămânda și din Dobrogea, 
bătăliile pentru apărarea trecătorilor din Sibiu, 
Brașov, Valea Prahovei, Bran-Câmpulung, Valea 
Oltului, Valea Jiului și Oituz, operaţiunile de apărare 
a Munteniei, Olteniei și Bucureștiului, stabilizarea 
acţiunilor de pe teritoriului Moldovei. Campaniile din 
1917 s-au derulat la Mărăști, Mărășești și Oituz, iar 
în anul 1918, România a reluat luptele chiar cu o zi 
înainte ca războiul să se sfârșească3. 

Cu toate acestea, lipsa de pregătire suficientă 
pentru condiţiile de război și echipamentul 
defectuos și-au spus rapid cuvântul. Trupele 
române suferă imediat o serie de înfrângeri care vor 
culmina cu un refugiu în Moldova. Teritoriul român 
este ca atare ocupat în proporţie de două treimi, 
inclusiv capitala, de trupele străine. Din punctul de 
vedere al pregătirii armatei, statul român avea la 
dispoziție aproximativ 30% din populaţia masculină 
a țării. Chiar dacă majoritatea o formau ţăranii care 
nu știau să scrie sau să citească, aceștia își iubeau 
țara și erau obișnuiți cu efortul susţinut. De altfel, 
aceștia erau cei mai obedienţi dintre soldaţi, dar nu 
aveau prea mari șanse de a avansa în grad din 
cauza analfabetismului (în momentul acela se 
constatase o nevoie acută de cadre avansate care 
să pregătească soldaţii). Cadrele care aveau totuşi 
un nivel minim de pregătire s-au dovedit la începutul 
războiului ineficiente pentru desfășurarea acțiunilor 
militare strategice, foarte puţine reușind după 1917 
să își menţină posturile sau să fie promovați la 
grade mai înalte”. 

Armamentul nu era nici acesta la cele mai înalte 
standarde, ba mai mult perioada antebelică a fost 
caracterizată drept cea a aprovizionării celei mai 
slabe dintre cele ale statelor europene. Puterile 
Centrale au refuzat să furnizeze arme inamicului, iar 

Antanta a întârziat să aloce armamentul până ce 
statul român nu își asuma angajamentul negociat. 
Asigurarea armamentului abia în august 1916 
venea destul de târziu și într-o perioadă în care nu 
prea mai exista timpul necesar instruirii 
corespunzătoare a armatei. Aparatura de 
comunicaţie era învechită, defectuoasă și nesigură, 
căile de transport ale populaţiei și proviziilor erau 
predominant cele feroviare. Îngrijirile medicale erau 
asigurate printr-un număr de 42 de trenuri-spital și 
900 de ambulanţe. Deși abia în 1917 există mărturii 
ale unor atacturi cu gaz otrăvitor, în anul 1916 
echipamentul specific de protecţie exista doar 
pentru jumătate din armată”. Armamentul auxiliar 
era compus din marină și aviaţie. La fel de puţine ca 
și armamentul echipajelor terestre, aparatele de 
zbor și navele (modele mult prea fragile pentru 
războiul în cauză) au îndeplinit doar câteva misiuni, 
iar acestea mai mult de recunoaștere și suport 
pentru _armata terestră decât pentru confruntări 
directe”. 

În luna septembrie a aceluiași an, țarul Ferdinand 
| al Bulgariei semnează un tratat cu Germania și 
mobilizează armata bulgară. Imperiul Austro-Ungar 
atacă din nou sârbii, de data aceasta ajutat de 
Imperiul Otoman care se alătură Puterilor Centrale. 
Grecii împreună cu trupele germane au lansat la 
data de 17 august 1916 o ofensivă asupra trupelor 
franceze luate prin surprindere de faptul că ofensiva 
era de fapt de origine bulgară, în vreme ce o singură 
divizie germană s-a aflat la granița Greciei, iar 
trupele austro-ungare se aflau în Albania. 
Intervenția Bulgariei în acest context, în august 
1916, a venit ca factor decisiv al rezultatului final al 
luptei. Aceasta din urmă nu putea lupta de partea 
Serbiei cu atât mai mult cu cât Războaiele 
Balcanice purtate cu sârbii au lăsat întipărită în 
mintea bulgarilor ideea că primii şi-au asumat 
teritorii care erau de fapt proprietate bulgară. Linia 
defensivă a aliaţilor a rezistat două săptămâni, după 
care au lansat un contraatac pe un teren neprielnic 
și în condiţii grele pentru bulgari. Printr-o avansare 
greoaie, dar eficientă, pe parcursul lunilor 
octombrie-noiembrie, chiar și în condiţiile 
suplimentării armatei cu două divizii germane, aliaţii, 
mai precis francezii și sârbii, au învins armata 
bulgară și au cucerit orașul Bitola8. Între iarna 
anului 1916 și primăvara anului 1917, armata 
română, coordonată de cadre mult mai competente 
și sprijinită de Misiunea Militară Franceză, se 
reorganizează și se echipează cu măsuri adecvate 
situaţiei de război. În vara aceluiași an, România 
obţine reușite militare importante în luptele de la 
Mărăști, Oituz și Mărășești? . 

Izbucnirea revoluţiei în Imperiul Rus a pus capăt 
intenţiei românilor de a elibera teritoriile ocupate și i- 
a determinat să rămână în defensivă. Încheierea 
păcii dintre Rusia și Puterile Centrale a obligat 
România să ceară armistițiu, după care să se 
retragă din război, și să accepte o pace umilitoare în 
1918. Refuzul și amânarea regelui Ferdinand de a 
semna actul de pace a permis reluarea ostilităților în 
ultimele zile ale războiului. Acest gest al regelui a 
menţinut statutul României de stat participant la 
război în cadrul Conferinţei de pace de la Paris, 
unde a fost posibilă menţinerea hotarului cu 
Bulgaria din 1916, și mai târziu, oficializarea 
integrității statului român prin tratatele de la Saint- 
Germain și Trianon (1919-1920). 

Bulgaria se aliază cu Puterile centrale și sfârșește 
prin a pierde Ținuturile Vestice în favoarea Serbiei, 
Tracia Vestică Greciei și Dobrogea Sudică 
României. Pierderile de vieţi, respectiv numărul 
prizonierilor bulgari, dar și germani se ridica la 
aproximativ 6000010. Înfrângerea militară bulgară 
din 1918 l-a determinat pe regele Ferdinand să 
abdice în favoarea fiului său, Boris!1. Deși domnia 
sa a fost considerată una prosperă pentru regatul 
bulgar (ţara fiind considerată unul dintre cele mai 
influente teritorii balcanice), sfârșitul acesteia a fost 
dominat de aderarea la o politică relativ riscantă în 
timpul războiului. Realizarea ambițiilor naţionale în 
lipsa unor compromisuri, absenţa unei legături 
veritabile cu poporul bulgar în favoarea originilor 
sale germane, posibilitatea sa de a se retrage pe 


meleaguri ungare în cazul eșecului politicii în Primul 
Război Mondial, spre deosebire de poporul său care 
nu ar fi avut unde să se refugieze — toate aceste 
eșecuri au prevalat reușitelor din trecutul regelui 
Ferdinand al Bulgariei 12. Atât Războaiele 
Balcanice, cât și Primul Război Mondial au 
determinat apariția a peste 250 000 de refugiați 
bulgari din Dobrogea, Tracia și Macedonia 13. 


Note: 

1Glenn E. Torrey, România în primul război mondial, 
Editura Meteor Publishing, București, 2014, pp. 24-25. 

2Ibidem, p. 26. 

SVasile Stoica, Suferințele din Ardeal, Editura Vicovia, 
Bacău, 2007, pp. 145-149. 

4Glenn E. Torrey, op. cit., pp. 151-171. 

9/bidem, pp. 29-31. 

Gipidem, p. 34. 

7ibidem, p. 35. 

3ivan llchev, The Rose of the Balkans — a short history of 
Bulgaria, Editura Colibri, 2005, pp. 299-300. 

Glenn E. Torrey, op. cit., pp. 187-192, 207-228. 

10 Alberto Basciani, Un coniflitto balcanico. La contesa fra 
Bulgaria e Romania in Dobrugia del Sud 1918-1940, Editura 
Periferia, Consenza, 2001, pp. 31-32. 

1Înttp:/Amww.britannica.com/biography/Ferdinand-king- 
of-Bulgaria. 

12ivan llchev, op. cit., pp. 302-303. 

13Keith Hitchins, România 1866-1947- Ediţia a IV-a, 
Editura Humanitas București, 2013, pp. 293-295. 

„Viaţa strânsă și domoală a unui oraș mic”. 
Piteștiul interbelic 
într-un reportaj de Damian Stănoiu 


Relaţia scriitorului Damian Stănoiu — unul dintre 
cei mari mari umoriști din literatura română -— cu 
orașul Pitești nu a fost numai conjuncturală (satul 
Dobrotineţ, de pe malul stâng al Oltului, aparținuse 
o perioadă de județul Argeș). Potrivit romanului 
autobiografic Demonul lui Codin (Editura „Cartea 
Românească”, 1930), tânărul Dumitru Stănoiu (căci 
așa se numea) trăiește la Pitești câteva experienţe 
marcante. Ucenic aici într-un atelier de cizmărie, ia 
bătaia inerentă statutului său inferior și se hotărăște 
să fugă din locul unde fusese exilat de către părinți. 
Nu înainte de a bate la poarta unui avocat piteștean, 
cerându-i să fie sprijinit financiar pentru a putea 
urma școala normală. O neînțelegere funciară, „de 
clasă”, a acestuia din urmă face să-l alunge violent 
din curtea lui pe un fiu de țărani prometeic, care 
aspira trufaș la un Olimp prezumat a fi rezervat nu 
tuturor, ci numai unora. 

Așadar, Damian Stănoiu nu uită ușor Piteștiul. Îl 
regăsim însă din nou aici, în vara anului 1938. În 
romanul Voiaj de plăcere, (Editura „Bucur Ciobanul”, 
București, 1940) pare că toate furiile și hecatele 
trecutului său pe aici s-au pierdut definitiv în 
pământ. Orașul Pitești îi este acum neutru, autorul, 
veșnic călător, găsindu-l mai mult decât acceptabil. 
Peste impresiile subiective, rămâne, în timp, textul, 
un real reportaj, o descindere inedită într-un timp 
pierdut definitiv, dacă ţinem cont că aproape tot 
Piteștiul interbelic — a se citi medieval, deoarece 
multe din clădirile lui aveau peste un secol atunci — 
a fost la propriu demolat în regimul „democrației” 
populare. Redăm în totalitate fragmentul: 

„Ne hotărâm să părăsim baia de aburi din 
Simplon, la cea dintâi oprire. Și cea dintâi oprire e la 
Pitești. Nu ne silește nimeni și nimic să călătorim pe 
o zăpușeală de iad. E drept că nici la Pitești n-avem 
vreo treabă, dar în oraș poţi să găsești un refugiu 
împotriva căldurii, pe când în tren nu-i chip să-i 
domolești urgia. 

— Pitești! 

Coborâm din Simplon ca din tramvai. Nici tu 
valiză, nici tu pălărie, nici tu nimic. Oameni liberi și 
independenți. Mă rog! 

Trecem în revistă batalionul de pungi şi de 
coșuleţe cu caise și cu mere, ce se înșiră în dreapta 

gării, dar nu cumpărăm nimic. De! Suntem și noi 
carevasăzică oameni din clasa nobilă și nu ne este 
îngăduit să mâncăm din mână, pe stradă. Ah, ce 
bine e copil și derbedeu! Mi se rupe inima după 
timpurile când înghițeam bogaci și bragă pe străzile 
Slatinei. Dar boieria are și ea îngrădirile ei. Ce-i 
îngăduit lui Jupiter, nu-i îngăduit boului; dar și ceea 
ce e îngăduit boului, nu-i îngăduit lui Jupiter... 

Avem bani, precum se știe, dar nu luăm trăsură. 
Nu știm unde să mergem cu ea. Nu ne urcăm nici în 
autobuz -— toate satele au astăzi autobuze. Avem 
înaintea noastră o veșnicie ca și Dumnezeu, și deci 
ne dă mâna să ignorăm ceasurile și zilele. 

O luăm așadar apostolește spre centru. Cică 
strada pe care mergem ar fi bulevard, dar pe noi nu 
ne interesează astfel de mărunțișuri. Și nici nu iubim 
bârfeala, mai ales când suntem în casă străină. 
Dacă ar fi să ne ţinem de făgăduială și să scrim o 
carte, calea valea! Dar de așa ceva ne arde nouă în 
plină sărăcie și în plin cuptor de vară? N-are decât 
să fie bulevard! Bine că e curat și întreținut după 
tipicul cel nou al gospodăriei urbane. Și ce, parcă 
toate bulevardele trebuie să semene cu Lascăr 
Catargiu şi cu Jianu? 

După ce mai pășim însă un crâmpei de loc, ne 
dăm seama că era cât pe-aci să săvârșim un lucru 
rău. Strada pe care mergem e într-adevăr bulevard. 
Are lărgime, are și arbori pe margine, trotuarele sunt 
destul de late, iar casele au mari spaţii în jurul lor. 

- D-aia e bine să nu te grăbești niciodată întru 
aprecierea unui lucru, zice Dinu. 

— Mai cu seamă când această apreciere ar mirosi 
puţin a neștiinţă și a bârfeală, îl completez eu. 

Când ajungem în centrul Piteștilor, nu știu de ce 
am impresia că aci casele sunt mai mărunte decât 
la periferie. lar bisericile prea mari față de aspectul 
mărunt al clădirilor în general. Nu mă grăbesc însă 
nici acum cu bârfeala — și tot bine fac, căci „centrul” 
în care poposisem noi nu era decât piața de 
zarzavat și de fructe. Puțin mai la stânga, întâlnim o 
stradă mai arătoasă și o grădină cu foarte multe 
bănci. 

Ne întrebăm unul pe altul, și din gură și din ochi, 
și nu știm ce să mai facem. Cu vizitarea orașului am 

terminat. Dar bunul meu tovarăș și prieten nu 
rămâne prea multă vreme în pană de idei. 

— Ştii ce? izbucnește el cu entuziasm și cu 
îngâmfare. Aici ne aflăm în patria D-lui Armand 
Călinescu, și D-l Armand Călinescu e logofăt la 
Interne; ce-ar fi să-i luăm un interviu? 

— Să-i luăm, zic eu, dar... numai să ni-l dea. Şi 
numai să-l găsim în localitate. Ceea ce nu cred. 

— Ești un prost! mă apostrofează Dinu. Șomezi de 
zece zile și ţi-ai și uitat meseria. Nu-i nevoie nici să- 
| găsim în localitate și nici să i-l cerem. Îl fabricăm 
noi. Intrăm în cârciuma aia de acolo și facem nene 
un interviu, să-i placă și domnului ministru. 
Poimâine dimineaţă îl publicăm într-o gazetă, iar la 
12 fix ne prezentăm directorului de cabinet... Parcă 
ar fi pentru prima oară în cariera noastră? 

— S-a dus vremea de demult! — filozofez eu fără 
să observ dacă mă bucur sau regret. 

— S-o fi dus, — convine și Dinu abia reținându-și 
un oftat obligatoriu. Și nu mai insistă. 

Întrebăm pe un cetățean din localitate dacă e 
ceva interesant de văzut în Pitești și omul ne 
răspunde foarte simplu și foarte cinstit: 

— În oraș nu-i nimica, dar la margine găsiţi parcul 
Trivalea și schitul cu același nume. Luaţi o trăsură 
sau autobuzul. 

Ne hotărâm pentru o trăsură. Ce Dumnezeu! 
Suntem ziariști din București și nu face să ne 
împuţinăm prestigiul pentru un fleac de pol. Când 
văzurăm că „fleacul” e întreit, nu mai făcurăm caz de 
prestigiu. Banul și prestigiul, sau mai bine zis 
sărăcia și prestigiul, sunt două noțiuni cu totul 
distincte. Şi afară de aceasta n-am bătut toba în 
piaţă să știe lumea că orașul Piteşti are deosebita 
onoare să fie vizitat de Dinu Mogoș și de Sandu 
Pleașă, gazetari din capitală. 

Distanţa de cca. 3 km dintre Pitești și Trivalea o 
facem în mai puţin de un sfert de oră. Șoseaua e 
bine întreţinută și autobuzul n-are nici un cusur. Dar 
ca să fiu sincer, trebuie să mărturisesc că n-am luat 
seama șoselei și autobuzului decât la întoarcere. 
Tovărășia unei dudui ca de douăzeci și trei de ani, 
destul de urâtă pentru vârsta ei, dar suficient de 
nostimă pentru niște șomeri călători, ne reține 
întreaga atenţie. Nu e nici genul meu, nici al 
amicului, dar nu ne-a trebuit decât două minute ca 
să ne lepădăm de preferințele noastre. Și anume 
când am observat că zâmbetul duduei nu face parte 
din ființa ei. Trebuie să fie furat sau împrumutat de 
la una din <<stelele>> Holliwoodului, sau copiat de 
pe vreun tablou celebru. lar ochii, cu toate că n-au 
culoare precisă, păstrează însă o dulce și 

permanentă legătură cu zâmbetul. Când colțul 
buzelor se deschide în forma unei petale de piersic, 
ochii se apropie șiret de nas și pândesc efectul. 
Dacă zâmbetul şi-a atins scopul, ochii se fixează 
voioși la mijloc, iar dacă micul farmec al stăpânei a 
predicat în pustiu, ochii se refugiază miraţi şi 
supăraţi către coadă. Am provocat această nostimă 
și interesantă gimnastică printr-o conversație destul 
de spirituală între mine și Dinu. 

- Tragem sorţi! Propune Dinu, sigur că o 
provincială nu poate rezista mai mult de cinci minute 
unui holtei bucureștean. 

— Nu pun la sorți pielea ursului din pădure — mă 
opun eu, dar dacă socoți că poţi avea succes, ie las 
fără concurent. 

Autobuzul oprește brusc la intrarea parcului. Dinu 
îmi întinde mâna înfrigurat: 

— Ne întâlnim la opt fără un sfert, în gară. 

Îi urez succes și îmi îndrept pașii către schit. Dar 
abia apuc să intru pe poarta sfântului locaș, că Dinu 
mă surprinde de pe urmă. 

-— Nu e rost, îmi raportează el fără prea mare 
regret. Mizerabila e logodită și... adventistă. Două 
motive puternice care îi interzic să flirteze. Să știi, 
Sandule, că nu mă însor decât cu o adventistă... 

Fac haz de naivitatea bunului meu prieten. 

— Ești un mare prost, mă Dinule. Nu există religie 
pe lume care să oprească pe femeie a-și face de 
cap atunci când întâlnește un bărbat care să-i placă 
și care se pricepe să-i argumenteze tocmai 
contrariul. Vrei să încerc și eu? 

Dinu își aprinde ţigara ca să-și ascundă teama şi 
încearcă să mă oprească. 

— N-ai pentru ce-ţi pierde vremea, strâmbă el din 
nas ca vulpea în fața strugurilor pe care nu poate 
să-i ajungă. E știrbă și vulgară... și nu știe o boabă 
franţuzească... 

— Am să-i vorbesc numai în limba maternă și am 
să fac abstracție de ştirbitură și de vocabularul ei, îl 
întărât eu pe Dinu. Dar de când ţi-ai schimbat 
gusturile? știam că preferi femeia simplă şi proastă. 
În tot cazul, n-ai nicio teamă. Mă înapoiez repede. 

O găsesc pe prima bancă, mirosind o floare și 
privind atentă spre șosea. Aștepta probabil pe 
cineva. Când mă vede ridică nasul și întoarce capul. 

— Domnișoară, am venit să vă cer scuze pentru 
îndrăzneala prietenului meu... E băiat foarte bun, 
dar e cam obrăsnicuț... Și are idei preconcepute 
despre femeile care nu trăiesc pe malurile 
Dâmboviţei... Pentru el, orice provincială este egală 
cu o gâscă... 

Fata se întoarce înfuriată și nu știe ce atitudine să 
ia. Calitatea mea de bucureștean și poziția 
respectuoasă pe care mi-o luasem în fața ei, o 
derutează. 

— Păi da! se hotărăște ea în cele din urmă. A 
crezut că e suficient să fii donjuan de pe Calea 
Victoriei, ca în cinci minute să dai gata pe o 
domnişoară din Pitești! 

Ne cunoașteţi insuficient, domnule, și din cauza 
asta ne judecaţi prost. Moravurile din Cișmigiu și de 
la Șosea nu sunt înțelese și nici acceptate în parcul 
Trivalea din Pitești. Mai ales în materie de dragoste, 
provincia rămâne cu cel puţin un sfert de secol în 
urma Capitalei... 

— Și totuși — aveţi un rendez-vous... 

— Ce-ţi spune faptul că am un rendez-vous? se 
roșește și se încurcă duduia în același timp. 

— O, nu! Nu m-am gândit la nimic rău... Dar 
grădina e la 3 km de oraș... Și e aproape pustie... lar 
împrejur pădure... O fată cu concepții pașoptiste își 
poate da întâlniri la cinema... Într-o cofetărie... În 
grădinița din oraș... 

— Domnule! 

După un sfert de oră 
program: duduia renunță să mai aștepte pe 
<<logodnic>>, mai ales că acesta întârzia să se 
arate și <<nu prea are obicei să-și ţină cuvântul>> 
iar eu renunţ să mai vizitez schitul! Vom intra în 
pădure pe cărări diferite și ne vom întâlni, pentru o 
sticlă de bere rece, la restaurantul din marginea nu 
știu cărei poieni... 

Bineînţeles că nu m-am ţinut de vorbă. Nu vreau 
să-mi necăjesc prietenul, nici să aduc vreo atingere 
austerelor moravuri ale provinciei, și — mai ales — n- 
aveam poftă să-mi încarc conștiința cu o eventuală 
stricare de logodnă. 

— Ai văzut, Dinule? 

Dar amicul s-a prefăcut că nu mă crede. lar eu tot 
am crezut pe jumătate spusele duduei. În viața 
strânsă și domoală a unui oraș mic, nu se găsește 
niciun compartiment care să suporte comparaţie cu 
posibilităţile şi ispitele fără limită ale unei trăiri într-o 
metropolă. Şi n-ar fi de mirare dacă acceptarea fetei 
să fi fost pentru motivul mărturisit, iar nicidecum 
pentru cel presupus (Ah, bărbaţii !). O domnişoară 
din Pitești n-are în fiecare zi prilejul să asculte 
palavrele unui gazetar bucureștean într-un cadru de 
verdeață și în fața unui pahar cu bere. 

— Este, Dinule? 

— Nu este! 

Tovarășul meu are nervi. lar vecinătatea schitului 
mă obligă la alte gânduri. 


stabilisem următorul 

La capătul unui lung șir de trepte găsim o 
bisericuță și în fața ei o căsuţă ca de țăran cu 
oarecare stare. Acesta este schitul Trivalea. 
Biserica a fost zidită în anul 1678 de către 
mitropolitul Varlaam. 

Obștea acestui schit e alcătuită din patru cuvioși 
călugări. Părintele stareț, o blândă figură 
duhovnicească, ne primește cu plăcere și ne 
tratează cu dulceaţă. Are gesturi de pedagog și 
vorbă culeasă din scripturi. Găsește cuvinte 
frumoase pentru faptele răposatului episcop Nichita 
al Argeșului. Cică făcea reparaţii pe la mănăstiri cu 
propria cheltuială, dădea gratuit laptele necesar 
spitalului din Curtea de Argeş și obișnuia să iasă 
adesea îmbrăcat în două haine, ca să poată oferi 
una, potrivit poruncii din Evanghelie. Ascultăm și ne 
bucurăm că lista vlădicilor milostivi și neiubitori de 
argint nu s-a încheiat cu mitropolitul losif Naniescu 
al Moldovei. 

În casa părinţilor e răcoare, vorba lor cu 
mireasmă de cronică, e plăcută. Ne vorbește Prea 
Cuviosul Emilian, stareţul, de rânduiala și de 
frumusețea vieții călugărești. Într-o obște de monahi 
se cade, mai întâi de toate, să domnească 
disciplina. Întocmai ca și soldatul, călugărul trebuie 
să asculte și să îndeplinească fără cârtire poruncile 
celui mai mare. Așa a legiuit Sfântul Vasile, primul 
organizator al vieţii mănăstirești, și așa trebuie să 
fie. Ca să ne dovedească până unde merge această 
supunere către cei mai mari, ne povestește stareţul 
câteva pilde din scrierile călugărilor de demult. 
Transcriem aci pe cea mai sugestivă. Cică a venit 
într-o mănăstire un tânăr dornic să se devoteze vieții 
fără dulceţuri lumești. După cum îi regula, acest 
tânăr a fost dat spre ascultare și spre încercare 
unuia din bătrânii mănăstirii. Într-una din zile a primit 
poruncă de la bătrân să sădească în grădină răsad 
de varză. Porunca însă, spre nedumerirea noului 
frate, era să sădească cu rădăcina în sus... După 
puţină codeală, fratele și-a zis că bătrânul a glumit 
sau că trebuie să fie oarecum împuţinat la minte, și 
a pus răsadul așa cum îl pune toată lumea: cu 
rădăcina în pământ. Pentru aceasta însă a primit 
certare aspră de la mai marele lui. 

— Ştiam și eu că așa se pune răsadul, a zis 
acesta, ci am vrut să te încerc. De aci înainte să-mi 
împlinești poruncile așa cum le primești, chiar dacă 
nu s-ar potrivi rânduielilor puse de oameni și de 
Dumnezeu. Un soldat care se duce și spune 
căpeteniei că porunca a fost dată greșit, nu se 
cheamă că e soldat. 

Un grup de învățători ardeleni, sosit de la 
Câmpulung, unde urmează cursuri de specializare, 


59 — 


Eseu 


reclamă zgomotos pe mai marele schitului. Ne 
despărțim cu părere de rău de Prea Cuvioșia Sa și- 
i făgăduim să-i mai vizităm și să-i trimitem cartea pe 
care suntem siguri că n-o vom scrie niciodată... 

Plecăm din Pitești la ora 20:27, tot cu Simplonul. 
Și, bineînţeles, înapoi de unde am venit”. (Damian 
Stănoiu, Voiaj de plăcere, Editura „Bucur Ciobanul”, 
București, 1940, pp. 161-170). 

Livrescă în formă, evocarea este socială în fond. 
Arealul local este umplut de oameni care, de altfel, 


animă inerent geografia și arhitectura. Istoriografic, 
sunt şanse mari ca Damian Stănoiu chiar să fi fost 
în Pitești în jurul anului 1938, timpul acțiunii acestui 
roman-reportaj — știm că între expulzarea din clerul 
monahal, 1933, și căsătorie, 1940, a dus o viaţă 
promiscuă, de vagabondaj. În caz invers, — scriitorul 
să fi evocat din memorie — în afara amănuntului cu 
autobuzul, ne-ar da o mărturie și mai prețioasă din 
punct de vedere cronologic: Piteștiul în jurul anului 
1905. Probabil că nu vom şti niciodată. 


Marea Unire din 1918 
și romanul Sacrificiul- Mihail Diaconescu 


Se lăsă iar tăcerea. Și din nou, prin ferestrele larg 
deschise, începu să răzbată cântecul uriaș al 
mulțimii care intona de la un capăt la altul al străzilor 
"Deșteaptă-te române!”. Nesigur la început, 
amestecat cu strigăte sau îndemnuri, cântecul se 
făcea puternic dintr-odată, se limpezea și pornea iar 
cu o forță nebănuită, de parcă ar fi ridicat orașul 
întreg către cer. Niciodată, aici la Beiuș, un cântec 
nu răsunase atât de puternic. Era ceva măreț și 
înfricoșător în cântarea aceasta patetică, strigată 
mai mult instinctiv, copleșitoare ca o furtună care se 
urnește cu greu înainte de a se revărsa fără nicio 
opreliște. 





Mihail Diaconescu 






12 200 


fe 


Roman 











Editura Magic Print 





— 56 


dr. Marin Toma 


Despre romanul Sacrificiul, operă monumentală a 
scriitorului Mihail Diaconescu, s-au scris foarte 
multe pagini; amintim, mai presus de toate, volumul 
lui Aurel V. David, Națiunea în stare de veghe. Note 
și comentarii sociologice la romanul Marii Uniri, 
Editura Magic Print, Onești, 2017, 500 pp. Cu 
modestie, mărturisim că ne simțim solidari cu 
autorul (şi ce admirabil descrie în mai multe 
discursuri, lucrări și interviuri Mihail Diaconescu 
solidaritatea), neștiind cum să începem să scriem 
despre roman și despre românii și faptele lor de 
atunci. Mărturisim, de asemenea, că suntem la a 

doua încercare, după ce de fiecare dată, la răstimp 
de aproape un an, am citit Sacrificiul în puţin peste 
o zi. Și mai mărturisim că ne propunem să povestim 
nu cartea, ci emoțiile care o înconjoară. Este, prin 
urmare, o prezentare prin prisma istoriei emoțiilor și 
nu una...mai clasică. Pornim gândurile noastre de la 
un discurs rostit de autor în urmă cu peste două 
decenii; mai precis în 30 mai 1996, în sala Teatrului 
de Stat din Oradea, cu ocazia primirii titlului de 
doctor honoris causa acordat de Universitatea din 
Oradea. Atunci, Mihail Diaconescu a amintit — nici 
nu se putea loc mai potrivit- mai multe dintre trăirile 
sale sufletești cu privire la motivele care au adus la 
viață acest roman. 


Sacrificiul este, într-adevăr, un roman care mă 
reprezintă. El exprimă modul cum eu înţeleg relaţia 
atotputernică, de o inepuizabilă complexitate, dintre 
istorie și spiritualitate în viaţa neamului românesc. 
Este o spiritualitate străveche, fundamentată și 
întărită de trăirea firească a valorilor creștine și 
identitare, a demnităţii, de patosul libertăţii, de o 
solidaritate mereu activă, pe care nici cele mai 
teribile încercări ale istoriei n-au putut s-o 
zdrobească. Cred că este important să mărturisesc 
aici și acum faptul că am început să înțeleg marea 
forță spirituală a neamului românesc hristofor 
călătorind prin satele și orașele, prin văile, munții și 
dealurile, prin locurile nimbate de o glorie 
nepieritoare a Bihorului. Aceste călătorii care m-au 
transformat în bine și m-au zidit sufletește, au fost 
principalul suport documentar în anii în care am stat 
la masa de scris, în faţa foilor albe, ca să gândesc 
și să elaborez Sacrificiul. Datorită călătoriilor 
repetate de-a lungul şi de-a latul Bihorului, am 
înțeles mai bine oamenii, traiul lor și evenimentele 
istorice pe care le-am evocat. Am înțeles, mai ales 
ce înseamnă forța spirituală a neamului nostru, 
confruntat uneori cu încercări teribile, monstruoase. 

(...) 

Eu am dorit ca evenimentele istorice, sociale, 
politice, religioase, militare, familiale, diplomatice și 
culturale evocate în romanul Sacrificiul, în special 
cum au fost concepute personajele și relațiile 
dramatice dintre ele, să spună ceva convingător, 
ceva revelator despre spiritualitatea românească. 
Am vrut să spun ceva despre valorile ideale prin 
care oamenii depășesc asalturile necruțătoare ale 
societății în care trăiesc și ale adversităților istorice, 
teribile uneori, cu care se confruntă. Înfruntând 
aceste asalturi, oamenii se depășesc pe ei înșiși. 
Spiritualitatea românească, spiritualitatea creştină și 
spiritualitatea specifică a satelor și orașelor noastre 

din Bihor, cu valorile, datinile și înfăptuirile lor 
ancestrale au fost pentru mine obiectul unor acțiuni 
documentare și apoi ale unor insistente reflecţii la 
masa de scris. Valorile spirituale au o determinare 
socială și istorică obiectivă, dar și o puternică 
orientare spre Absolut. Ele sunt caracterizate de o 
devenire istorică mereu înnoitoare, dar și de o 
evidenţiere clară, în forme stabile și perene. Pentru 
mine, personalităţi istorice reale precum Dr. loan 
Ciurdariu-Ciordaș, Dr. Nicolae Bolcaș, Dr. Aurel 
Lazăr, Vasile Goldiș, regele Ferdinand 1 cel Loial, 
Ionel I.C. Brătianu, generalul Traian Moșoiu, vicarul 
Roman Ciorogariu al Oradiei, luliu Maniu, Alexandru 
Vaida-Voevod, episcopul dr. Miron Cristea al 
Caransebeşului, Ștefan Cicio-Pop, Gheorghe Pop 
de Băsești, Enea Grapini, losif Jumanca, loan 
Fluieraș şi altele, din care am reușit să fac 
personaje de roman sunt întruchipări ale valorilor 
spirituale ale naţiunii române. În acest sens, 
romanul istoric, social și politic Sacrificiul este, mai 
presus de toate, un roman parabolă despre valorile 
spirituale ale neamului românesc hristofor. Este 
desigur şi un roman psihologic și un roman de 
război și un roman filosofic în capitole în care se 
desfășoară înfruntări pe seama unor idei de mare 
generalitate, și un roman sentimental. Este, în mod 
special, un roman despre eroismul colectiv al 
românilor. lar dacă vorbim despre eroism, cred că 

este bine să ne amintim despre cărțile lui Nichifor 
Crainic, unul dintre marii mei dascăli de conștiință, 
care în eseul Ortodoxie și etnocraţie, afirmă "E 
adevărat că lava se exprimă prin vulcan și eroismul 
se încarnează în inșii exemplari ai omenirii, dar nu e 
mai puțin adevărat că duhul eroic poate ajunge bun 
comun al unei generații sau al popor întreg”; 
aceasta întrucât "comunicarea cu neamul este 
măduva de foc a eroismului”. Mai presus de toate, 
eu am gândit Sacrificiul ca roman religios, în care 
este transfigurată epic și simbolic, marea și sfânta 
taină a jertfei. Este jertfa care zidește. De aceea am 
pus numele Sacrificiul ca titlu al romanului meu. 


De mare valoare literară, filosofică și teologică 
sunt paginile romanului care descriu gândurile și 
trăirile sufletești ale lui Vasile Mangra, așa cum 
admirabile sunt dialogurile purtate de Romulus Brad 
și Nicolae Bolcaș; mai ales cel care îl cuprinde și pe 
profesorul ceh Masaryk. Legăturile sufletești se 
unesc altfel pe durata tenebrelor, așa cum se 
numește partea a doua a romanului, cea care arată 
tragediile primului război mondial. În roman apar 
personaje noi: Bucur, Felicia, Traian Pop, Barbu, 
generalul Boeriu și mulţi alţii. Universul spaţial ne 
poartă prin lumea rurală a zonei de vest a României, 
dar și prin orașe mari precum Oradea, București, 
lași, Praga, Budapesta, Viena, atât înainte, cât și în 
timpul războiului. Trăim și noi la fel de profund ca 
personajele poveştile de dragoste ale lui Nicolae și 
Laura, precum și Romulus și Felicia. Cu toții 
participă la sacrificiul naţional, primii chiar cunosc 
jertfa supremă, într-un război care a urmat 
războiului. Și asta pentru că romanul lui Mihail 
Diaconescu ne conduce și în Transilvania de după 
încheierea marelui război, acea ţară a noastră care 
a cunoscut din plin efectele modificărilor politice de 
la Budapesta, reflectate atât de răzbunarea unei 
părți a nobililor unguri care își vedeau spulberate 
toate privilegiile și toată puterea politică, cât și de 
scurta perioadă de guvernare comunistă a lui Bela 
Kun. Atunci mii de români au fost uciși și răniţi din 
răzbunare; atunci românii și-au continuat jertfa până 
când armata română a restabilit ordinea şi a pus 
ultima cărămidă actului de la 1 decembrie 1918. 

Sacrificiul este un roman atât de răvășitor din 
punct de vedere moral, încât cititorul acestui secol, 
un cititor atât de răsfățat de soartă se simte copleșit 
și mic în comparaţie cu românii acelor vremuri și cu 
faptele lor. Foarte bine documentat, din punct de 
vedere istoric, romanul lui Mihail Diaconescu este o 
frescă a unei societăți, este o radiografie lucidă a 

unei perioade istorice de mare tulburare 
sufletească, precum şi o punere în lumină a 
spiritului românesc. Ceea ce emoţionează dincolo 
de orice altceva în scrierile lui Mihail Diaconescu 
este minunata sa capacitate de a reda prin cuvinte 
acele esențe definitorii ale sufletului românesc. 

Plină de sensuri morale este și descrierea trăirilor 
românului Bolcaș, care în drum spre Oradea, în 
tren, vede câţiva țărani români, bătuți, jigniţi, arestaţi 
și duși la închisoare de jandarmi. Nicolae nu 
ripostează, înțelege că ar fi fost o "bătălie" pierdută, 
că acea întâmplare era una dintre multele mii şi că 
era efectul unei stări de fapt care dura de multe 
secole. Se simte însă rănit profund de neputinţa sa, 
de injustețea actului și de drama pe care românii o 
trăiau în imperiu. De altfel, romancierul ilustrează 
excepțional această realitate socială, politică și 
morală, precum și credința românească într-un 
sacrificiu continuu de care odată și odată 
Dumnezeu va ţine seama: Î/ încerca, de fapt, 
aceeași revoltă instinctivă, anarhică, pe care o 
trăise uneori, acasă, la Remetea, și din care abia 
mai târziu rezultase atitudinea conștientă, rațională, 
fondată pe principii juridice și morale, de împotrivire 
la nedreptate. Nu pe necunoscuții aceia din Batăr îi 
purtau jandarmii la oraș, ci pe el. El era cel lovit, 
umilit și batjocorit, el suferea. Pentru Mihail 
Diaconescu, un sacrificiu este un izvor de putere. 
Asta se știe de mult. Idealurile devin realitate numai 
când includ în ele un sacrificiu sau un sumă de 
sacrificii... Viaţa, creaţia, inclusiv creaţia istorică și 
politică, sunt de neconceput fără ideea de sacrificiu. 

Tot despre durere și sacrificiu ne vorbește mama 
lui Nicolae Bolcaș, spre final de roman, încercând 
să ajungă la sufletului băiatului ei — avocatul, 
militarul, eroul, românul- răvășşit și cuprins de 
gânduri de răzbunare pe ucigașii Laurei: Când s-a 
ivit durerea pe lume, continuă mama, nu-și găsea 
niciun loc să se așeze...S-a așezat pe un copac 
uriaș, cu vârful până la cer...Și copacul s-a uscat 
îndată, s-a frânt și s-a prăbușit în ţărână...S-a 
așezat pe mare...Și marea a secat și locul ei s-a 
prefăcut în pustiu... S-a aşezat apoi pe un munte...Și 
muntele s-a crăpat sub povara durerii, s-a prefăcut 
în nisip şi s-a risipit... Numai când durerea s-a așezat 
în sufletul omului și-a găsit cu adevărat 
locul...Pentru că numai omul n-a putut fi 
doborât...Omul a știut să îndure...Este un om 
adevărat numai acela care știe să înfrunte durerea. 

Romanul Sacrificiul este, credem noi, mai actual 
și mai necesar ca oricând. Și la fel de mult, credem, 
asemeni autorului, că nicăieri pe lume laptele fiert 
nu mirosea atât de frumos ca acasă. 

